SunOnline: Mahmoodhge maru: Roakolli cycle fuluhun gengosfi\nމަހުމޫދުގެ މަރު: ރޯކޮށްލި ސައިކަލު ފުލުހުން ގެންގޮސްފި!\nޢާލިމް އަބްދުއްލަތީފް 17 Oct 2021, 20:02\nމަހުމޫދުގެ މަރުގެ މައްސަލައިގައި ދަނގެތީ ރައްޔިތުން ތުހުމަތު ކުރާ މީހުން ދުއްވި ސައިކަލު -- ސަން ފޮޓޯ\nއދ. ދަނގެތީގައި މަރައިލައިފައި އޮއްވާ ފެނުނު ވިޔަފާރިވެރިޔާ މަހުމޫޫދު އަބޫބަކުރު، މަރާލިކަމަށް އެ ރަށު ރައްޔިތުން ތުހުމަތު ކުރި ދެމީހުންގެ ސައިކަލު ރޯކޮށްލިތާ ތިން ދުވަސްފަހުން ފުލުހުންގެ ބެލުމުގެ ދަށަށް ގެންގޮސްފިއެވެ.\nމަހުމޫދުގެ މަރުގެ މައްސަލައިގައި ދަނގެތީ ރައްޔިތުން ތުހުމަތު ކުރަނީ ތޮއްޑޫ ދެމީހަކަށެވެ. އެ ދެ މީހުންގެ ގައިގައި ތަޅައިގަންނަން އެ ރަށު ރައްޔިތުން މަހުމޫދު ފެނުމާއެކު ވަނީ ނުކުމެފައެވެ. އަދި ހަމަ އެ ދުވަހު އެ މީހުންގެ ސައިކަލުގައި ވަނީ ރޯކޮށްލައިފައެވެ.\nދަނގެތީގައި އެ މީހުން ބޭތިއްބުން ރައްކާތެރިކަމަށް ނުފެންނާތީ ފުލުހުންގެ ހިމާޔަތުގައި އެމީހުން ވަނީ ދަނގެތިން ބާލައިފައެވެ. އެ މީހުން އެހެން މައްސަލައެއްްގައި މިހާރު ބަންދުކޮށްފައި މިހާރު ތިބީ އެ އަތޮޅު މަހިބަދޫގައެވެެ.\nދަނގެތިން "ސަން"އާ ވާހަކަ ދެއްކި މީހަކު ބުނީ އެ ސައިކަލު އަންދާލި ތަނުގައި މިއަދު އިރު އޮއްސުނު އިރު ވެސް އޮތް ކަމަށެވެ. އަދި އެ ސައިކަލު ގެންދިޔަތާ އަދި މާ ގިނައިރުތަކެއް ނުވާނެ ކަމަށް ވެސް އޭނާ ބުންޏެވެ.\nބެލެވޭ ގޮތުގައި ފުލުހުން އެ ސައިކަލު ގެންގޮސްފައިވަނީ ތަހުގީގަށް ބަލަން ޖެހޭ ކަންކަން ބެލުމަށެވެ. އެ ސައިކަލު ފުލުހުން ގެންދިޔައީ ދަނގެތީ ޕޮލިސް ސްޓޭޝަށެވެ.\nމަހުމޫދުގެ މަރުގެ މައްސަލައިގައި މިހާތަނަށް އެކަކު ވަނީ ހައްޔަރު ކޮށްފައެވެ. އެއީ އެ ރަށު ނެދުންގޭގައި އުމުރުން ދުވަސްވީ މީހަކު ބަލަހައްޓަން ހުންނަ ބަންގްލަދޭޝްގެ މުހައްމަދު ސާލިމެވެ.\nކުއްޖަކު މަރާލި މައްސަލަ: ދައުވާ ލިބޭ ކުއްޖާ ގޭބަންދުގައި


Bridge mashroou ah India in dhey hiley eheege MOU gai soi kohfi\nބްރިޖް މަޝްރޫއުއަށް އިންޑިއާއިން ދޭ ހިލޭ އެހީގެ އެމްއޯޔޫގައި ސޮއިކޮށްފި\n09 ނޮވެންބަރ 2020 - 18:44:19\nގްރޭޓާ މާލޭ ކަނެކްޓިވިޓީ ޕްރޮޖެކްޓަށް އިންޑިއާ ސަރުކާރުން ފޯރުކޮށްދެއްވާ 100 މިލިއަން އެމެރިކާ ޑޮލަރުގެ ހިލޭ އެހީއާ ގުޅޭ މެމޮރެންޑަމް އޮފް އަންޑަސްޓޭންޑިންގައި މިއަދު ސޮއިކޮށްފި އެވެ.\nގްރޭޓާ މާލޭ ކަނެކްޓިވިޓީ ޕްރޮޖެކްޓަކީ މިހާތަނަށް ދިވެހިރާއްޖޭގައި ހިންގާ އުމްރާނީ ތަރައްގީގެ އެންމެ ބޮޑު މަޝްރޫއު އެވެ. އެ ޕްރޮޖެކްޓްގެ ދަށުން މާލެ، ވިލިނގިލި، ތިލަފުށި އަދި ގުޅީފަޅު އިންޓަނޭޝަނަލް ޕޯޓް ގުޅާލުމަށް ޖުމްލަ 6.7 ކިލޯމީޓަރުގެ ބްރިޖެއް ކޯޒްވޭތަކާއެކު ހެދުމަށް ވަނީ ހަމަޖެހިފަ އެވެ.\nމިއަދު ސޮއެކުރެވުނު އެމް.އޯ.ޔޫ އޮން ކޯޕަރޭޝަން އިން ސްޕޯޓްސް އެންޑް ޔޫތު އެފެއާޒްގެ ދަށުން ރާއްޖޭގެ އެތުލީޓުންނާއި ކޯޗުންނަށް ތަމްރީނު ފުރުސަތުތައް ހޯދައިދީ، ތަޖުރިބާ ހޯދުމަށް މަގުފަހިވެގެންދާނެ ކަމަށް ފޮރިން މިނިސްޓްރީން ބުނެ އެވެ.\nއޭގެ އިތުރުން މިއަދު ވަނީ ހައި އިމްޕެކްޓް ކޮމިއުނިޓީ ޑިވެލޮޕްމަންޓް ސްކީމްގެ ދަށުން ރާއްޖޭގައި ހިންގާ ދެ މަޝްރޫއަކާ ބެހޭ އެމް.އޯ.ޔޫގައި ސޮއިކޮށްފަ އެވެ. އެ ދެ މަޝްރޫއަކީ ހދ ހަނިމާދޫގައި އެގްރިކަލްޗަރަލް ރިސާޗް ސެންޓަރެއް ހެދުމާއި އައްޑޫ ސިޓީ ހުޅުދޫގައި ގާއިމްކުރާ ޑްރަގް ޑީޓޮކްސިފިކޭޝަން ސެންޓަރު ތަރައްގީކުރުމުގެ މަޝްރޫއެވެ. މި އެމް.އޯ.ޔޫގެ ދަށުން ހަނިމާދޫ އެގްރިކަލްޗަރަލް ސެންޓަރު ހެދުމަށް 1.7 މިލިއަން ރުފިޔާ އަދި ހުޅުމީދޫ ޑްރަގް ޑީޓޮކްސް ސެންޓަރުގެ މަސައްކަތަށް 7.9 މިލިއަން ރުފިޔާ އިންޑިއާ ސަރުކާރުން ފޯރުކޮށްދޭނެ ކަމަށް ވެސް މިނިސްޓްރީން ބުނެ އެވެ.\nއެ މަޝްރޫއުތަކަކީ މުޖުތަމައުގެ ހާލަތު ރަނގަޅުކޮށް، އިގްތިސޯދީ ގޮތުން ފުދުންތެރި މުޖްތަމައެއް ބިނާކުރުމަށް ސަރުކާރުން ކުރިއަށްގެންދާ މަސައްކަތުގެ ތެރޭގައި ހިމެނޭ މަޝްރޫއުތަކެއް ކަމަށް ވެސް މިނިސްޓްރީން ވަނީ ބުނެފަ އެވެ.\nފަސް ގައުމެއްގެ ސަފީރުންނާ މިނިސްޓަރު ބައްދަލު ކުރައްވައިފި\nނެއްލައިދޫއިން5މީހުން ކޮވިޑަށް ޕޮޒިޓިވްވެއްޖެ


Masdharu haamakuranjehey maadhaaeh himanaafaivaathy Media Council inn kanboduvejje | ThePress\nމަސްދަރު ހާމަކުރަންޖެހޭ މާއްދާ ހިމަނާފައިވާތީ މީޑިއާ ކައުންސިލުން ކަންބޮޑުވެއްޖެ\nސަރުކާރުގެ ފަރާތުން ރައްޔިތުންގެ މަޖިލީހަށް ހުށަހަޅާފައިވާ ހެއްކާބެހޭ ބިލުގައި ނޫސްވެރިން ނޫސްވެރިންނާއި މީޑިއާއަށް މަސްދަރު ހާމަކުރަން މަޖުބޫރުކޮށްފައި އޮތުމުން މޯލްޑިވްސް މީޑިއާ ކައުންސިލް (އެމްއެމްސީ) އިން ކަންބޮޑުވުން ފާޅުކޮށްފިއެވެ.\n"މޯލްޑިވްސް މީޑިއާ ކައުންސިލުން ދެކޭ ގޮތުގައި މި މާއްދާ މިގޮތަށް އޮވެ ބިލު ފާސްވެއްޖެނަމަ ގާނޫނު އަސާސީން ލިބިދީފައިވާ ނޫސްވެރިކަމުގެ މިނިވަން ކަމުގެ ހައްގު ނިގުޅައިގަނެވި މަސްދަރު ހާމަކުރުމަށް މި މާއްދާ ނަހަމަ ގޮތުގައި ބޭނުން ކުރުމުގެ ފުރުސަތު ހުޅުވިގެންދާނެ"\nއެމްއެމްސީ ވަނީ އަބުރު ރައްކާތެރިކުރުމާއި ހިޔާލު ފާޅުކުރުމުގެ މިނިވަންކަމުގެ ގާނޫނު ވުޖޫދަށް އައުމުގެ ސަބަބުން ރާއްޖޭގެ މީޑިއާ ދާއިރާއަށް ލިބިގެންދިޔަ ގެއްލުންތަކުން ފިލާވަޅު ލިބި ހެއްކާއި ބެހޭ ބިލުން މަސްދަރު ހާމަކުރަންޖެހޭ ބައިތައް އުނި ކުރުމަށް ސަރުކާރަށާއި ރައްޔިތުންގެ މަޖިލީހަށް ގޮވާލާފައެވެ.\nހެއްކާ ބެހޭ ބިލު ރައްޔިތުންގެ މަޖިލީހަށް ހުށަހެޅުއްވީ ސަރުކާރުގެ ފަރާތުން ތިނަދޫ އުތުރު ދާއިރާގެ މެންބަރު އަބްދުލްމުޣުނީއެވެ.\nމަޖިލީހުގައި މިހާރު ހުށަހަޅައިގެން އުޅޭ ހެއްކާ ބެހޭ ބިލު ފާސްވެއްޖެ ނަމަ ކުރިން އެކުލަވާލާފައިވާ ދެގާނޫނު އުވިގެން ދާނެއެވެ.\nހަބަރު މީޑިއާ މޯލްޑިވްސް މީޑިއާ ކައުންސިލް (އެމްއެމްސީ)


ސުޝާންތު ދިން އެއްޗަކަށް ރިއާ އަތުގައި އޮތީ ފެންފުޅިއަކާއި ޝުކުރުގެ ނޯޓެއް! – Dhuvas Online\nސުޝާންތު ދިން އެއްޗަކަށް ރިއާ އަތުގައި އޮތީ ފެންފުޅިއަކާއި ޝުކުރުގެ ނޯޓެއް!\nސުޝާންތު ސިންގް ރާޖްޕުޓް އަމިއްލަ އަށް މަރުވެފައިވާއިރު ލޯބިވެރިޔާ ރިއާ ޗަކްރަބަތީއަތުގައި އޭނާ ދިން އެއްޗަކަށް އޮތީ ފެންފުޅިއަކާއި ޝުކުރުގެ ނޯޓެއް ކަމަށް ބުނެފި އެވެ.\nސުޝާންތުގެ ބައްޕަ ކޭކޭ ސިންގް ވަނީ އޭނާގެ މަރުގެ މައްސަލައިގަ ރިއާ އާއި ދެކޮޅަށް ބިހާރު ފުލުހުންނަށް މައްސަަލަ ހުށަހަޅާފައި އެވެ. އެ މައްސަލައިގަ ބުނެފައިވަނީ ރިއާ މަސައްކަތް ކުރީ ސުޝާންތުގެ ފައިސާ އަތުލައި ނުހައްގު މުއްސަނދި ކަމެއް ހޯދަން ކަމަށާއި، ސުޝާންތު އަމިއްލައަށް މަރުވީ ރިއާ ލޯބީގެ ދަލުގައި ޖައްސައިގެން މަޖުބޫރުކޮށްގެން ކަމަށެވެ.\nފެންފުޅި އާއި ނޯޓުގެ ފޮޓޯއެއް ލުމަށް ފަހު ކޮށްފައިވާ ޓުވީޓެއްގައި ބުނެފައިވަނީ ސުޝާންތު އޭނާއަށް ދިން އެއްޗަކަށް އަތުގައި އޮތީ އެ އެއްޗެހި އެކަނިކަމަށެވެ. އެ ނޯޓުގައި ސުޝާންތުގެ ދިރިއުޅުމުގައި ރިއާ، ރިއާގެ މަންމަ، ރިއާގެ ބައްޕަ އަދި ރިއާގެ ފިރިހެން ކޮއްކޮގެ އިތުރުން ސުޝާންތުގެ ކުއްތާ ވާތީ ޝުކުރުވެރިވާ ކަމަށް ބުނެފައިވެ އެވެ.\nކަޅު ކުލައިގެ އެ ފެންފުޅީގައި ސުޝާންތު މަރުވުމުގެ ކުރިން އެންމެ ފަހުން ފެނިގެންދިޔަ ފިލްމުގެ ނަން ޖަހާފައިވެ އެވެ.\nއެއީ ސުޝާންތުގެ ލިޔުން ކަމަށް ރިޕޯޓުތައް ބުނެ އެވެ. އެކަމަކު މި ނޯޓު އާންމު ކުރުމުން ރިއާއަށް ގިނަ ބަޔަކު ދަނީ ފާޑުކިޔަމުންނެވެ.\nރިއާއަށް ސުޝާންތުގެ އާއިލާއިން ކުރާ ތުހުމަތުތަކާއި ގުޅިގެން މިހާތަނަށް ބަޔާން ދޭން ފުލުހުންގެ އިދާރާއަށް ހާޒިރުވާން އަންގާފައި ނުވާކަމަށް ރިއާގެ ގާނޫނީ ވަކީލު ބުނެ އެވެ. ރިއާގެ ގާނޫނީ ވަކީލު ބުނެފައިވާގޮތުގައި ސުޝާންތުގެ މަރާއި ރިއާ އާއި އެއްވެސް ގުޅުމެއް ނުވާ ކަމަށާއި އެއީ ހުސް ވާހަކަތަކެއް ކަމަށެވެ.\nސުޝާންތު ދަންޖެހިގެން މަރުވެފައި ހުއްޓަ ފެނިފައިވަނީ މިދިޔަ ޖޫން މަހުގެ 14 ވަނަ ދުވަހު މުމްބާއީގައި އޭނާ ދިރިއުޅޭ އެޕާޓްމެންޓުގައި އެވެ.


ލޯތްބަށްޓަކައި… (ހަތަރުވަނަ ބައި) – Esfiya\nގޭގެ ކޮންމެ މަސައްކަތެއްގައި އުޅުނު ކަމުގައިވިއަސް ލަޔާލްގެ ސިކުނޑީގައި އެނބެރުމެން ދިޔައީ އެ ޚިޔާލްތަކެވެ. ޤަބޫލްކުރަން ދަތި ނަމަވެސް މިފަހަރު ހުވަފެނަކަށްވެސް ނުވިއެވެ. ”ލަޔާލް…..” ފަހަތުން އިވުނީ ހަރުކަށި އަޑެކެވެ. ލަސްލަހުން ފަހަތް ބަލާލި އިރު ފަރީޝާ ހުއްޓެވެ. ” މީހުންގެ ބޯކޮޅު ބަލަމުން ދޯ ދުވަނީ…..އަހަންނަށް އެނގޭ ލަޔާލްއަށް އަހަރެމެން ތިބިތަން ފެނުނުކަން………ލަޔާލް ބަލަން ހުއްޓާ އަހަރެންވެސް ދުށިން……..” ފަރީޝާ އައިސް އެއް އަތުން ލަޔާލްގެ އަތުގައި ހިފިއެވެ. އަދި އަނެއް އަތުން ލަޔާލްގެ އަނގަމަތީ ހިފާލިއެވެ. ” ހަނދާންކުރާތި އެއްވެސް މީހަކު ކައިރީ އެއްވެސް އެއްޗެއް ނުބުނާތި……..އަހަރެންގެ ނުބައިކަން ލަޔާލްއަކަށް ނޭނގޭނެ…..” ފަރީޝާ ލަޔާލް ފަހަތަށް ކޮއްޕާލިއެވެ. ލަޔާލް ގޮސް ޖެހުނީ ކަބަޑުގައެވެ. ލަޔާލްގެ އަތަށާއި ތުންފަތަށް އޭރުވެސް ތަދުވެއެވެ.\nފަރީޝާ ނުކުމެގެން ދިޔައިރު ލަޔާލްއަށް ހުރެވުނީ ރޮވިފައެވެ. ވީތަދުންނާއި ގަތްބިރެއްގެ ބޮޑުކަމުންނެވެ. ފަރީޝާއަކީ ކިހާވަރެއްގެ އަންހެނެއްކަން ލަޔާލްއަށް އަދި ކިރިޔާ ވިސްނާލެވުނީއެވެ. ކުރިންވެސް ހާސްކުރަމުން ދިޔަ ޚިިޔާލް ތަކުގެ ބޮޅަށް އަނެއްކާވެސް ބޮޅެއް އިތުރުވީއެވެ.\nމެންދުރު ވީއިރު ލަޔާލްގެ ބޮލުގައި ނޭނގޭ ރިހުމެއް އުފެދިއްޖެއެވެ. ބޮލަށް ބަރުވެފައި ހުރުމުން ހީވަނީ ދެންމެ ދެންމެ ވެއްޓިދާނެ ހެންނެވެ. ސޯފީ ކައިރިން ހުއްދަ ހޯދައިގެން ގެއަށް ދިއުމަށް ހިނގައިގަތެވެ. ގޭގެ ލޯވްންއަށް ނުކުތްތަނާ ބަންދު ކޮޓަރިން މިއަދު ހަޅޭކުގެ އަޑެއް އިވިގެން ދިޔައެވެ. އެއީ އަރަތެއް ކަހަލަ ކޮޓަރިއެކެވެ. އެކި ދުވަހަށް އިވެނީ އެކި އަޑެވެ. އެ ބަންދުކޮއްފައިވާ ކޮޓަރި ކައިރިއަށް ދާންބޭނުންވި ނަމަވެސް މިއަދު ބޮލުގައި ރިއްސާތީ ޚިިޔާލް ބަދަލުވެ ގެއާ ދިމާލަށް ހިނގައިގެންފިއެވެ.\nލަޔާލް ގެއަށް ވަތްއިރު ސޯފާގައި ޝިފާނާ އިނެވެ. ”ލަޔާލް……..އެ ކޮތަޅުގައި އެހުރީ ކާކުދިން އެއްޗިއްސެއް….” ނޫކުލައިގެ ކަރުދާސްކޮތަޅަކަށް އިޝާރަތް ކުރަމުން ޝިފާނާ އަހާލިއެވެ. ” އެއީ ސޯފީ ދައްތަ ދިން އެއްޗެއް……..” ލަޔާލްއަށް ޖުމްލަ ފުރިހަމަ ނުކުރެވެނީސް ޝިފާނާ އެކޮތަޅު ބަލަން ފަށައިފިއެވެ. އޭގައި ހުރި ގަހަނާތައް ފެނުމުން ޝިފާނާގެ ދެލޯ ބޮޑުވެގެން ދިޔައެވެ. ”މި މަށަށް ދޯ……” ޝިފާނާ އެހެން ބުނުމުން ލަޔާލް ބޯޖަހާލިއެވެ. ދެން ލަޔާލް އޭނަގެ ކޮޓަރިއަށް ވަނެވެ. މިވަގުތު ބޭނުންވަނީ އެކަނި ވެލާށެވެ. ކުޑައިރުކޮޅަކަށް ރޯލައިގެން ނަމަވެސް އެ ސިކުނޑީގައިވާ ހާސްކަން ފިލުވާލާށެވެ.\nއެތައް އިރަކު ކޮޓަރީގައި އޮތްއިރުވެސް އެ ހާސްކަން ފިލާކަށް ނޫޅެއެވެ. ލަޔާލްއަށް ވިސްނެނީ އިމްލީއާ ދޭތެރޭއެވެ. ފާއިޝްގެ ގޮތް އެނގުމުން އިމްލީއަށް ވާނެގޮތަކާއި މެދުއެވެ. މިހާރު ލަޔާލް ބޮލުގެ ރިހުންވަނީ ގަދަވެފައެވެ. ” ގެއަށް އައިގޮތަށް ކޮޓަރި ކޮޅުގަ ދޯ….އަހަރެން ކޮޓަރީގަ އެ ހުރި ހެދުންކޮޅު ދޮވެދީބަލަ…….” ޝިފާނާ ލަޔާލްގެ ކޮޓަރިއަށް ވަންނަމުން ބުނެލިއެވެ. ލަޔާލް ތެދުވެ ޝިފާނާގެ މޫނަށް ބަލާވެސް ނުލައި ޝިފާނާގެ ކޮޓަރިއަށް ވަނެވެ. ހެދުންތައް ދޮވެ ރޯނުގައި އަޅަން ހުއްޓައި އަކްމަލް ގެއަށް އައިސް ލަޔާލްއަށް ގޮވާލިއެވެ. ”ކީކޭ؟” ލަޔާލް އަކްމަލް ކައިރިއަށް އަންނަމުން އަހާލިއެވެ. ” އަން މިއީ ސޯފީ ލަޔާލްއަށް ދިން އެއްޗެއް….” އަކްމަލް ދިއްކޮއްލީ ބަންދުކޮއްފައިވާ ފޮށިގަނޑެކެވެ. ޝިފާނާ ލަޔާލްއަށް ދިން ފޮށިގަނޑަށް ބަލަން ކަޅި ޖަހާވެސް ނުލާ ހުއްޓެވެ. ލަޔާލް ފޮށި ހުޅުވާލިއެވެ. އޭގަ ވަނީ ރީތި ފޯނެކެވެ. ” ސޯފީ ހާދަ ރަނގަޅޭދޯ…..” އަކްމަލް ޝިފާނާއަށް ބުނެލިއެވެ. ” ދެން ރަނގަޅު….މަހިތަށް އަރާ މާ ރަނގަޅުވެގެން އެ އުޅެނީ ކީއްވެބާއޭ….މީނައަށް ހަދިޔާ ދީ އެ ހަދަނި ކޮންމެވެސް އެހެން ބޭނުމަކު ހެން ހީވަނި….” ޝިފާނާ ޝަކުވާގެ ރާގަކަށް ބުނެލިއެވެ. ” އެހެންނެއް ނޫން…..ސޯފީ ބުނީ ލަޔާލްއަށް ގުޅޭނެ ގޮތެއް ނުހުންނާތީ އުދަނގޫވާ ވާހަކަ އެހެެންކިޔާފައި ދިން ފޯނެއް އެއީ……” އަކްމަލު ބުނެލިއެވެ.\n”ދެން ހެވޭ އެނގިދާނެތާ……” ޝިފާނާ ކޮޓަރިއަށް ވަންނަމުން ބުނެލިއެވެ. ލަޔާލްވެސް ވަނީ ކޮޓަރިއަށެވެ.\nޝައުފް އޭނަގެ ކޮޓަރީގައި އޮތީ ލަޔާލްގެ ޚިޔާލްގައެވެ. އޭނަގެ ކުރިމަތިން ސިފަވަނީ އަދިވެސް އެ ތަސްވީރެވެ. ލަޔާލްގެ ކުރިމަތީ ހުރެވޭ ކޮންމެ ވަގުތަކުވެސް ޝައުފްގެ ހިތަށް ލިބެނީ ބުނެދޭންވެސް ނޭނގޭ ހަމަޖެހުމެކެވެ. ހުރިހައި ވަގުތެއްވެސް ލަޔާލްގެ ކުރިމަތީ ހޭދަކޮއްލަން ޝައުފް ބޭނުމެވެ.\nފަރީޝާ ހުރީ އޭނަގެ ކޮޓަރީގައެވެ. ޝާންވެސް ކޮޓަރީގައި އުޅޭތީ ކަންބޮޑުވެފައެވެ. ފާއިޝްގެ އެތަކެއް މެސެޖެއް ފޯނަށް އާއިރުވެސް ޖަވާބު ލިޔަން ޖެހިލުންވެފައެވެ. ” ހާދަ ކަންބޮޑުވެފަ………..” ޝާން ފަރިޝާގެ މޫނަށް ބަލާލަމުން ބުނެލިއެވެ. ”’ކަމެއް ނުވޭެ….އޮފީހަށް މިރޭ ދާން ނެތީތަ……” ފަރީޝާ އަނެއްކާވެސް ޝާންއަށް ފުރަގަސްދެމުން އަހާލިއެވެ. ” ކިހިނެއްވި އަހަރެން ފޮނުވާލަން ތިއުޅެނީ…..އަނެއްކާ މި ކޮޓަރިއަށް މީހަކު ގެންނަންވީތަ…….” ޝާން ސަމާސާ ރާގަކަށް އެހެން ބުނުމުން ފަރީޝާއަށް ތެޅިގަނެވުނެވެ. އެހިޔާލު ޝާންގެ ހިތަށް އައީތީއެވެ. ” މަ މަށެއް ނޫޅޭން….” އަވަސް އަވަހަށް ފަރީޝާ ބުނެލިއެވެ. ” ހާދަ ރުޅިއެއް…..ފަރީޝާ އެކަހަލަ ކަމެއް ނުކުރާނެކަން ޔަގީން…..ތިގޮތުގައި އަބަދުވެސް ވަފާތެރިކަމާއެކު ހުންނާތި…..”ޝާން ފަރީޝާގެ ދެއަތުގައި ހިފާލިއެވެ. އެވަގުތު ޑްރެސިން ޓޭބަލް މަތީ އޮތް ފަރީޝާގެ ފޯނު ވައިބްރޭޓްވިއެވެ.\n”’ ފޯނު ރިންގްވޭ އެބަ…” ފަރީޝާގެ މޫނަށް ބަލާލަމުން ޝާން އެދިމާލަށް ހިނގައިގަންނަން އުޅުނެވެ. ތެޅިތެޅި އޮތް ހިތަކާއެކު ފަރީޝާ ހަލުވި ވައިރޯޅީއެއްހާ ހަލުވިކޮން ޝާންއަށް ވުރެ ކުރިން ފަރީޝާ އެ ފޯން ނަގައިފިއެވެ. ”މަންމަ..ކަމަކު ކަންނޭނގެ އެބަ އަންނަން…..” ފަރީޝާ ފޯނު ނަގައި މުށުތެރެއަށް ލަމުން ބުނެލިއެވެ. ” ނުދިޔަޔަސް ނަގާބަލަ ފޯން…އެހެން މަންމަ ކީކޭތޯ ބުނަނި ބަލަން…..” ޝާން އެހެން ބުނުމުން ފަރީޝާ ފޯނަށް ބަލާލިއެވެ. ފާއިޝްގެ ކޯލެކެވެ. ދެން ފޯނު ނަގައި ކަންފަތުގައި ޖައްސާލިއެވެ.\n”ކީކޭ…..އާން މިދަނީ….” އެކޮޅުން ހަލޯވެސް ނުކިޔަނީސް އަވަސް އަވަހަށް އެހެން ބުނުމަށްފަހު ފަރީޝާ އެތަނުން ނުކުތެވެ. ފޯން ކަނޑާއިވެސް ނުލާ އޮތުމުން ކޮޓަރިން ނުކުމެ ވާހަކަ ދައްކަން ފެށިއެވެ. ” ޝާން ހުރީމަ….ކިރިޔާ މި ސަލާމަތްވީ…އަހަރެން ބުނަން ޝާން ގޭގައި އުޅޭ ގަޑީގައި ނުގުޅާށޭ……” ފަރީޝާ ބޭރަށް ނުކުންނަމުން ބުނެލިއެވެ. ” އިނގެއޭ ތިކަން……ހަނދާންވާވަރުން ނުހުރެވިގެން…..” މަސްތީ ރާގަކަށް ފާއިޝް ބުނެލިއެވެ. ” ތިއެއް ނޫން….ފާއިޝްއަށް ތިހެން ހަމަޖެހިގެން އުޅެވޭނި ކުޑަ ދުވަސްކޮޅަކު……މިގޭގަ އުޅޭ ލަޔާލްއަށް އަހަރެމެންގެ ހަގީގަތް އެގިއްޖެ……އޭނަގެ ފަރާތުން އިމްލީއަށް އެގިއްޖެއްޔާ…….އަހަރެމެންގެ ދުވަސް ދިޔައީ……” ފަރީޝާ ކަންބޮޑުވެފައި ބުނެލިއެވެ.\n” ތި ހާސްވާވަރުގެ ކަމެއް ނޫން….ލަޔާލްއަކަށް ނުކެރޭނެ ކިޔައިދޭކަށް….އަހަރެން ތިކަމާ ހަވާލް….އިމްލީ ދޫކޮއްލަން ޖެހުނަސް މައްސަލައެއް ނެތް…..ފަރީ އަކާ ނުލާ ޔަގީން އަހަންނަށް ނޫޅެވޭނެކަން……..” ފާއިޝްގެ ވާހަކަ އަޑުއިވުމުން ފަރީޝާއަށް ހަމަޖެހުން ލިބުނެވެ.\n” މަށަށް އެނގޭ އިމްލީ ދޫކޮއްލާނެކަން….އިމްލީގެ ފަރާތުން މިގޭ އެހެން މީހަކަށް އެގިއްޖެއްޔާ ……އަހަރެން ޝާންގެ ކިބައިން ސަލާމަތް ވަންދެން މިކަން އެއްވެސް މީހަކަށް އެނގިގެން ނުވާނެ…..” ފަރީޝާ ބުނެލިއެވެ. ދެމީހުން އެތަކެއް ވާހަކައެއް ދެއްކުމަށްފަހު ފޯން ބޭއްވިއެވެ.\nފެންވަރާލައިގެން ނުކުތް އިރު ލަޔާލްގެ ބޮލުގެ ރިހުން ވަރަށް މަޑުވެއްޖެއެވެ. ” މާދަމާ އިމްލީއަށް ކިޔައިދޭނަން…..އިމްލީގެ ނަންބަރު އެނގޭނަމަ މިރޭވެސް ބުނެވުނީސް……އެކަމަކު ގަބޫލު ކުރާނެތަ….” ލަޔާލް ލޯގަނޑު ކުރިމަތީ ހުރެ އަމިއްލަ ނަފްސާ މުޚާތަބު ކޮއްލިއެވެ. އިމްލީ ކައިރީ ނުބުނެވޭހާ ހިނދު ލަޔާލްއަކަށް ހަމަޖެހުމެއް ނެތްކަން ޔަގީނެވެ. ލަޔާލް ކެއްތެރިކަމެއްނެތި އިންތިޒާރު ކުރަމުން ދަނީ މާދަމާއަށެވެ.\nގަޑި އެލާމް ވުމުގެ ކުރިން ލަޔާލް ތެދުވެއްޖެއެވެ. ގޭގެ މަސައްކަތްތައް ނިންމާލުމަށްފަހު ރާސްތާންއަށް ދާން ހިނގަތްގަތް އިރު އަދި ހެނދުނު ހަގަޑި ބައިވެސް ނުވެއެވެ. މިހާ ހެނދުނު ދިޔައީމަ ނޫނީ އިމްލީއާ ދިމާނުވެ ހިނގައިދާނެތީއެވެ. ރާސްތާން ދޮރާށިން ވަދެވުމާއި އެކު ލަޔާލް ދުއްވައިގަތެވެ. އިމްލީގެ ކޮޓަރިއަށް ވަދެ ބަލާލިއެވެ. ފާހާނާއިން އިވެމުން ދިޔަ މާގަނޑުގެ އަޑުން އިމްލީ ފެންވަރަށް އުޅޭކަން ލަޔާލްއަށް ޔަގީންވެއްޖެއެވެ. އިމްލީގެ އެނދުގައި އިށީދެ އިމްލީއަށް އިންތިޒާރު ކުރުންނޫން ކަމެއްނެތެވެ.\nއިރުކޮޅެއްތެރޭ ފާހާނާގެ ދޮރު ހުޅުވާލުމާއި އެކު ލަޔާލް ފުންމައިގެން ތެދުވެ އެދިމާލަށް ހިނގައިގެންފިއެވެ. ”ލަޔާ…..މިހާ ހެނދުނާ…..ޔަގީން…އަހަރެން ސިއްރެއް ބުނަން އޮތީމަ އެހެންވެ ނުހުރެވިގެން ދޯ ތިއައީ….” އިމްލީ ތެތް އިސްތަށިގަނޑުގައި އޮޅާލާފައިވާ ތުވާލި ރޫޅާލަމުން ބުނެލިއެވެ. ” އިމް…..” ލަޔާލްއަށް ޖުމްލަ ފުރިހަމަވެސް ނުކުރެވުނެވެ. ”ނޫން ލަޔާ…..މި ފަހަރު އަހަރެން ވާހަކަ ދައްކާނި ލަޔާ ޖެހޭނި އަޑުއަހަން….” އިމްލީ ބުނެލިއެވެ. ލަޔާލް ބުނަން ބޭނުންވި ނަމަވެސް ޖެހުނީ މަޑުކުރާށެވެ.\n” ފާއިޝް ބުނީ އަހަރެން ކިޔަވާ ނިމުނުހާ އަވަހަކަށް މެރީ ކުރާނަމޭ…….އަދި ފާއިޝްގޭ މީހުންގެ ހުއްދަ މިހާރުވެސް ހޯދައިފި……އަހަރެންގެ ޓެސްޓްތައް ނިމުނުހާ އަވަހަކަށް އަަހަރެންގެ ބައްޕައާވެސް ވާހަކަ ދައްކާނަމޭ…..ލަޔާ ބުނެދޭންވެސް ދަތި……އަހަރެންގެ މި އުފާވެރިކަން ހިއްސާކުރާނެ ގޮތެއްވެސް ނޭނގެ…” އިމްލީގެ އުފާވެރިކަން ފެނި ލަޔާލް ފަސްޖެހެވޭން ފެށިއެވެ.\n” އިމްލީ ފާއިޝްއަށް އިތުބާރުކުރަންތަ؟” ލަޔާލް އަހާލިއެވެ. ” ތި އަހާވަރުގެ ކަމެއްތަ…….އަހަރެން އަމިއްލަ ނަފްސަށްވުރެ ބޮޑަށް އިތުބާރުކުރަން…..ފާއިޝް އަހަންނަށް ދެރަގޮތެއް ނުހަދާނެ……….” އިމްލީ ރީތިވެލަމުން ވާހަކަ ކުރިއަށް ގެންދިޔައެވެ.\n”ދެން އަހަރެން ފާއިޝް އެހެން މީހަކާ ރިލޭޝަންއެއް އޮތް ވާހަކަ ބުނިއްޔާ……” ލަޔާލް އަހާލިއެވެ. ” ފާއިޝްއާ ބެހޭގޮތުން ތިފަދަ ވިޔާނުދާ ވާހަކައެއް މަޖަލަށް ދެއްކިއަސް އަހަރެން އެމީހަކަށް މުޅި އުމުރުގަވެސް ނަފްރަތު ކުރާނަން…….ފާއިޝް ދުވަހަކުވެސް އަހަރެން ނޫން އެހެން މީހެއްދެކެ ލޯތްބެއް ނުވާނެ…..ލަޔާ ވިއަސް އެހެން މީހެއް ވިއަސް އަހަރެން ގަބޫލެއް ނުކުރާނަން…….” އިމްލީ އެހެން ބުނުމުން ލަޔާލް ހާސްކަން ވީ އިތުރެވެ. އިމްލީއަށް ވިސްނައިދޭނީ ފަހެ ކިހިނެއް ހެއްޔެވެ؟\nލަޔާލް ވިސްނަން ހުރުމުން އިމްލީ ލަޔާލްގެ ކޮނޑުގައ ޖަހާލިއެވެ. ”ކޮން ހިޔާލެއްގައި……” އިމްލީ އެހެން އެހުމުން ލަޔާލް ސިހުނެވެ. ”ނޫން އެއްވެސް ހިޔާލެއްގަ ނޫން…….” ލަޔާލް އަވަސް އަވަހަށް ބުނެލިއެވެ. ”ހިނގާ ސައިބޯން……” އިމްލީ ހިނގައިގަތުމުން ލަޔާލް ފަހަތުން ހިނގައިގަތެވެ. ލަޔާލް ވިސްނަމުން ދިޔައީ އިމްލީއަށް ވިސްނައިދޭނެ ގޮތަކާއި މެދުއެވެ. ލަޔާލް ގޮތެއް ނިންމިއެވެ. އެއީ އިމްލީއާ އެވާހަކަ ދައްކާނީ ރަނގަޅު ހެއްކެއް ލިބިގެންނެވެ.\nމިއަދު ލަޔާލްއަށް އިއްޔެއަށް ވުރެ އުދަނގޫވިއެވެ. މޫނުމަތިން ހާސްކަން ފޮރުވައިގެން ގޭމީހުން ކުރިމަތީ އުޅެން ޖެހުމުންނެވެ. ލަޔާލްއަށް ބަދަލެއް އައިސް ހުރިކަން ސޯފީއަށް ދެނެގަނެވުނެވެ. ”ކަމެއް ވެގެން އުޅޭއިރު ބުނީމަތާ އެނގޭނީ! ލަޔާ ބަލިވީތަ،……..” ސޯފީ އަހާލިއެވެ. ” ނޫން ކަމެއް ނުވޭ….” ލަޔާލްއަށް ޖެހުނީ ހާސްކަން ފޮރުވާލާށެވެ. ސޯފީވެސް އިތުރު ސުވާލެއް ނުކުރެ އެހިސާބުން ހުއްޓާލީ އޭނައަށް ހީވާ ހީވުމެއް ކަމަށް ދެކިގެންނެވެ.\nޝައުފް އިނީ ފުން ވިސްނުމަކަށް ގެއްލިފައެވެ. މޭޒުމަތީ ހުޅުވާފައި ދެތިން ފައިލެއް އޮތެވެ. ކުރަންޖެހޭ އެތައް މަސައްކަތެއް ހުއްޓަސް އޭނަގެ ވިސްނުމުގައި އެކަން ކަމަކަށް އެއްވެސް ސަމާލުކަމެއް ނެތެވެ. ”ޝައުފް ….މާހިރު ބުނުއްވީ ފައިލް ތައްޔާރުކުރެވިއްޖެތޯ އަހާލަދޭށޭ….” ޝައުފްގެ ކެބިންއަށް ވަންނަމުން ރާއިދު އަހާލިއެވެ. ” އަދި ނުނިމޭ ކުޑަވގުތުކޮޅެއް ބޭނުން…..ބައްޕަ ކައިރީ ބުނޭ މިއަދު ނިންމައިދޭނަމޭ……” ޝައުފް ފައިލް ހުޅުވާލަމުން ބަލާލިއެވެ. ނިންމަންޖެހޭ އެތަކެއް މަސައްކަތެއް އެބަހުއްޓެވެ. ދުލަށް ފަސޭހަކަމާއެކު މިއަދު ނިންމައިދޭނަމޭ ބުނި ކަމުގައި ވިއަސް ނިމޭނެ ކަމުގެ ޔަގީންކަމެއް ނެތެވެ. އޮފީހަށް ނިކުތް ފުރަތަމަ ދުވަހު ހަވާލްކުރި އެ މަސައްކަތް އެދުވަހުން ފެށިގެން ކުރިއަށް ގެންދިޔަނަމަ ނިމުނީހެވެ.\nރާއިދު ގޮސް މާހިރުގެ ކައިރީ ޝައުފްގެ ޖަވާބު ބުނެލިއެވެ. މާހިރު ހަލުވި ފިޔަވަޅުތަކާއިއެކު ޝައުފްގެ ކެބިންއަށް ވަދެގެން އައެވެ. އޭރުވެސް ޝައުފްއަށް އިނދެވުނީ ކުރިން އިންހެން އަމިއްލަ ހިޔާލްތަކަށް ގެއްލި ހުސްވެފައެވެ. މާހިރު ޝައުފްގެ މޭޒުމަތީ އޮތް ފައިލް ނަގައި ބަލާލިއެވެ. ޝައުފްއަށް އޭނަގެ ކުރިމަތީ މާހިރު ހުރިކަން ރޭކާވެސް ނުލިއެވެ. މާހިރު އަތުގައިވާ ފައިލު އަތުގައި ހުރި ބާރެއްލުމަށްފަހު މޭޒުމައްޗަށް ޖެހިއެވެ. ޝައުފް ސިއްސައިގެން ގޮސް ގޮނޑިން ތެދުވެވިއްޖެއެވެ.\n” އޮފީހަށް އައިސް ކޮންކަމެއް ކުރަނީ….މިހާތަނަށް ކުރަން ބުނި އެއްވެސް ކަމެއް ނުވޭ….ކަމެއް ކުރަން ފަށާފަވެސް ނެތް….ކުރެވެން ނެތްއިރު ބޮޑު ޕުރޮޖެކްޓަކާ ހަވާލްވީ ކީއްކުރަން….މީޓިން ފެށެން ތިންގަޑިއިރަށް ވެފަ ވީއރު އެއްވެސް ކަމެއް ތައްޔާރެއް ނުވޭ….މި ޕުރޮޖެކްޓް އަހަރެމެންގެ އަތުން ގެއްލިއްޖެއްޔާ އަހަރެމެންނަށް ހާދަ ގެއްލުމެއް ވާނެ…..” މާހިރުގެ އަޑު ގަދަވާންފެށިއެވެ. އޮފީހުގައި ތިބި އެހެން މުވައްޒަފުން އެމީހުންގެ މަސައްކަތްތައް ހުއްޓާލުމަށްފަހު އެއަޑަށް ސަމާލްވެއްޖެއެވެ. ސައި ކޮޓަރިން ނުކުމެގެން އައި ޝާންއަށް އެއަޑު އިވުމާއިއެކު ޝައުފްގެ ކެބިންއަށް މިސްރާބު ޖަހައިފިއެވެ.\nމާހިރުގެ މޫނުމަތިން ފެންނަމުން ދިޔަ ރުޅިވެރިކަމުން ޝައުފް ބިރުން ވިރުވާލައިފިއެވެ. ކުޑަ ވަގުތުކޮޅަކަށް ނަމަވެސް އެ ސިކުނޑިން ލަޔާލްގެ ހަނދާންތައް އެއްކައިރިއަށް ޖެހިލައިފިއެވެ. ”މައާފްކުރޭ ބައްޕާ….” ޝައުފްއަށް ބުނެވުނީ އެވަރަށެވެ. މާހިރުގެ އަތުން ބިއްލޫރި މޭޒުމަތީ ޖަހައިލީ ވަރަށް ބާރަށެވެ. އެ ކެބިންއަށް ވަދެގެން އައި ޝާންގެ އަތަށް ފައިލް ނަގައި ދިއްކޮއްލިއެވެ. ” މި ފައިލް އެއް ގަޑިއިރު ތެރޭ ނިންމައިދީ…..އެހެން މަސައްކަތްތައް މަޑުޖައްސާލާ……” މާހިރު ޝާންގެ އަތަށް ފައިލް ދިއްކޮއްލަމުން އެ ކެބިން އިން ނުކުމެގެން ހިގައްޖެއެވެ. ޝާން ކަންބޮޑުވެފައި އެއް ފަހަރު ފައިލަށް އަނެއްފަހަރު ޝައުފްގެ މޫނަށް ބަލާލިއެވެ.\nލަޔާލް ބަދިގޭގަ އުޅެނިކޮން ބެލް ޖަހާލި އަޑު އިވުނެވެ. ބަދިގެއިން ނުކުމެ ދޮރާ ދިމާލަށް ހިނގައިގަތެވެ. މިއަދުވެސް ދޮރުމަތީ ހުރީ ފާއިޝްއެވެ. ގެއަށް ބޭނުންވާ ސާމާނުތަކެއް ހިފައިގެން އައިހެވެ. ލަޔާލް އެ ތަކެތީގައި ހިފާލުމަށް ދިއްކޮއްލި އަތުގައި ފާއިޝް ހިފާލިއެވެ. ގަދަކަމުން ދަމާފައި އެތަނުން ދުރަށް ޖެހިލިއެވެ. ” ބުނަން….އިމްލީ ކައިރީ އެއްވެސް ވާހަކައެއް ބުނެގެން ނުވާނެ….ހީނުކުރާތި އިމްލީއަށް ކިޔައިދެވުނީމަ ސަލާމަތްވީއޭ……އަހަރެންގެ އަތްދޮށުން ސަލާމަތެއް ނުވާނެ…..ތިއީ ނިކަމެތި އަންހެން ކުއްޖެއްކަން ހަނދާންނައްތާނުލާތި……” ފާއިޝް ލަޔާލްގެ އަތަށް ބާރުކޮއްލިއެވެ. ”އާހް…” އަތަށް ވީދަތާއެކު ލަޔާލްގެ ދުލުން ނުކުތީ ވޭނީ އަޑެކެވެ.\nލަޔާލް ގަދަކަމުން ފާއިޝްގެ އަތުތެރެއިން ސަލާމަތްވެގަތެވެ. ފާއިޝް ލަޔާލްގެ އަތުގައި ހިފަހައްޓާލި ހިސާބު ރަތްވެފައި ހުއްޓެވެ. ފާއިޝް ލަޔާލްގެ ފަރާތުން ޖަވާބެއް ނައުމުން ހިނގައިގަތެވެ. އެއީ އޭނާއަށް ލިބުނު ކާމިޔާބެއް ކަމަށް ދެކިގެންނެވެ.\n”ފާއިޝް….އަހަރެން އެކަކު ދެކެވެސް ބިރެއް ނުގަނޭ….އަހަރެން އިމްލީ ކައިރީ ބުނަންވީމަ ބުނާނަން…….ފާއިޝް އާ ފަރީޝާގެ ތި ކުޅިގަނޑު އުމުރުގައި ކުޅެވިދާނެކަމަށް ހީނުކުރާތި…..” ލަޔާލްގެ ޖެހިލުން ކުޑަ ޖުމްލައިން ފެހިކުލައިގެ ކާޕެޓް ވިނަ ގަނޑުމަތީ ފާއިޝްގެ ފައިން ރަހްމެއްނެތި ޖަހާލުމާއިއެކު ކުދި ކުދި ވިނަގަސްތައް އެކި ދިމާލަށް ބުރައިގެން ދިޔައެވެ. ފާއިޝް ލޯއަޅާލަމުން ލަޔާލްއާ ދިމާލަށް ނެގި ފިޔަވަޅު ހުއްޓާލަން ޖެހުނީ ދޮރުން ނުކުމެގެން އަންނަ ސޯފީ ފެނުމުންނެވެ.\n”ދައްތާ….މި އެއްޗެހި ހިފައިގެން މިއައީ…..” ފާއިޝް އަތުގައިވާ ސާމާނުތައް ސޯފީއަށް ދައްކާލިއެވެ. ” ލަޔާލް މި އެއްޗެހި ބަދިގެއަށް ގެންގޮސްދީބަލަ…..ފާއިޝްއަށް ވަގުތެއްނުވޭ ދޯ މިގެއަށް ވަދެލާނެ….މިރޭ ވާނެ ކާން އަންނަން…..” ސޯފީ ބުނެލިއެވެ. ފާއިޝްގެ އަތުގައިވާ ކޮތަޅުތަކާ ލަޔާލް ހަވާލުވަމުން ގޭތެރެއަށް ހިނގައިގަތެވެ.\nއޮފީހުގައި ދިމާވި ކަންތަކުގެ ސަބަބުން ޝައުފްގެ މޫޑްވަނީ ގޯސްވެފައެވެ. ރަސްމީ ގަޑި ނުނިމެނީސް އޮފީހުން ނިކުމެގެން ގެއަށް އައީ އެއްވެސް މީހަކަށް އެނގިވެސް ނުލައެވެ. ގޭތެރެއަށް ވަންނަމުން އަޅާފައިވާ ރަތްކުލައިގެ ޓައި ނައްޓާލަމުން ސިޓިންރޫމްގެ ސޯފާއަށް އެއްލާލިއެވެ. ގަމީހުގެ ގޮށްތައް ނައްޓަމުން ފަރުވާލެއްނެތި ކޮޓަރި ތެރެއަށް ވަނެވެ. އޭރު އެކޮޓަރީގެ ތަންމަތި އެޅުމުގައި ލަޔާލް އުޅެއެވެ. ޝައުފް ކޮޓަރިއަށް ވަދެ ދޮރު ތަޅުލުމަށްފަހު ގަމީސް ބާލާއިފިއެވެ. ޝައުފްއަށް ފުރަގަސް ދީގެން އޮތް ލަޔާލްއަށްވެސް ޝައުފް އައިކަމެއް ނޭނގެއެވެ. ހަމަ އެފަދައިން ހާސްކަމެއްގައި ހުރި ޝައުފްއަށްވެސް ލަޔާލް އެކޮޓަރި ތެރޭ ހުރިކަމެއް އިހްސާސެއް ނުވެއެވެ. ގަމީސް ބޭލުމަށްފަހު ގޮނޑިއަށް އެއްލާލުމަށްފަހު ފަޓްލޫނު ބޭލުމަށް ތައްޔާރުވެލި ތަނާ ލަޔާލްއަށް އެނބުރިލެވުނެވެ.\nޝައުފް ހުރި ހާލަތުން ލަޔާލް ސިހިފައި ހަޅޭއްލަވައިގަނެވުނެވެ. ލަޔާލްގެ ހަޅޭކުގެ އަޑުން ސިހިގެން ޝައުފްއަށްވެސް ހަޅޭއްލަވައިގަނެވުނެވެ. ދެމީހުންނަށް އެކަކު އަނެއްކަކަށް ކަޅިޖަހާނުލައި ބަލަން ހުރެވުނީ ދެނެވެ. އެކުއެކީގަހެން ހޭންފެށުނީވެސް އެއަށް ފަހުއެވެ. ” ލަޔާ އަހަރެން ބިރު ގަނެއްޖެ…..ލަޔާ ހަޅޭއްލަވައިގަތީމަ އަހަންނަށްވެސް…” ހީހީފައި ޝައުފް ބުނެލިއެވެ. ” ޖިންނިއެއްހެން ސިއްރުން ކޮޓަރިއަށް ވަނީމަ އެހެންނުން ވާނި…..ކުއްލިއަކަށް ފެނުނީމަ ބިރުގަންނާނެ…” ލަޔާލްވެސް ހެމުން ބުނެލިއެވެ. ލަޔާލް ހެމުން ދިޔައިރު ޝައުފްއަށް ހުއްޓުން އަރައި ބަލަން ހުރެވުނެވެ. ކޮންފަދަ ޖާދޫވީ ހިނިތުންވުމެއް ހެއްޔެވެ؟ ޝައުފް ސިކުނޑީގައިވި ހާސްކަން ވަގުތުން ފިލައިގެން ހިގައްޖެއެވެ. ލަޔާލްއަކީ އޭނަގެ ހިތުގެ ފަރުވާއެވެ.\nލަޔާލް ހުނުން ހުއްޓާލީ އިރުކޮޅެއް ވީފަހުންނެވެ. ޝައުފް ބަލަން ހުރި ގޮތުން ލަޔާލް ރަކިވިއެވެ. ”ދެން ދަނީ އިނގޭ….” ލަޔާލް އަވަސް އަވަހަށް ހިނގައިގަތެވެ. ލަޔާލް ކޮޓަރިން ނުކުތް ވަގުތަކީ އިމްލީ ސްކޫލުން ނިމިގެން އައި ވަގުތެވެ. ” ލަޔާ މިއަދު ގެއަށް ނުދަނީތަ…….” އިމްލީ ގެއަށް ވަތްގޮތަށް ލަޔާލް ފެނުމުން ގޮވާލިއެވެ. ” ނޫން ދެން ދާން ކަމަށް މިދަނީ…” ލަޔާލް އޭނަގެ ދޯޕައްޓާއިން މޫނު ފޮހެލަމުން ޖަވާބު ދިނެވެ. ލަޔާލް އަނެއްކާވެސް ހިނގައިގަތެވެ. ބަގީޗާ ގަސްތައް ކައިރިން ލަޔާލް ހިނގައިގަތުމުން ފަހަތުން އިވުނު އަޑަކުން ބަލާލެވުނެވެ. އޭރު ސޯފީ ތަބަކެއް ހިފައިގެން އެއްކަލަ ބަންދު ކޮޓަރިއަށް ވަންނީއެވެ. ލަޔާލްގެ ޝައުގުވެރިކަން ކުއްލިއަކަށް އެދިމާލަށް ހުއްޓުނެވެ.\nސޯފީ އެކޮޓަރިއަށް ވަދެ ދޮރުލައްޕާލިއެވެ. ލަޔާލް އެދިމާލަށް މަޑުމަޑުން ދާންފެށިއެވެ. އެކޮޓަރި ދޮރުމަތީ މަޑުކޮއްލައި ދޮރުފަތުގައި އަތްޖައްސާލިއެވެ. ތަޅުލާފައިވާ ދޮރު ނުހުޅެވޭނެކަން ޔަގީންވުމުން ލަޔާލް ހިނގައިގަންނަން އެނބުރެލިތަނާ ފެނުނީ ފިތުރޯން ގަހުގައި ލައްކޮއްލާފައިވާ ހަރުގަނޑެވެ. ލަޔާލް އެ ހަރުގަނޑު ގެނެސް ކޮޓަރި ފާރުގައި ލައްކޮއްލިއެވެ. މަތީގައި ހުރި ކުޑަ ޖާލި ގަނޑަކުން ކޮޓަރި އެތެރެ ފެންނާނެއެވެ. ލަޔާލް އެ ކޮޓަރި ތެރެއަށް ބަލާލިއެވެ.\nއަނދިރި ކޮން އޮތް އެކޮޓަރި ތެރެއިން ފެނުނީ ސޯފީ ކުރުގެޅިގެން އިން ފިރިހެނެއް ކައިރީ އިށީދެ އިންތަނެވެ. ސޯފީ އިނީ އޭނަގެ ކުރިމަތީގައި ކަމުން އެމީހާގެ މޫނު ފެންނަގޮތެއް ނުވެއެވެ. ” ތިހެން ހަދާކަށް ނުވާނެ…ކައިގެން ބޭސްކޭމަ ރަނގަޅުވާނި….ދަރިފުޅާ….” ސޯފީ އޯގާތެރިކަމާއެކު ބުނެލިއެވެ. ” އަހަރެން ނުކާނަން……ކިތައް ފަހަރު ބުނަންވި މިތަނުން އަހަރެން ނެރޭށޭ…….އަހަރެން ނޫޅެން މިތާ އިންނާކަށް……” އެ ޒުވާނާގެ ފަރާތުން އިވުނީ ހަރުކަށި ޖުމްލައެކެވެ. އެ އަޑުވަނީ ކުރަކިވެފައެވެ. ” ރަނގަޅުވީމަ ނެރޭނަން..އިހަށް ކައިގެން ބޭސްކާން ހިނގާ..ބަލިވެ އުޅޭއިރު މީހުންގެ ތެރެއަށް ނުކުންނާކަށް ނުވާނެ…..ބަލި ރަނގަޅުވީމަ މަންމަ ނެރެދޭނަން……” ސޯފީ ބުނެލިއެވެ. ލަޔާލް އެ ޒުވާނާގެ މޫނު ފެނޭތޯ ބޯ އަރިކޮއްލައިގެން ބަލަން މަސައްކަތް ކުރަމުން ދިޔައެވެ.\nލަޔާލްއަށް އިވުނީ ބޭރު ދޮރާށި ކައިރިއަށް ކާރެއް މަޑުކޮއްލި އަޑެވެ. އަވަސް އވަހަށް ހަރުގަނޑުން ފޭބުނީ ކިރިޔާއެވެ. އތެރެއަށް ވަދެގެން އައީ މާހިރު އާއި ޝާންއެވެ. ލަޔާލް ގަސްތަކުގެ ނިވަލަށް ވަދެ ފިލައިގެން ހުރުމަށްފަހު އެދެބަފައިން ގޭތެރެއަށް ވަނުމުން އަވަހަށް ދިއުމަށް ދުއްވައިގަތެވެ. ހަނދާނުން ކައްސާލީ ހަރުގަނޑު އެތާގައި ބެހެއްޓުން ކަމެވެ. ބައިގަޑިއިރެއްހާއިރު ފަހުން ސޯފީގެ އެކޮޓަރިން ނުކުތެވެ. ސޯފީގެ ނަޒަރު އެ ހަރުގަނޑުގައި އަޅައިގަތެވެ. ފިތުރޯނު ގަސް ކައިރީ ހުންނަ ހަރުގަނޑު އެތަނަށް ގެނައީ ކާކުބާއޭ ހިތަށް އެރިއެވެ. މާބޮޑުކަމަކަށް ނުހަދާ ސޯފީ ދޫކޮއްލީ އެވަރުކަމަކަށް ޝައްކު ކުރެވޭ މީހަކު ގޭގަ ނުހުންނާނެކަން އެނގޭތީއެވެ.\nލަޔާލް ގެއަށް ވަންނަނިކޮން ފަހަތުން އޭނަގެ ނަމުން މީހަކު ގޮވާލިއެވެ. ލަޔާލް ފަހަތް ބަލާލިއިރު ހުރީ ނުވެސް ދަންނަ މީހެކެވެ. އޭނަގެ އަތުގައިވަނީ ރަތްކުލައިގެ ފިނިފެންމާ ބޮނޑިއަކާ ރަތްކުލައިގެ ހަތަރެސްކަން ޕާރިސަލެކެވެ. ” ލަޔާލްއަށް މީހަކު ދިން އެއްޗެއް…” އެމީހާ އެ ހަދިޔާތައް ދިއްކޮއްލަމުން ބުނެލިއެވެ. ”ކާކު؟” ލަޔާލް ހައިރާންވެ އަހާލެވުނެވެ. އެމީހާ ޖަވާބެއް ނުދިނުމުން ލަޔާލް އެހަދިޔާގައި ހިފިއެވެ. ” މީގަ ނެތް ފޮނުވި މީހާގެ ނަން ފެންނަންވެސް…..” ލަޔާލް ފާރިސަލަށް ފަރުވާތެރިކަމާއެކު ބަލާލަމުން ބުނެލިއެވެ. ލަޔާލް އިސްއުފުލާ އެމީހާ ހުރިދިމާލަށް ބަލާލިއިރު އެމީހާ ހިގައްޖެއެވެ.\nލަޔާލް ކޮޓަރި ތެރެއަށް ވަދެ ޕާރިސަލް ކަޑާލައިފިއެވެ. މަހުމާ ފޮށިގަނޑެއްގެ ތެރޭގައިވަނީ ރިހިކުލައިގެ އަގޮނޓިއެކެވެ. އެ އަނގޮޓި ވަށައިގެން ހުދުކުލައިގެ އެސްތަކެކެވެ. އަނގޮޓި ލާފައިވާ ފޮށިގަނޑު ތެރެއިން ފަތްޖަހާފައިވާ ރީނދޫކުލައިގެ ކަރުދާސްކޮޅެއް އޮތެވެ. ލަޔާލް އެ ކަރުދާސްކޮޅު ނަގައި ހުޅުވާލިއެވެ.\nއެކަމަކު… އަބަދު މާޔޫސްވާންޖެހެނީ ކީއްވެހެއްޔެވެ؟\nކޮންމެރެއަކު ހުވަފެނުގައި އަހަރެން ކަލާއާއި ބައްދަލުކުރަމެވެ.\nފިނިފެންމަލުގެ ވަސްމީރު ގުލްދަސްތާތައް ކަލާއަށް ހަދިޔާކުރަމެވެ.\nކަލާގެ އުނގުގައި ބޯއަޅައިގެންއޮވެ އެތައް ވަޢްދުތަކެއް ވަމެވެ.\nމުޅި ޢުމުރު ކަލާއާއިއެކީ ހޭދަކުރާނެ ކަމުގައެވެ.\nއެކަމަކު… އެހުވަފެންތަކުގައި ޙަޤީޤީކުލަ ނުޖެހެނީ ކީއްވެހެއްޔެވެ؟\nމިހިތުގެ އާދޭހަކީ އަބަދުމެ ކަލާއާއިއެކީގައިވުމެވެ.\nމިހިތުގައި ބިންވަޅުނެގިފައިވަނީ ކަލާގެ ތިޔަ ރީތި ނަމެވެ.\nމިހިތް އަދިވެސް ރޮނީ މިހިތާއި ވަކިވެނުދިއުމަށް އެދިއެވެ.\nކަލާއާއި ނުލައި މިހިތުގައި ދިރުމެއްނުވާކަމުގައި ބުނެއެވެ.\nKiyaafa oi story eh……….\nKiyaafa oi story eh\nbalaafa oi drama aka bodah vahthari aslu\nalhe next part up vaany koniraku tha……\nxaahy……next part up kohdhybaaaa,,,,,\nalhe next part up kohdhyba……plxxxxx…..u haveareader waiting4da next part of this story…..\nplxx up da next part…..u haveareader waiting for da next part….\nAdi daa goiyy hama v salhi ingey……. uhmydu kuri gotah adi hama dany…….. kyp it up………… INSAA ALLAH … SUKURAN XAAHY\nv nice story eh… .. keep it… . up….. thankx xaahy


241 committee ah chief shamaal ves anehkaa haazirukohfi – Iru\nރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދަށް އަމާޒުކޮށް މިދިޔަ މޭ މަހުގެ ހަވަނަ ދުވަހުގެރޭ ދިން ބޮމުގެ ހަމަލާއާ ގުޅިގެން މަޖިލިހުގެ 241 ކޮމިޓީން ކުރިއަށް ގެންދާ ޕާލިމަންޓްރީ އިންކުއަރީއަށް ޗީފް އޮފް ޑިފެންސް ފޯސް، މޭޖަރ ޖެނެރަލް ޢަބްދުﷲ ޝަމާލް ވެސް އަނެއްކާ ހާޒިރު ކޮށްފިއެވެ.\nމީގެ ކުރިން ވެސް އޭނާ ވަނީ އެ ކޮމިޓީއަށް ހާޒިރުކޮށް ސުވާލު ކޮށްފައެވެ. މަޖިލީހުގެ އިދާރާއިން ބުނީ މިއަދުވެސް މޭޖާ ޖެނެރަލް ޢަބްދުﷲ ޝަމާލް 241 ކޮމިޓީއަށް ހާޒިރުކޮށްފައި ވާކަމަށާއި އެއީ މަޖިލީހުގެ ރައީސަށް ދެމުން ގެންދާ ސަލާމަތާއި ރައްކާތެރިކަން ބްރީޗްވި ގޮތް ހޯދުމަށް އެ ކޮމިޓީން ކުރިއަށް ގެންދާ އިންކުއަަރީއަށް މައުލޫމާތު ހޯދުމަށް ކަމަށެވެ. އެ ގޮތުން މިއަދު ވެސް އެ ކޮމިޓީއިން ޢަބްދުﷲ ޝަމާލް ސުވާލު ކޮށްފައިވާ ކަމަށް މަޖިލީހުން ބުނެއެވެ.\nމިއަދު ޗީފް ޝަމާލް ހާޒިރު ކުރި ވައިސް ޗީފް ވެސް ވަނީ މިއަދު ހާޒިރުކޮށްފައެވެ.\nއެ ކޮމިޓީން މި ބައްދަލުވުންތައް ގެންދަނީ ސިއްރު ކޮށްގެންނެވެ. މިހާތަނަށް އެ ބައްދަލުވުމަށް ގިނަ ސިފައިންނާއި ޕޮލިހުން އަންނަނީ ހާޒިރުކޮށް ސުވާލު ކުރަމުންނެވެ. އެ ގޮތުން ޕޮލިސް ކޮމިޝަނަރު މުހައްމަދު ހަމީދު އާއި، އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒް އާއި، ސުޕްރިންޓެންޑެންޓް އޮފް ޕޮލިސް ފަރީދު އިސްމާއީލާއި ޗީފް ސްޕްރިންޓެންޑެންޓް އޮފް ޕޮލިސް މޫސާ އަލީ ވަނީ ހާޒިރު ކޮށްފައެވެ. ހަމައެއާއެކު ވައިސް ޗީފް އޮފް ޑިފެންސް ފޯސް ބްރިގޭޑިއާ ޖެނެރަލް އަބްދުއްރަހީމް އަބްދުއްލަތީފް، ކާނަލް ނަސްރުﷲ އިބްރާހިމް އާއި، ނެޝަނަލް ކައުންޓާ ޓެރަރިޒަމް ސެންޓަރު (އެންސީޓީސީ)ގެ ވެރިޔާ ބްރިގޭޑިއާ ޖެނެރަލް ޒަކަރިއްޔާ މަންސޫރު ވެސް ވަނީ ހަޒީރު ކޮށްފައެވެ.


3.7 million dhakkan hukum kuri shareeyi usoolaa hilaafu\n3.7 މިލިއަން ދައްކަން ހުކުމްކުރި ޝަރީއަތް އުސޫލާ ހިލާފު\nއިސް ފަނޑިޔާރު ޝުޖާއު އުސްމާނު: ބޭއްވެވި އަޑުއެހުން އުސޫލާ ހިލާފު\nމިދިޔަ ހޯމަ ދުވަހު، މައްސަލައިގެ ދައުވާ ލިބޭ ފަރާތުގެ ޣައިރު ހާޒިރުގައި ތިން މިލިއަނަށް ވުރެ ގިނަ ޑޮލަރު ދޭން ހުކުމްކުރީ ހައިކޯޓުން ހަދާފައިވާ ހާއްސަ ހާލަތުގައި ހައި ކޯޓުގެ ޝަރިއަތްތައް ދުރުން ކުރިއަށް ގެންދާނެ ގޮތުގެ އުސުލާ ހިލާފަށްކަން ހާމަ ވެއްޖެ އެވެ.\nހައިކޯޓުގެ އިސްފަނޑިޔާރު ޝުޖާއު އުސްމާނު ރިޔާސަތު ބެލެހެއްޓެވި މި މައްސަލައިގަ ހޯމަ ދުވަހު ވަނީ، ހޯމް މިނިސްޓްރީގެ ސްޓޭޓް މިނިސްޓަރު ހަސަން ޝުޖާއުގެ ބޭބެ، ގ. ޗާންދަނީމާގެ އިސްމާއިލް ޝުޖާއުއަށް ތިން މިލިއަނަށްވުރެ ގިނަ ޑޮލަރު ދޭން މއ. ވަހާރި ހުސެއިން ހިލްމީ އާއި ކާސްޓްއަވޭ މޯލްޑިވްސް ޕްރައިވެޓް ލިމިޓޭޑްގެ މައްޗަށް ހުކުމް ކޮށްފަ އެވެ.\nމި މައްސަލައިގެ ހުކުމް ކޮށްފައި ވަނީ ދައުވާ ލިބޭ ފަރާތުގެ ޣައިރު ހާޒިރުގަ އެވެ. މި މައްސަލައަކީ މިދިޔަ އަހަރުގެ ޑިސެމްބަރު މަހު ފަހުކޮޅު ހައިކޯޓަށް ހުށަހެޅި މައްސަލައެކެވެ.\nމި މައްސަލަ ޔޫޓިއުބް މެދުވެރިކޮށް ލައިވްކޮށްފައި ނުވަނީ ކީއްވެގެންތޯ ސުވާލު ކުރުމުން ހައިކޯޓުގެ މީޑިއާ އޮފިސަރު އަމީން ފައިސަލް، މައްސަލައިގެ ރިޔާސަތު ބެލެހެއްޓެވި ހައިކޯޓުގެ އިސްފަނޑިޔާރު ޝުޖާއު އުސްމާނާ ހަވާލާދީ އަވަސްއަށް ވިދާޅުވީ މައްސަލަ ލައިވް ނުކުރީ މައްސަލައިގާ ހިމެނޭ މީހުންގެ ޒާތީ މައުލޫމާތު ހުރުމުން ކަމަށެވެ.\n"މައްސަލައިގައި ހިމެނޭ މީހުންގެ ބޭންކް އެކައުންޓްގެ ނަންބަރު ފަދަ ޒާތީ މައުލޫމާތު ހިމެނޭތީ މައްސަލަ ލައިވް ނުކުރީ،" އަމީން ވިދާޅުވި އެވެ.\nމައްސަލަ ލައިވް ނުކުރީ، މައްސަލައިގަ ހިމެނޭ މީހުން ޒާތީ މައުލޫމާތު ހިމެނޭތީ ކަމަށް ހައިކޯޓުން ބުނި ނަމަވެސް، މި މަހުގެ ހަތް ވަނަ ދުވަހު ހައިކޯޓުން އާއްމު ކުރި، ހާއްސަ ހާލަތުގައި ހައިކޯޓުގެ ޝަރީއަތްތައް ދުރުން ކުރިއަށްގެންދާނެ ގޮތުގެ އުސޫލު"ގެ ހަތަރު ވަނަ ނަންބަރުގެ (ރ) ގައި ބުނެފައިވަނީ ގާނޫނުގައި ވަކިގޮތަކަށް ކަނޑައަޅާފައި ނުވާނަމަ، ހުކުމް ކުރާ މައްސަލައިގެ ހުކުމް ކުރާ ޝަރީއަތުގެ މަޖިލީސް އޮންލައިންކޮށް ޔޫޓިއުބް މެދުވެރިކޮށް ލައިވް ކުރަން ވާނެ ކަމަށެވެ. ހައިކޯޓުގެ އުސޫލުގައި ސާފުކޮށް މިހެން ބުނެފައި އޮތް ނަމަވެސް މި މައްސަލަ ކުރިއަށް ގެންގޮސްފައި ވަނީ އުސޫލުގައި ބުނެފައިވާ ގޮތާ ހިލާފަށެވެ.\nގާނޫނުގައި ވަކިގޮތަކަށް ކަނޑައަޅާފައިވާ މައްސަލަތަކަކީ ކުޑަކުދިންގެ މަސްލަހަތު ހިމެނޭ މައްސަލަތަކާއި ގައުމީ ސަލާމަތަށް ނުރައްކާވެދާނެ ފަދަ މައްސަލަތަކެވެ. ހޯމަ ދުވަހުގެ މި މައްސަލައަކީ ޗެކުން ލިބޭން ޖެހޭ ފައިސާގެ މައްސަލައެއް ކަމުން މިއީ ސިއްރުކުރަން ޖެހޭ ބާވަތުގެ މައްސަލައެއް ނޫނެވެ.\nމި މައްސަލަ ނިމުނު ގޮތުގެ ހުލާސާ ރިޕޯޓް، ހައިކޯޓުގެ ވެބްސައިޓުގައި އެންމެ ފުރަތަމަ ޝާއިއުކުރި އިރު، ބޭންކް އެކައުންޓް ނަންބަރުތައް ހުއްޓެވެ. ހައިކޯޓުން ފަހުން ވަނީ ހުލާސާ ރިޕޯޓުގައި ހުރި އެކައުންޓް ނަންބަރުތައް އުނި ކޮށްފަ އެވެ. ނަމަވެސް މިފަދަ އެތައް މައްސަލައެއްގެ އެތައް ބައެއްގެ އެކައުންޓް ނަންބަރުތައް ހައިކޯޓުގެ ވެބްސައިޓްގައި ހުރި ހުލާސާ ރިޕޯޓްތަކުގައި މިހާރު ވެސް އެބަހުއްޓެވެ. މީގެ ކުރިން ހުލާސާ ރިޕޯޓްތަކުން އުނިކޮށްފައި ހުންނަނީ ކުޑަކުދިންގެ މަސްލަހަތު ހިމެނޭ ޝަރީއަތްތަކުގައި އެ ކުދިންގެ އައިޑެންޓިޓީ އެނގޭނެ ފަދަ މައުލޫމާތުތައް އެކަންޏެވެ. ބެލެވޭ ގޮތުގައި އެކައުންޓް ނަންބަރުތައް އުނިކުރި މިއީ ފުރަތަމަ ފަހަރެވެ.\nހައިކޯޓް ސިވިލް ކޯޓް ޝަރުއީ ދާއިރާ + ޝަރުއީ ދާއިރާ ރިފޯމް ކުރުން


#MeToo movement mulhi Bollywood kahkuvaalaifi\nތަނުޝްރީ ދައްތާ: ބޮލީވުޑްގައި އަންހެނުންނަށް ކުރިމަތިވާ ޖިންސީ ފުރައްސާރަތަކުގެ ވާހަކަތައް ފެންމަތިވީ ތަނުޝްރީ އޭނާގެ ވާހަކަތައް ހިއްސާކުރި ހިސާބުން --\nމިހާރު ކޮންމެ ދުވަހަކުހެން ބޮލީވުޑްގެ މަޝްހޫރު ކޮންމެ ވެސް ފަންނާނެއްގެ މައްޗަށް ޖިންސީ ފުރައްސާރައިގެ ތަފާތު ތުހުމަތުތައް ދަނީ ކުރެވެމުންނެވެ. މިކަމެއް ފެށުނީ ކުރީގެ ފިލްމުތަކުން ފެނިގެންދިޔަ އެކްޓްރެސް ތަނުޝްރީ ދައްތާ، އޭނާއާއެކު ފިލްމެއްގައި މަސައްކަތްކުރި އެކްޓަރު ނާނާ ޕަޑްނޭކަރްގެ މައްޗަށް ތުހުމަތުކުރި ހިސާބުންނެވެ.\nއޭގެފަހުން ގިނަ މީހުން ތަކެއް ވަނީ މަސައްކަތުގެ މާހައުލުގައި އާއި އެ ނޫންވެސް ގޮތްގޮތުން ބޮލީވުޑްގެ ފަންނާނުންގެ ފަރާތުން ކުރިމަތިވި ޖިންސީ ފުރައްސާރައިގެ ތުހުމަތުތަކުގެ ވާހަކަތައް ދައްކަން ފަށާފަ އެވެ.\nތުހުމަތުތައް ބޮލުގައި އެޅިފައިވާ ފަންނާނުންގެ ތެރޭގައި އެކްޓަރު ރަޖަތު ކަޕޫރް، އަލޯކް ނާތު، ޕިޔުޝް މިޝްރާ، ލަވަކިޔުންތެރިޔާ އަބީޖީތު، ޑައިރެކްޓަރު ވިކާސް ބާލް، ސުބާޝް ގާއީ، ސުބާޝް ކަޕޫރް، ސާޖިދު ޚާން، އަދި ލިޔުންތެރިޔާ ވަރުން ގްރޯވަރް ހިމެނެ އެވެ.\nބޮލީވުޑަށް ހަގީގަތުގައި ވެސް #މީޓޫ މޫވްމަންޓްގެ އަސަރު ޖެހިއްޖެ އެވެ. #މީޓޫ މޫވަމަންޓްއަކީ އަންހެންނަށް ކުރިމަތިވާ ޖިންސީ ފުރައްސާރަތައް އަދި ހާއްސަކޮށް މަސައްކަތުގެ މާހައުލުގައި ކުރިމަތިވާ ފުރައްސާރަތަކާއި ދެކޮޅަށް ފެށި ކެމްޕެއިނެކެވެ.\nބާރަ އަހަރު ކުރިން، 2006 ވަނަ އަހަރު ފެށި މި ކެމްޕެއިން ވައިގައި ހިފީ މިދިޔަ އަހަރު އޮކްޓޯބަރު މަހުގެ ތެރޭގައި ހޮލީވުޑްގެ ފިލްމު އުފެއްދުންތެރިޔާ، ހާވީ ވެއިންސްޓައިން މައްޗަށް ފުރައްސާރައިގެ ތުހުމަތުތަކެއް އައުމަށްފަހު ހޮލީވުޑްގެ އެކްޓްރެސް އަލީސާ މިލާނޯ އޭނާ ޓުވިޓާގައި #މީޓޫ ހޭޝްޓެގް ބޭނުންކުރި ހިސާބުންނެވެ.\nއެ ކެމްޕެއިނުގެ ދަށުން ހޮލީވުޑްގައި ވެސް ޖިންސީ ފުރައްސާރައިގެ ތުހުމަތުތަކުގައި ގިނަ ފަންނާނުންތަކެއްގެ ނަންތައް ވަނީ ފެންމަތިވެފަ އެވެ. އަދި ބައެއް ފަންނާނުންގެ މައްޗަށް ދައުވާކޮށް ޝަރީއަތްތައް ވެސް އަންނަނީ ހިންގަމުންނެވެ.\nމި ތުހުމަތުތަކާ ގުޅިގެން މަޝްހޫރު ބައެއް ފަންނާނުން އަންނަނީ މިފަދަ މައްސަލަތައް ހައްލު ކުރުމަށާއި މައްސަލަތައް ބެލުމަށް އަދި ކުރިއަށް އޮތް ތަނުގައި މިފަދަ މައްސަލައެއް ކުރިމަތިވިޔަ ނުދިނުމަށްޓަކާ ވެސް ހާއްސަ މަސައްކަތްތަކެއް ކުރަމުންނެވެ. އެގޮތުން މިފަދަ މައްސަލަތައް ބެލުމަށް ހާއްސަ ކޮމެޓީއެއް މިހާރު ވަނީ އެކުލަވާލާފަ އެވެ.\nއެ ކޮމެޓީއަކީ އިންޑިއާގެ ފިލްމު އިންޑަސްޓްރީ ކަންކަން ބަލަހައްޓަމުން އަންނަ ޕްރޮޑިއުސާސް ގިލްޑް އޮފް އިންޑިއާއިން އެކުލަވާލި ކޮމެޓީއެކެވެ. އާމިރް ޚާންގެ އިސްނެގުމެއްގެ މަތިން، ގިލްޑްގެ ރައީސް ސިދާތު ރޯއީ ކަޕޫރް އެކުލަވާލި އެ ކޮމެޓީގައި އަޕޫރްވާ މެހެތާ، އެކްތާ ކަޕޫރް، ކިރަން ރާއޯ، ވިޖޭ ސިންހު ފަދަ ފަންނާނުން ހިމެނެ އެވެ.


Meehehge firieh dheke loabi suvaalu ahan Rekha edhefi\nމީހެއްގެ ފިރިއެއް ދެކެ ލޯބި ވެވުނީ ކީއްވެކަން ރޭކާ ކިޔައިދީފި\nމަޝްހޫރު މިއުޒިކް ރިއަލިޓީ ޝޯ އިންޑިއަން އައިޑޮލް 12 އިގެ އެންމެ ފަހުން ދެއްކި އެޕިސޯޑުގައި ހާއްސަ މެހެމާނެއްގެ ގޮތުގައި ބައިވެރިވީ ކުރީގެ މަޝްހޫރު ބަތަލާ ރޭކާ އެވެ. ރޭކާ މި ޝޯގައި ބައިވެރިވެ އޭނާގެ ފަރި އަދާތަކުން އެންމެން އާސޯހު ކޮށްލި އެވެ.\nއުމުރުން މިހާރު 66 އަހަރު ފުރިފައިވާ ރޭކާ ވަނީ ސްޓޭޖްގައި ވަރަށް ފަރި ނެށުމެއް ނަށައި އުމުރަކީ ހަމައެކަނި ނަމްބަރެއްކަން ސާބިތު ކޮށްދީފަ އެވެ. މި އެޕިސޯޑު ހޯސްޓް ކޮށްދިނީ ޖޭ ބާނޫޝާލީ އެވެ. އެއީ މި ޝޯގެ އަސްލު ހޯސްޓް އަދިތުޔާ ނާރަޔަން ކޮވިޑް-19 އަށް ޕޮޒިޓިވްވެ ކަރަންޓީނުގައި ހުންނަން ޖެހުމުންނެވެ.\nޖޭ ވަނީ ޝޯގެ ވަކި ހިސާބަކުން ރޭކާ އާއި ނެހާ ކައްކަރް އަށް ވަރުގަދަ ސުވާލެއް ހުށަހަޅާފަ އެވެ.\n"ރޭކާޖީ، ނޭހޫ، އަންހެނަކު ފިރިހެނަކު ދެކެ މޮޔަވާ ވަރަށް ލޯބިވެ ގެން އުޅޭތަން ތި މީހުން ދުށިންތަ؟ އަދި އެވެސް މީހެއްގެ ފިރިއަކާ ހެދި،" ރޭކާ އާއި ނެހާ އާ މުހާތަބުކޮށް ޖޭ ސުވާލު ކުރި އެވެ.\nޖޭގެ މި ސުވާލަށް ރޭކާ ވަރަށް އަވަހަށް ޖަވާބު ދިނެވެ. އޭނާ ބުނީ އެކަމާ ގުޅޭ ގޮތުން އޭނާ އާ ސުވާލު ކޮށްބަލާށޭ އެވެ.\n"އަހަރެން އެކައްޗެކޭ ވެސް ނުބުނަން،" ރޭކާ މިހެން ބުނުމުން ޖޭއަށް ކުޑަކޮށް ވާނުވާ ނޭނގިގެން އުޅޭހެން ހީވުމުން އަނެއްކާ ވެސް ރޭކާ ބުންޏެވެ.\nރޭކާގެ މި ޖަވާބުން އޯޑިއަންސްގައި ތިބި އެންމެންގެ ހިނި ފަޅައިގެން ދިޔަ އެވެ. ސަބަބަކީ ރޭކާ އާއި އަމީތާބު ބައްޗަންގެ ލޯބީގެ ވާހަކައަކީ އިންޑިޔާގެ ގިނަ ބަޔަކަށް އެނގޭ މަޝްހޫރު ވާހަކައަކަށް ވާތީ އެވެ. އަމީތާބާއި ރޭކާގެ ލޯބީގެ ގުޅުން ފެށި އަދި ވަކި ހިސާބުން އެ ގުޅުމަށް ނިމުމެއް އައިއިރު ވެސް އަމިތާބު އުޅެނީ ޖާޔާ ބައްޗަން އާ ކައިވެނި ކޮށްގެނެވެ.\nރޭކާ އާއި އަމީތާބު ސިއްރުން ކައިވެނި ކުރި ވާހަކަތަކެއް ވެސް ވަރަށް ކުރިން ފެތުރުނެވެ. ނަމަވެސް މި ވާހަކަތަކުގެ ހަގީގަތެއް މިހާތަނަށް ވެސް އެއްވެސް މީހަކަށް އެނގިފައެއް ނެތެވެ. ޔަގީންކުރެވޭ ކަމަކީ ހިންދޫ އަންހެނުން ކައިވެނި ކޮށްގެން އުޅޭކަން ދައްކަން ނިއްކުރީގައި ޖަހާ ސިންދޫރަ ރޭކާގެ ނިއްކުރީގައި އަބަދު ވެސް ޖަހާފައި ހުންނަ ކަމެވެ.\nޓީވީ ސީރީޒް އަމީތާބު ރޭކާ\nވަރުން އެނބުރި ބައްޕަގެ ފިލްމަކަށް\nކޭބީސީގައި އަމީތާބުގެ ދަރިފުޅާއި ކާފަދަރިފުޅު


Baaghee Seytu Hama Bimah Thirikohgen Noony Luyeh Nulibeyne - Haamid - Vaguthu\nބާޣީ ސޭޓް ހަމަ ބިމަށް ތިރިކޮށްގެން ނޫނީ ލުޔެއް ނުލިބޭނެ - ހާމިދު\n2 އަހަރު ކުރިން ( މާޗް 11, 2019 )\nމަޖިލިސް އިންތިހާބާއި އެކު ބާޣީ ސޭޓް ހަމަ ބިމަށް ތިރިކޮށްގެން ނޫނީ ރައްޔިތުންނަށް ލުޔެއްް ނުލިބޭނެ ކަމަށް އެމްޑީޕީގެ އިންޓަނޭޝަނަލް ސްޕޯކްސްޕާސަން ހާމިދު އަބްދުލް ގަފޫރު ވިދާޅުވެއްޖެއެވެ.\nއާންމުކޮށް މީސް މީޑިއާ މެދުވެރިކޮށް މި ސަރުކާރުގެ ކޯލިޝަން ޕާޓްނަރ ޖުމުހޫރީ ޕާޓީގެ ލީޑަރ ގާސިމް އިބްރާހިމަށް ފާޅުގައި ފާޑުވިދާޅުވަމުން ގެންދަވާ ހާމިދު ކުރެއްވި ޓުވީޓެއްގައި ވަނީ ބާޣީ ސޭޓުގެ ކަމަކީ އޭނާ ކޮށްފައިވާ ބަޣާވަތްތަށް ދެމެހެއްޓުން ކަމަށެވެ.\n"ބާޣީ ސޭޓް ހަމަ ބިމަށް ތިރިކޮށްގެން ނޫނީ ލުޔެއް ނުލިބޭނެ" ހާމިދު ވިދާޅުވިއެވެ.\nBaaghee Seytu ge kamakee eynaa koffai vaa bagaavaaiy thah dhemehehttun. Majlis inthihaabu aai eku Baaghee Seytu hama bimah thiri kohgen noonee rayyithunnah luyeh nulibeyne. https://t.co/caybQufMku\n— Hamid Abdul Ghafoor (@HamidhAG) March 10, 2019\nހާމިދު މިހެން ވިދާޅުވެފައި މިވަނީ ހަތެއް ފެބްރުއަރީގައިވެސް ބަޣާވާތް ކުރެއްވީ ކުރީގެ ރައީސް ނަޝީދު ކަމަށާއި، ދެންވެސް، އިބްރާހީމް މުހައްމަދު ސޯލިހްގެ ސަރުކާރު ވައްޓާލަން ބަޣާވާތް ކުރައްވާނީވެސް ނަޝީދު ކަމަށް ގާސިމު ވިދާޅުވެފައިވަނިކޮށެވެ.\nގާސިމް ވިދާޅުވީ މީގެ ކުރިންވެސް އެމަނިކުފާނު ބަޣާވާތް ނުކުރައްވާ ކަމަށާއި، ބަޣާވާތް ކުރެއްވީ ރައީސް ނަޝީދު އަމިއްލަފުޅަށް ކަމަށެވެ.\n"ފަނޑުޔާރަކު ހައްޔަރުކުރީމާ އަމިއްލައަށް ކޮންފިޑެންސް ގެއްލިގެން ވާނުވާ ނޭނގިގެން. ޖޭއެސްސީގައި ތަޅު އަޅުވާ ފަނޑިޔާރަކު ހައްޔަރުކޮށް ވެރިކަން ކުރައްވަން ނޭނގިގެން ރައީސް ނަޝީދު ވެރިކަން ދޫކޮށް ވަޑައިގަތީ. އެ ހުރިހާ ކަމެއް ވެގެންދިޔައިރު، ވެރިކަން އަމިއްލައަށް ވައްޓާލެއްވީ ކުރަން ނޭނގިގެން. އެހެންވީމަ އެމަނިކުފާނު ބަޣާވާތް ކުރެއްވީ އަމިއްލައަށް. އޭރުވެސް ބަޣާވާތް ކުރީ އަމިއްލައަށް. ކޮށްފައި އަޅުގަނޑާއި ނާޒިމު އަދި ރިޔާޒުގެވެސް އަގު ވައްޓަން މަސައްކަތް ކުރައްވަނީ،" ގާސިމް ވިދާޅުވިއެވެ.\nއެމްޑީޕީގެ މެންބަރުންނަށް މިހާރު ގާސިމް ގޯސްވެފައި ވާއިރު އެމްޑީޕީ އަށް މިފަހަރު ވެރިކަން ލިބިފައި ވަނީ ވެސް ގާސިމްގެ ވަރަށް ބޮޑު ތާއީދަކާއި ބުރަ މަސައްކަތަކުންނެވެ.\nމިފަހަރު ކޯލިޝަން ނުރޫޅޭނެ ކަމުގެ ޔަގީންކަން ތަކުރާރުކޮށް ދެއްވުމަށް ފަހު ރައީސް ޞާލިހް ވެރިކަމަށް ވަޑައިގެންނެވިތާ 100 ދުވަސް (ސަރުކާރުން ގުނާގޮތައް) ހަމަ ނުވަނީސް ކޯލިޝަން ވަނީ ގާތްގަނޑަކަށް ރޫޅިފައި ކަމަށް ސިޔާސީ ދާއިރާގައި ހަރަކާތްތެރިވާ ގިނަ ބޭފުޅުން ވިދާޅުވެއެވެ.\nމާޗް 11, 2019 10:53\nގަދަބަސް މީހުން ހަމަބިމައް ތިރިކުރާ މީހެކޯލަ\nހާމިދޫ ކަލޭ ތީބޮޑު ވަގު ބާގީ\nކަލޭ ގާސިމް އާ ނުބެހޭ ތި\nމާޗް 11, 2019 13:00\nއެމްޑީޕީއެއްނު! ރަގަނޅެއްނުވާނެ! އޭރުވެސް ބުނީމޭ ކޮކްޓެއިލް ހަދަައިގެންވެސް އެމްޑީޕީ ކައިރި ނުކުރާށޭ! މިހާރު މިއޮތީ ބޮޑުތާ ޖެހިފަ! ދެން މިގައުމު ތަރައްގީގެ ސްޕީޑް 100% އިން 30% އަށް ދަށްވީ! ކަމެއްނުކުރެވެނެ! ހަޅޭލެވުމާ ފިތުނަ އުފެއްދުމާ ކަންކަން މެކުހުގަ އުޅނީ! ގައުމު ހަލަބޮލިކުރާނީ! މިހާރު ގޮވަގޮވާ އޮތްވާ މިއޮތީ ކޮކްޓެއިލް ހަދައިގެން ކޯލިޝަނޭ ކިޔާ އެމްޑީޕީ ވެރިކަމަށް ގެނަސްފަ! ދެންވެސް ކުރިއަށް މިއޮތް މަޖްލިސް އިންތިޚާބުން ޕީޕީއެމް ޕީއެންސީ ޖުމްހޫރީ ޕާޓީ އަދި އަމިއްލަ މެމްބަރުންގެ ގޮތުގައި ތިބި އެމްޑީޕީ ފިކުރުގެ މީހުން ނޫން މީހުން ހޮވާދީ! އޭރުން ގައުމާ ދީނާ މިނިވަންކަމާ ހަމަޖެހުން ލިބި އަނެއްކާވެސް ގައުމުގެ ތަރައްގީގެ ސްޕީޑް މެކުހަށްޖެހޭނީ! އެމްޑީޕީގެ ވިސްނުމަކީ ގައުމީ ވިސްނުމެއްނޫން! ގަައުމަށް ހެޔޮއެދޭ ވިސްނުމެއްނޫން! އެކަން ލޮލުން އެބަފެނޭ ދެއްތޯ؟\nމާޗް 11, 2019 11:06\nމޫނުގަ ވެލި ހާކާފަ ހޮނޑައިދޫ ގޮނޑުދޮށުގަ ބައިންދަން ފެންނަނީ.\nމާޗް 11, 2019 11:07\nކަލޯ ހާމުންޑި ހާމިދޫ! ކަލޯ ތިޔަ ހީކުރަނީ ވަގުވެރިކަން ދެމި އޮންނާނޭކަމަށްހެއްޔެވެ؟ ދެއަހަރު ނުވަނީސް ވެއްޓޭނެއެވެ.\nމާޗް 11, 2019 11:08\nމިއަދު ސޭޓްއަންހެނުންގެ ފިރިމީހާ ހަމަބިމަށް ތިރިކުރަން ބުނާއިރު ތިމާމެންނަން ކޮއްޅަށް ބިންމަތީގެ މިތިބެވުނީ ސޭޓުގެ ސަބަބުން ހަނދާންވެސްނެތުނީތަ؟\nމާޗް 11, 2019 11:14\nއެހެންވެގެންދޯ 2012 ފެބުރުއަރީ 08ވަަނަ ދުވަހު އެމްޑީޕީ ބަޔަކުނުކުމެ ރައްޔިތުންގެ މުދަލުގައި ހުޅުޖެހީ. އެވެސް ބަޣާވާތް ދަމަހައްޓަން ވެގެން ސޭޓު ކުރިކަމެއްތަ؟ ހޮނޑައިދޫ ބީޗުގައި ސޭޓު ދޯއިނީ ރާބޮއިގެން މޫނުގައި ދޮންވެލި ލައިގެން ބަޣާވާތް ދަމަހައްޓަން. މަޖިލީހުގެ އިދާރާތެރޭގައި ފުލުހުންނަށް ހީސްފޮދެއް ނުދޭންވެގެން ފިލާ އޮތީވެސް ބަޣާވާތް ދަމަހައްޓަން ވެގެން ސޭޓުދޯ!\nދެން ބަޣާވާތް ދަމަހައްޓާނެ ސޭޓުން ގިނަވޭ!!!\nމާޗް 11, 2019 11:24\nކަލޯ ޖަލުން ސަލާމަތް ކުރީ ކޮންބައެއް ؟؟؟؟؟\nމާޗް 11, 2019 11:34\nނަމަނަމަ ކަލޭ ހަމަބިބަށް ނުތިރިވާތި! މިހާރުވެސް ޔޫރިންޓެސްޓްކުރާ މީހުން ކަލޭ އެބަ ހޯދާ! މިހާރު ދެން ކަލޭ ފިލަން ވަންނަ ތަނުގައި ޢަބްދުﷲ ޝާހިދުގެ ބަދަލުގައި ހުރީވެސް ޤާސިމްވިއްޔާ!\nމާޗް 11, 2019 11:40\nވަކި ކޮޅަކަށް ނުޖެހޭ މީހުންގެ ވޯޓް މޑޕ އަށް ގެއްލޭނީ މިކަހަލަ ބޯ މީހުންނާއި ހެދި.\nމާޗް 11, 2019 11:41\nމިކަލޭގެ ތެޔޮބޭނުންކުރަނީ ސައިކަލަށް އަޅަންކަމެއް، ކައްކަން ކަމެއް ނުވަތަ ބޯންކަމެއް އިނގޭ މީހަކު އެބަހުރިތަ ؟\nމާޗް 11, 2019 11:43\nހާމިދުކަހަލުގެ ދަށުދަރަޖައިގެ ރާބޯ ގުންޑާއިން މިގައުމުން ނައްތާލައިގެންނޫނީ މިގައުމު ރަނގަޅެއްނުވާނެ!\nމާޗް 11, 2019 11:44\nހާމިދު ބުނަން ރަގަޅު ވާހަކައެއް. ހާމިދަކީ ގާސިމްއާ އެއްވެސް ރޮގަކުން އަޅާ ކިޔޭނެ މީހެއްނޫން. އަސްލު ހާމިދަށް ސައިޒުވެސް މިހާރުވެސް އޮޅުނީ. މިދިޔަ ރިޔާސީ އިންތިހާބުގައި މިއައި ސަރުކާރުގެ މޭސްތިރިއަކީ ހާމިދުމެންގެ މީހެއްނޫން. އެސަރުކާރު ގެންނަން އެންމެ ބޮޑު ހަރަދެއްކުރެއްވީވެސް ގާސިމް. މިއަދު ތިޔަ އެމްޑީޕީ އެންމެ އޭނަގެ އަތުގައި ދަތްއަލަނީ. މިއަދު ގާސިމް ފެޔަށް ދިޔައަސް މިވެރިކަން ވެއްޓޭނެ. މިފަހުގެ ތާރީހަށް ބަލާއިރު، ގާސިމް ނުލާ އެއްވެސް ސަރުކާރެއް ވުޖޫދަށް އައިސްފައި ނުވޭ. ހާމިދަކީ ވޭތުވެ ދިޔަ ތަނުގައިވެސް މީހުންގެ މަގުބޫލުކަން ލިބިފައިވާ މީހެއްނޫން. ތިޔަށް ވުރެ މީހާގެ ބަސްމަގު ރަގަޅުކޮށް، ރަގަޅު އަޙުލާގު ދަސްކުރަންވީ. މިއަދި ތިޔަފަދަ މަގާމެއްގައި ތިޔަ ހުރެވެނީވެސް ފަރާތެއްގެ ބާރުވެރިކަމުގައި. ތިޔަ ބާރު ހިދުކޮޅަކުންވެސް ހިގައިދާނެކަމަށްޓަކައި ބިރުވެރިވޭ. ތިޔަ ހާމިދަކީ އެންމެން ދަންނަ މީހެއް. މީހުން ބަލައިގަންނަ މީހެއްނޫން. ވިސްނާ ފިކުރު ކުރޭ.\nމާޗް 11, 2019 14:37\nމީ24ގަޑިއިރު ހަމަހޭގަ ހުންނަ މީހެއް ނުނޭ ދެއްކޭ ވާހަކަ އެއްވެސް ގިނަފަހަރު ނޭގޭނެ އިސްކޮޅަށްވުރެ ބިސް ދޮށި ވެގެން ނޫޅޭތި އަބަދުވެސް އުޅޭނީ ތިމާހާ މީހަކު ނެތިގެން އެންމެ މޮޅު އެންމެ ތަންދޮރު ދަންނަ މީހާ ކަމަށް ހެދިގެން ޔާﷲ ދީނަށް ފުރައްސާރަ ކޮށް ހޭވެރިކަން ފިލާ ތަކެތި ބޭނުން ކުރާ މިފަދަ މިއާލާތުންގ މައި ތިރި ކުރައްވާށި\nމާޗް 11, 2019 12:10\nބަލަ ތިޔަބުނާ ޤާސިމަށް ހުކުމް ކޮށްފަ ޖަލަށް ލީ ނަޝީދުތަ ؟ ޖަލުގައި ކެތްނުކުރެވިގެން މީހުނަށް ލާރިދީގެން ދުނިޔޭގެ އެކި ތަންތަނުގައި ހުރެވޭނެ ގޮތް ވީމަ އަދިވެސް ގޯސްވީ އެމް.ޑީ.ޕީ އުތަ ؟ ނަޝީދުމެން ރާއްޖޭން ބޭރުގައި ތިބެގެން ޤާސިމު މެން ޒާތުގެ މީހުނަށް ސަލާމަތް ވާނެ މަގުތަށް ތަނަވަސް ކޮށްދިނީމަ ދެފައިމައްޗައް ތެދުވެވޭ ވަރު ކޮށްދިނީ ހަމަ ތިޔަ ނަޝީދުގެ އެހީގަ ! ޤާސިމަކީ ވަރަށް ލަދުހަޔާތް ކުޑަ އަމިއްލައެދުން ބޮޑު މީހެއް ! އަނެއްކާވެސް އެއުޅެނީ ބަޣާވާތް ކުރަން ! ބާޣީން ވާނީ ބާޣިން ނަށް !\nމާޗް 11, 2019 12:21\nމީކާކުތަ؟؟؟؟؟ ތީ އިސްލާމް ކުރަން ޖެހިފަ ހުރި އެއްޗެއް..ހޮޑައިދޫ ގަ ދަންޖައްސާ މަރާލަން ވެފަހުރި އެއްޗެއްތީ.....\nމާޗް 11, 2019 12:32\nހާމިދާ.. އަދިވެސް ހޮޑައިދޫ އަށް ޕިކްނިކް ދެވޭތޯ ބަލާ\nކާކުތޯ ތީ އެފް ޢެ އެމް ހިންގަން.. އިންސާފޭ ކިޔައިގެން ހަމަ ޖަރީމާ ހިންގަން ތިއުޅުއްވަނީ..\nހާމިދު ގެ އަންހެނުން ސައިޒް ކުރަމާ ހިނގާ.. ހާމިދު ގެ ޖޯރެއް ނުހުރެޔޯ... ެހެހެހެހ\nމާޗް 11, 2019 12:40\nއަންބަރާ ކަލޭ ވެސް މިގައުމުން ފައްސާލައިގެން ނުނީ ވާކަށްނެތް. ބޮވެ ތަނެއްގައި މަދުކޮށްލަންވީ އެއްނޫން!\nމާޗް 11, 2019 12:43\nމިހާމިދު ސޭޓު ވީ ހޮނޑާފުއްޓަށް ވެލިކާން ފޮނުވާލަން. މިގައުމައް ޖެހިފަވާ ބޮޑުބަލާެއެ ހަކުރޭ ހާމިދު ކަލޭ އަލިފާނާ ކުޅުނަސް ގާސިމާ ނުކުޅޭތި\nމާޗް 11, 2019 12:45\nގާސިމްބުނި ކިޔާ އެއްޗެއް ކިޔާށޭ ކަހާތަން ހިރުވާވެސް ނުލާނެއޭ. ކިޔަ ކިޔާ ތިބޭށޭ ޖެހޭނީ ޑަރުވެސް ހީނުވެއޭ....... މިއީ ރޭވިގެން ފުރަތަމަ ދުވަހުންސުރެ ހިނގާ ކަމެއް ... ހާމިދަށް ޓްރާންސް ޕޯޓް މިނިސްޓަރ ކަން ދޭން އަންނި ހުށަހެޅީ އެބޫ އަޅާނުލީ އެކަމާއި ޖެލަސް ވެގެން ފުރަތަމަ ގާސިމާ އަދި އޭނާގެ އަންހުނުންނާއި ބެހި ގަތީ ދެން ހާމިދު އެދައްކަނީ އަންނި ބުނާ ވާހަކަ އަންނި އަށް ކާތަށި މަތިން ފޭޑް ކޮށްދެނީ އިބޫ ... މަޖިލީހުގައި ބޮލުގައި ވަށި ގަނޑު އަޅައިގެން ނެށީ ވެސް އަންނިއާއި އިބޫގެ ރޭވުމުގެ މަތިން އެކަން ރޭވީ އެދުވަހު މެންދުރު މުލިއާގޭގައި އޮތް ކެއުމަށް ފަހު އެކަން ދަންނާނެ މީހުން މަޖްލީހުގައި މީހާރުވެސް ތިބޭނެ. އެދުވަހު މަޖިލީހަށް ގެންދިޔަ ފެންފުޅިތައް ގެންދިޔައި މުލިއާގޭ ތެރެއިން ފެންފުޅީގައި ހުރި އެއްޗެހި ރަނގަޅަށް އިނގޭނެ ކުޅުދުއްފުށީ އުތުރު ދާއިރާގެ މިހާރުގެ މެންބަރު ގަފޫރަށް .... މިއީ ވަރަށް ވާހަކަ\nމާޗް 11, 2019 13:02\nކޮންބާޣީއެކޭ މިކިޔަނީ ހޮނޑައިދޫގަ ގަތްގަނޑު އަހަރުމެން އަދިހަނދާނެއްނުނެތެޔޭ މީހުން ހަމަބިނމަށް ތިރިނުކުރެވިގެން އުޅޭއިރު ތިމާމީހާގެ ހާލު ވިސްނާލުން ރަނގަޅު . ތިޔައީ ފުލުހުންނަށް ކުޑަކަމުދާއެއްޗެހިނުދޭން މަޖިލސް ތެރޭފިލާއޮތް ހާމިދު.\nމާޗް 11, 2019 13:14\nހޮޑާދޫ ކަތީބް .. މިވެރިކަން ސޭޓް އެމްޑީޕީ އާއެކު ނެތްނަމަ ވެރިކަމުގައި އަދިވެސް ހުންނާނީ ރޮކެޓް ސްޕީޑްގައި ރާއްޖެ ތަރައްގީ ކުރި ރ. ޔާމިން. ޤާސިމް އަކީވެސް އިގުތިސާދީ ފަންނީ ވަރުގަދަ މާހިރެއް. އެމްޑީޕީގެ މެންބަރުން ހޮޑާދޫ ކަތީބު ބަލައެއްނުގަންނާނެ. އަހަރަމެންގެ ފޮނި އުއްމީދަކީ ތިބާ ތިޔަ މަލާމަތްކުރާ ވަތަނީ ސޭޓް ރާއްޖޭގެ ރައީސްކަމުގެ ހުވާ ޤާނޫނީ ހަމަތަކުން ކުރާނެކަމަށް. ދިވެހިރާއްޖެ އޮޔާ ދުއްވާލާކަށް ޤާސިމް ބޭނުމެއްނުވާނެ. މިއީ ލައްކަވާހަކަ. ސާފް ވެއްޖެތަ.\nބަރަކާތު / މާލެ.\nމާޗް 11, 2019 13:24\nއެމްޑީޕީއެއީ 2013 އިންތިޚާބުގަވެސް ލައްކައަށްވުރެ ގިނަ ވޯޓު ހޯދިބައެއް އެއީ އޭރުއޮތް ބަޣާވާތުގެ ސަރުކާރުގެ ހީލަތްތެރި ނުފޫޒާ ޙައްޤުނޫން ބާރު ބޭނުންކުރުން އިންތިހާއަށް އޮއްވާ އޭގެފަހު އެމްޑީޕީއަށް ނުޙައްޤު އެތަށްއަނިޔާއެއް ބާޣީން ދިނުމުން ރައްޔިތުން އެކަންކަމާނުރުހި އެމްޑީޕީއަށް އެތައްހާސް ސަޕޯޓަރުންނެއް ލިބުނު ވީމާ ކޯލިޝަނުން 2018 ގަ ވެރިކަން ކާމިޔާނުކުރީއޭ ބުނާބުނުމަކީ ޞާލިޙަށްލިބުނު ވޯޓުގެ ޢަދަދަށް ބަލާއިރު އެއީ އޭއީ ހަމައެކަނި އެމްޑީޕީން ދިންވޯޓުކަމަށް ބެލޭ މީގެ މާނައަކީ ވަރަށްމަދުބަޔަކު އެހެން ޕާޓީއަކުން ވޯޓު ނުދެއެކޭއެއްނޫން، ކިދެއްވާހަކައިގެ ތެދުކަން އޭޕްރީލް 06ގައި ރައްޔިތުން ދައްކާނެ +އިންޝާﷲ\nމާޗް 11, 2019 13:34\nކޭތަށްޓަށް ނަޖިސް ކުރަން ކަލޭ ނޫޅޭ! ހާމިދޫ.\nމާޗް 11, 2019 13:37\nޙާމިދު ރަނގަޅު ވާނީ ޖާބިރު އާއެކު ހޮނޑައިދޫ ދޮންވެލި ގަނޑު މަތީގައި ވެރި ކަން ކުރަން\nމާޗް 11, 2019 13:57\nމާޗް 11, 2019 14:22\nސޭޓަށް މިހާތަނަށް ރާއްޖޭގަ އުފެދުނު އެއްވެސް ސަރުކާރެއް ކަމަކުނުދިޔަ. މީރައްޔިތުން ވިސްނަންވީ ކަމެއް. މިހާރުމީނަގެ މަޤްސަދަކީ ކޮންމެގޮތަކުންވެސް ވެރިކަމަށް އާދެވޭނެ މަގެއް ހޯދުން. ވައްކަންކުރިމީހުންނާ މީހުންމަރާ ގެއްލުވާލިމީހުން ހޯދުމަށް ކޮމިޝަންހެދުމުން އެތަންތަނަށް ޤާނޫނީ ބާރުނުދޭން ސޭޓް ވާހަކަމިދައްކަނީ އެހުރިހާކްމެއްގައިވެސް ސޭޓްގެ ބައިވެރިވުމެއް ވާތީތޯ؟\nމާޗް 11, 2019 14:33\nމީނަ ހޮޑާދޫ އަށް ޖާބިރު އާއެއްކޮށް ފޮނުވަން ފެނެޭ\nމާޗް 11, 2019 14:49\nޤާސިމް ގެ ތަނަވަސް ކަމުގެ ބޭނުން ނަހަމަ ގޮތުގައި ބޭނުންކޮށްގެން ގައުމުގައި ހަމަނުޖެހުން އުފެއްދުމަށް މަސައްކަތް ކުރޭ\nމާޗް 11, 2019 15:38\n2005 ގައި އެމްޑީޕީ ވުޖޫދުވެފައިވަނީ، ބޮޑުސޭޓްދެއްވި -/300000 (ތިންލައްކަ) އެމެރިކާ ޑޮލަރުން ދޮއްތޯ\nމާޗް 11, 2019 15:41\nއެމްޑީޕީއަށް މަޖިލީހުގެ ގޮނޑިތައް ގިނަވުމަކީ، މިރާއްޖޭގައި ތަޅާފޮޅުންތަކާއި ލޭއޮހުރުވުމުގެ ޙާދިސާތައް އިތުރުވާނެ ކަންކަން\nމާޗް 11, 2019 17:28\nހާމިދުވެސް ނަޝީދުވެސް ދޮން މީހުނާ ކިތައްމެ ގާތަސް އެހެން އިންސާނުންނެކޭ އެއްފަދައިން ހަމަ ބިމުތެރެއަށް ތިރިވާންޖެހޭނެ. ޙޮޑާފުށީގަވެސް ތިރިވީމެއްނު. ﷲ ނިންވަގޮތަކުން ސޭޓަށްވުރެކުރިންވެސް ބިމައްތިރިވާން ޖެހިދާނެ.


Bollywood aai Cricket ge loabi\nބޮލީވުޑާއި ކްރިކެޓްގެ ލޯބި\nބަތަލާ އަނުޝްކާ ޝަރްމާ އާއި އިންޑިއާގެ ކްރިކެޓް ޓީމުގެ ކެޕްޓަން ވިރާޓް ކޯލީގެ ކާއިވެނީގެ ވާހަކަ ހުއްޓުމެއް ނެތި ދެކެވެމުން އަންނަތާ ހަފްތާއެއްހާ ދުވަސްވީ އެވެ. އެކި ގޮތްގޮތަށް އަނުޝްކާ އާއި ވިރާޓްގެ ކައިވެނީގެ ވާހަކަ ދެކެވެމުން އަންނައިރު، އަނުޝްކާގެ ސްޕޯކްސްޕާސަން ވަނީ އެ ވާހަކަތައް ދޮގުކޮށްފަ އެވެ. ނަމަވެސް އިންޑިއާގެ ނޫސްތަކުން ވަނީ އެ ދެތަރިން މި ފަހަރު ކައިވެނިކުރާނެ ކަމުގެ އެތަކެއް އިޝާރާތެއް ލިބެމުންދާ ކަމަށް ބުނެފަ އެވެ. އަނުޝްކާގެ އާއި ވިރާޓްގެ ކައިވެންޏަށް އިންތިޒާރުކުރަމުން އަންނަނިކޮށް އިއްޔެ އެ ދެތަރިން ވަނީ އިޓަލީގައި ކައިވެނިކޮށްފަ އެވެ.\nއިޓަލީގެ ޓަސްކަނީގެ ޕްރައިވެޓް ވިލާއެއްގައި އާއިލާ އާއި އެންމެ ގާތްއެކުވެރިންގެ ހާޒިރުގައި ވަރަށް ސިއްރުން ކައިވެނިކޮށްފައިވާއިރު، ވިރާޓާއި އަނުޝްކާގެ ކައިވެނީގެ ވާހަކައަކީ އަޑެއްކަމަށް ނިންމައިގެން ތިބި އެތަކެއް ބަޔަކު ތިއްބެވެ.\nމަޝްހޫރު ތަރިންގެ ކައިވެންޏަށް ހުއްޓޭ ލޯތަށް ގިނަ ނަމަވެސް އަނުޝްކާގެ ކައިވެނީގެ އަޑު މީޑިއާގައި މާބޮޑަށް ގަދަވެގެން ގޮސްފައިވަނީ އޭނާ ކްރިކެޓްކުޅުންތެރިޔަކާ ކައިވެނިކުރާތީ އެވެ. އިންޑިއާގެ އެންމެ ގިނަބަޔަކު މަރުދަންޖެހޭ އެ ކުޅިވަރެއްގެ ތަރިޔަކު ކައިވެނިކުރަންޏާ އަބަދުވެސް މީޑިއާތަކުން އެހާ ވަރު އަރުވާލަ އެވެ.\nއުންމީދީ ޒުވާން ކުޅުންތެރިޔާ ވިރާޓް އާއި އަނުޝްކާ ލޯބީގެ ގޮތުން ގުޅުނު ހިސާބުން މިދެތަރިންގެ ލޯބީގެ ވާހަކައަށް ވެސް އެހާ ބޮޑު ސަމާލުކަމެއް ލިބިގެން ގޮސްފައިވަނީ ބޮލީވުޑްގެ މަޝްހޫރު ބަތަލާއިންނާ ކްރިކެޓްގައި ވިދާލާ ތަރިންގެ މެދުގައި ލޯބީގެ ގުޅުންތައް ޒަމާނުއްސުރެން ކުރިއަށްދާތީވެ އެވެ.\nއަނުޝްކާ އާއި ވިރާޓުގެ ކައިވެންނާއެކު ކްރިކެޓްކުޅުންތެރިންގެ ތެރެއިން މަޝްހޫރު ބަތަލާއިންނާ ލޯބީގެ ގޮތުން ގުޅުނު އަދި ކައިވެނިކުރި ތަރިންނަށް ބަލާލަމާ ހިނގާށެވެ.\n1. މުހައްމަދު އަޒްހަރުއްދީން އަދި ސަންގީތާ ބިޖްލާނީ\nމި ލިސްޓުގެ އެންމެ ފުރަތަމަ ހިމެނޭ މުހައްމަދު އަޒްހަރުއްދީން (އަޒްހަރު) އާއި ކުރީގެ ބަތަލާ ސަންގީތާ ބިޖްލާނީގެ ލޯބީގެ ވާހަކަ އަކީފިލްމަކަށް ދޫނުކުރާ ވަރުގެ ހިޓް ވާހަކަ އެކެވެ. ކްރިކެޓް ކެޕްޓަނެއްގެ ގޮތުގައި އަޒްހަރު ފިޔަޖަހަން ފެށިއިރު އޭނާ އަކީ ޒަވާޖީ ހަޔާތެއް ފަށައިގެން އުޅުނު ކުޅުންތެރި އެކެވެ. ކެރިކެޓްގެ މައިދާނުގައި އޭނާ ވިދަން ފަށައި ލިބުނު ބޮޑު މަޝްހޫރުކަމުގައި އޭނާގެ ހިތް ވަނީ އޭރުގެ މަޝްހޫރު ބަތަލާ ސަންގީތާ އަށް ދެވިފަ އެވެ. ކައިވެނީގެ ގުޅުމުން ބޭރު އަޒްހަރު ވަނީ ސަންގީތާއާ ލޯބީގެ ގޮތުން ގުޅި އަންހެނުން ނައުރީން 1996 ވަނަ އަހަރު ވަރިކޮށްފަ އެވެ. ހަމަ އެ އަހަރު އަޒްހަރާއި ސަންގީތާ ވަނީ ކައިވެނިކޮށްފަ އެވެ. ކައިވެންޏަށްފަހު ސަންގީތާ ފިލްމީ ދާއިރާއިން ދުރަށް ދުރަށް ގޮސްފައިވާއިރު ކައިވެންޏަށް ދެ ކުދިން ވެސް ލިބިފަ އެވެ. އަޒްހަރު މަޝްހޫރު ބެޑްމިންޓަން ކުޅުންތެރިޔަކާ ލޯބީގެ ގޮތުން ގުޅުންތަކެއް ބޭއްވިކަން ފަޅާއެރުމުން ސަންގީތާ ވަނީ 2010 ވަނަ އަހަރު އޭނާ ކުރެން ވަރިވެފަ އެވެ.\n2. ނީނާ ގުޕްތާ ވިވް ރިޗާޑްސް\n"ސާންސް" ކިޔާ ޓީވީ ސީރީޒް އަކުން ބެލުންތެރިންގެ މަގުބޫލުކަން ހޯދި ނީނާ ގުޕްތާ އަކީ ޓީވީ ސީރީޒްތަކުގެ އިތުރުން ގިނަ ފިލްމުތަކަކުން ވެސް ފެނިގެން ގޮސްފައިވާ ބަތަލާ އެކެވެ. މިހާރު އުމުރުން 63 އަހަރުގެ ނީނާ ވެސްޓް އިންޑީސްގެ ކެރިކެޓްކުޅުންތެރިޔާ ވިވިއަން ރިޗާޑްސްއާ ލޯބީގެ ގޮތުން ގުޅިފައިވަނީ 1980ގެ ކުރީކޮޅު އެވެ. ކައިވެންޏާ ހަމައަށް އެދެމީހުންގެ ލޯބީގެ ގުޅުން ނުދިޔަސް ލޯބީގެ ގޮތުން ގުޅިގެން އުޅެނިކޮށް ވަނީ ކުއްޖަކު ލިބިފަ އެވެ. މިހާރު އިންޑިއާގައި ފިޔަޖަހަމުން އަންނަ ޒުވާން ޑިޒައިނަރު މަސާބާ ގުޕްތާ އަކީ ނީނާ އާއި ރިޗާޑްސް އަށް ލިބިފައިވާ ކުއްޖެކެވެ.\n3. ރީނާ ރޯއި އަދި މޮސީން ޚާން\nރީނާ ރޯއި އާއި އެކްޓަރު ޝްތަރުުގަން ސިންގްގެ ލޯބީގެ ވާހަކަ އަކީ އެކްޓަރުން ކައިވެނިން ބޭރުގައި ބަތަލާއިންނާ އެކު އޮތް ލޯބީގެ ގުޅުންތަކުގެ ތެރެއިން އެންމެ ގަދަޔަށް ދެކެވެނު އެއް ލޯބީގެ ވާހަކަ އެވެ. ޝަތްރުގަން ސިންހަ ޕޫނަމްއާ ކައިވެނިކުރި ހިސާބުން ރީނާގެ ހިތްހަލާކުވި އެވެ. ޒަހަމްވެފައި އޮތް ރިނާގެ ހިތުގައި ބޭސް އަޅައިދިނީ އޭރު ޕާކިސްތާނުގެ މަޝްހޫރު ކްރިކެޓްކުޅުންތެރިޔާ މޮހްސިން ޚާން އެވެ. މޮހްސިންގެ ފަރާތުން ކައިވެނީގެ ހުށަހެޅުން ލިބުމުން ރީނާ ވަނީ ބޮލީވުޑް ދޫކޮށް 1983 ވަނަ އަހަރު އޭނާއާ ކައިވެނިކޮށްފަ އެވެ. އެ ކައިވެންޏަށް އަންހެން ކުއްޖަކު ލިބުނު ފަހުން މޮހްސިން އާއި ރީނާ ވަނީ ވަރިވެފަ އެވެ. އަދި ދަރިފުޅުގެ ކަސްޓޮޑީ ވެސް ލިބުނީ މޮހްސިން އަށެވެ. އެތަކެއް އަހަރު ފަހުން ރީނާގެ ފޮޓޯތަކެއް މިދިޔަ އަހަރު ވަނީ އާންމުވެފަ އެވެ. ކާކުކަން ނޭނގޭ ވަރަށް އޭނާގެ ސިފަ މިހާރު ވަނީ ބަދަލުވެފަ އެވެ.\n4. ޝަރްމީލާ ޓެގޯ އަދި މަންސޫރް އަލީ ޚާން ޕަތައުޑީ\nއުމުރުން އެންމެ 21 އަހަރުގައި އިންޑިއާގެ ކްރިކެޓް ޓީމުގެ ކެޕްޓަނު ކަމާ ހަވާލުވި މަންސޫރް ޚާންގެ ހިތް ޝަރްމީލާ އަށް ދެވުނީ އެކުވެރިއެއްގެ ފަރާތުން ބައްދަލުވި ހިސާބުންނެވެ. ކާމިޔާބު ކްރިކެޓްކުޅުންތެރި އަކަށް ވުމުގެ އިތުރުން އޭނާ އަކީ ޝާހީ އާއިލާ އަށް ނިސްބަތްވާ މީހަކަށް ވުމުން ކައިވެނީގެ ހުށަހެޅުންތައް އޭނާ އަށް ކިތަންމެ ވަރަށް ލިބެމުން ދިޔަ ނަމަވެސް ޝަރްމީލާ އަށް އޭނާގެ ހިތް އޮތީ ދެވިފަ އެވެ. ކާމިޔާބު ކަމާއެކު ވިދަމުން ދިޔަ ބަތަލާ ޝަރްމީލާގެ ހިިތް އަތުލުން މަންސޫރަށް ވީ ނުހަނު އުނދަގޫ ކަމަކަށެވެ. ސަބަބަކީ މަންްސޫރަކީ މުސްލިމަކަށްވެ ޝަރްމީލާ އަކީ ހިންދޫ އަކަށް ވުމުން ދެ ފަރާތުގެ އާއިލާ ވެސް އެ ގުޅުމާ މާބޮޑަށް ގަޔާނުވުމެވެ. އަދި ޝަރްމީލާގެ ރީތިކަމުން އޭނާ އަށް ލިބެމުން ދިޔަ ހުށަހެޅުންތައް ގިނަކަމުން އޭނާގެ ހިތް އަތުލުމަށް މަންސޫރް ވަނީ އެތަކެއް ރަތް ފިނިފެންމަލާއި ސިޓީތައް ހަތަރު އަހަރުވަންދެން ފޮނުވާފަ އެވެ. މަންސޫރްގެ ލޯބީގެ ހުށަހެޅުމަށް ޝަރްމީލާ އާނބަސް ދިނުމުން އޭނާ ކުރެން ކައިވެންޏަށް އަހާފައިވަނީ ސިޓީ އޮތް ލަވްގެ ގޮތުގައި ސިފަކުރާ ޕެރިހުގަ އެވެ. މި ދެތަރިން ކައިވެނިިކުރަން އުޅުމުން މީޑިއާގައި އެންމެ ގަދަޔަށް ދެކެވުނު ވާހަކަ އެދެމީހުންގެ ކައިވެނި މާގިނަ ދުވަހަކު ދެމި ނޯންނާނެ ކަމެވެ. ނަމަވެސް މަންސޫރާއި ޝަރްމީލާ ވަނީ ފާޑުކިޔަމުން ދިޔަ އެންމެންނަށް އެމީހުންގެ ދެމެދުގައި އޮތީ އެއަށް ވުރެން މާ ވަރުގަދަ ލޯތްބެއްކަން ސާބިތުކޮށްދީފަ އެވެ. 1968 އަށް ވަނަ އަހަރު މަންސޫރާ ކައިވެނިކުރުމުގެ ކުރިން ޝަރްމީލާ ވަނީ އިސްލާމްވެ އޭނާގެ ނަން އައިޝާ ސުލްތާންގެ ނަމަށް ބަދަލުކޮށްފަ އެވެ. ކައިވެންޏަށް ފަހު ދުވަސްކޮޅަކަށް ފިލްމު ކުޅުމުން ބްރޭކެއް ނެގި ނަމަވެސް ޝަރްމީލާ ވަނީ އޭގެފަހުން ގިނަ ފިލްމުތަކެއް ކުޅެފަ އެވެ.\nޝަރްމީލާ އާއި މަންސޫރަކީ ލޯބީގައި ލާމަސީލު ނަމޫނާ ޖޯޑެކެވެ. ޝަރްމީލާ އަކީ މަޝްހޫރު ބަތަލާ އަކަށް ވުމުން އެމީހުންގެ ކައިވެނީގައި ދުވަހަކު ވެސް މައްސަލަޖެހި އަރައިރުމެއް ނުވެ އެވެ. މިދެތަރިންނަށް ވަނީ ތިން ކުދިން ވެސް ލިބިފަ އެވެ. އެއީ އެކްޓަރު ސައިފް އަލީ ޚާން އާއި ބަތަލާ ސޮހާ އަލީ ޚާން އާއި ޑިޒައިނަރު ސަބާ އަލީ ޚާން އެވެ.\nކައިވެންޏަށް 42 އަހަރުވީ ފަހުން 2011 ވަނަ އަހަރު، އުމުރުން 70 އަހަރުގައި މަންސޫރް ވަނީ ލަންގް އިންފެކްޝަނަށް ފަރުވާ ހޯދަމުން ދަނިކޮށް ނޭވާލާ ނިޒާމު ފެއިލްވެގެން ވަނީ މަރުވެފަ އެވެ.\n5. ހަރްބަޖަން ސިންގް އަދި ގީތާ ބަސްރާ\nދެހާސް ހަތް ވަނަ އަހަރު "ދަ ޓްރެއިން" އިން ބޮލީވުޑަށް ނިކުތުމަށްފަހު ގީތާ ބަސްރާ ވިދާލާފައިވަނީ ޕަންޖާބު ފިލްމު އިންޑަސްޓްރީގަ އެވެ. ގިތާ އާއި ކްރިކެޓްކުޅުންތެރިޔާ ހަރްބަޖަން ސިންގް ދިމާވެފައިވަނީ ހަރްބަޖަން އާއެކު ގައުމީ ޓީމަށް ކްރިކެޓްކުޅޭ ކުޅުންތެރިޔާ ޔުވްރާޖް ސިންގްގެ ފަރާތުންނެވެ. ގާތްގަނޑަކަށް ތިން އަހަރުވަންދެން ލޯބީގެ ގޮތުން ގުޅިގެން އުޅުމަށްފަހު ގިތާ އާއި ހަރްބަޖަން ކައިވެނިކޮށްފައިވަނީ 2015 ވަނަ އަހަރު އެވެ.\nހަރްބަޖަންއާ ގީތާ ލޯބީގެ ގޮތުން ގުޅިގެން އުޅުނުއިރު ކްރިކެޓް ހަފްލާތަކާއި ކްރިކެޓް މެޗުތައް ބަލަން ގީތާ ދަނޑަށް ގޮސްފައިވާއިރު، ހަރްބަޖަން ވަނީ ބޮލީވުޑްގެ ހަފްލާތަކުގައި ވެސް ބައިވެރިވެފަ އެވެ. ނަމަވެސް ކައިވެންޏާ ހަމައަށް ދިއުމުގެ ކުރިން އެދެތަރިން ލޯބީގެ ގޮތުން ގުޅިގެން އުޅޭ ކަމަކަށް އެއްބަހެއްނުވެ އެވެ.\nދެހާސް ސޯޅަ ވަނަ އަހަރު ގީތާ އާއި ހަރްބަޖަން އަށް ވަނީ އަންހެން ކުއްޖަކު ލިބިފަ އެވެ.\n6. ޔުވްރާޖް ސިންގް އަދި ހޭޒަލް ކީޗް\n"ބޮޑީގާޑް" އިން ބޮލީވުޑަށް ނިކުތް ބަތަލާ ހޭޒަލް ކީޗް އެ ފިލްމަށް ފަހު އިތުރު ފިލްމަކުން ނުފެނި ކެމެރާގެ ކުރިމަތިން ނުފެނި އެތަކެއް އަހަރު ފަހުން ހޭޒަލްގެ ވާހަކަ ނޫސްތަކުގެ ފަލަ ސުރުހީތަކަށް އަރާފައިވަނީ ކެރިކެޓް ކުޅުންތެރިޔާ ޔޫވްރާޖް ސިންގްއާ ލޯބީގެ ގޮތުން ގުޅިގެން އުޅޭ ކަމަށް އެމީހުން އެއްބަސްވި ހިސާބުންނެވެ. އަހަރުތަކެއް ވަންދެން ލޯބޯގެ ގޮތުން ގުޅިގެން އުޅުނު ހޭޒަލް އާއި ޔުވްރާޖް އެނގޭޖްވެފައިވަނީ 2015 ވަނަ އަހަރު ނޮވެމްބަރު މަހު އެވެ. އޭގެ ޖެހިގެން އައި އަހަރުގެ ނޮވެމްބަރު މަހު އެ ދެތަރިން ވަނީ ކައިވެނިކޮށްފަ އެވެ. ހިންދޫ ދީނާ އެއްގޮތަށް ކައިވެނިކުރީ ޗަންދިގަރްގަ އެވެ. އަދި ކްރިސްތިއަން ވެޑިންއެއް ގޯއާގައި ބޭއްވުމަށްފަހު ކްރިކެޓް ތަރިންނާއި ބޮލީވުޑްގެ ފަރާތްތަކަށް ބޭއްވި ރިސެޕްޝަން ބާއްވާފައިވަނީ ދިއްލީގަ އެވެ.\nހޭޒަލްއާ ލޯބީގެ ގޮތުން ގުޅުމުގެ ކުރިން ޔުވްރާޖް ވަނީ ބަތަލާ ދިޕިކާ ޕަދުކޯން އަދި ކިމް ޝަރްމާއާ ވެސް ލޯބީގެ ގޮތުން ގުޅިފަ އެވެ.\n7. ޒަހީރް ޚާން އަދި ސާގަރިކާ ކަގްތޭ\nކްރިކެޓްކުޅުންތެރިޔާ ޒަހީރް ޚާން އާއި "ޗަކްދޭ އިންޑިއާ" އިން ބޮލީވުޑަށް ނިކުތް ސާގަރިކާ ކަގްޓޭ ލޯބީގެ ގޮތުން ގުޅިގެން އުޅޭ ކަމުގެ ވާހަކަތައް ދެކެވުނު ނަމަވެސް އެކުގައި ފުރަތަމަ ފަހަރަށް ބޭރު ތެރެއިން މި ދެތަރިން ފެނިފައިވަނީ ޔުވްރާޖް އާއި ހޭޒަލްގެ ކައިވެނީގެ ޕާޓީގެ ތެރެއިންނެވެ. މި އަހަރުގެ ޖެނުއަރީގައި ތެރޭގައި އެދެތަރިންގެ ގާތް ފަރާތަކުން ވަނީ އެމީހުން ލޯބީގެ ގޮތުން ގުޅިގެން އުޅޭތާ ހަތަރު ވަރަކަށް މަސް ވެފައިވާ ކަމަށެވެ. މި އަހަރުގެ މެއި މަހުގެ ތެރޭގައި އެންގޭޖްވި މި ދެތަރިން ކައިވެންކޮށްފައިވަނީ ނޮވެމްބަރު 23 ވަނަ ދުވަހު އެވެ. ކޯޓުގައި ކައިވެނިކުރުމަށްފަހު މިދެތަރިން ވަނީ ކުލަގަދަ ބޮޑު ހަފްލާއެއް ކައިވެނީގެ އުފަލުގައި ބާއްވާފަ އެވެ.\n8. ވިރާޓް ކޯލީ އާއި އަނުޝްކާ ޝަރްމާ\nއަނުޝްކާ އާއި ވިރާޓްގެ ކައިވެނި އިއުލާންކޮށް އަނުޝްކާ އާންމުކުރި ފޮޓޯ --\nކްރިކެޓްކުޅުންތެރިންނާއި ބަތަލާއިންގެ ލޯބީގެ ލިސްޓަށް އެންމެފަހުން އިތުރުވާ ޖޯޑަކީ މިހާރު އިންޑިއާ ޓީމުގެ ކެޕްޓަން ވިރާޓް ކޯލީ އާއި ބަތަލާ އަނުޝްކާ ޝަރްމާ އެވެ. އެކުގައި 2013 ވަނަ އަހަރު ކުޅުނު އިޝްތިހާރެއްގެ ތެރެއިން ދިމާވެ އިސާހިތަކު އެކުވެރިން މިދެތަރިންގެ ދެމެދުގައި އުފެދި އަނުޝްކާ އާއި ވިރާޓް ވަނީ އޭގެ ދުވަސްތަކެއް ފަހުން ލޯބީގެ ގޮތުން ގުޅިގެން އުޅެފަ އެވެ. އެތަކެއް ފަހަރު އަނުޝްކާ އާއި ވިރާޓާ ދެމީހުންގެ ދެމެދުގައި މައްސަލަ ޖެހި ރުޅިވި ނަމަވެސް އެއިން ކޮންމެ ފަހަރަކު ވެސް އެދެމީހުން ވަނީ މައްސަލަތައް ހައްލުކޮށް އަލުން ސުލްހަވެފަ އެވެ. ގިނަ ފަހަރަށް މިދެމީހުންގެ މެދުގައި މައްސަލަ ޖެހިފައިވަނީ ވިރާޓް ކައިވެނިކުރަން ބޭނުންވެ، އަނުޝްކާ ކައިވެނިކުރުން ލަސްކުރާތީވެ އެވެ.\nހަތަރު އަހަރު ވަންދެން ލޯބީގެ ގޮތުން ގުޅިގެން އުޅުނުއިރު، މިދެތަރިން ފެނުނީ އެމީހުންގެ ގުޅުން މީޑިއާ އަށް ވަރަށް ހާމަކޮށްގެން ގެންގުޅުނު ދެތަރިންގެ ގޮތުގަ އެވެ. ވިރާޓްގެ މެޗުތައް ބަލަން އަނުޝްކާ ބޭރުގެ ގައުމުތަކަށް ވެސް ގޮސްފައިވާއިރު ވިރާޓު ވެސް ވަނީ އަނުޝްކާ ޝޫޓިންގައި އެކި ގައުމުތަކުގައި ހަރަކާތްތެރި ވަނިކޮށް ވިރާޓު ވަނީ އަނުޝްކާ ކައިރިއަށް ގޮސްފަ އެވެ.\nމިދިިޔަ އަހަރުގެ ތެރޭގައި އަނުޝްކާ އާއި ވިރާޓް ވަރަށް ބޮޑަށް މައްސަލަޖެހި ރުޅިވި ނަމަވެސް އަލުން އެދެމީހުންގެ ގުޅުމަށް ފުރުސަތެއްދީ ވަނީ އަހަރުގެ ފަހުކޮޅު އަލުން ގުޅިފަ އެވެ.\nއިއްޔެ އިޓަލީގެ މިލާންގައި އާއިލާގެ މެމްބަރުންނާއި ގާތްއެކުވެރިންގެ ހާޒިރުގައި ބޭއްވި ކައިވެނީގެ ހަފްލާގައި އަނުޝްކާ އާއި ވިރާޓް ވަނީ ކައިވެނިކޮށްފަ އެވެ.\nމިދެތަރިން އިއްޔެ ކައިވެނިކޮށްފައިވަނީ އެމީހުން ކައިވެނިކުރަން އުޅޭ ކަމުގެ ވާހަކަތައް އެމީހުންގެ ސްޕޯކްސްޕާސަން މިދިޔަ ހަފްތާގެ ތެރޭގައި ދޮގުކޮށްފައި އޮއްވެ އެވެ.


BREAKING NEWS: Memberinge Gondiaai Medhu EC Ge Ninmun Supreme Court Baathilkohffi - Vaguthu\nމެންބަރުންގެ ގޮނޑި އާއި މެދު އީސީގެ ނިންމުން ސްޕްރީމް ކޯޓުން ބާތިލްކޮށްފި\n12 މެންބަރުންގެ ގޮނޑި ހުސްނުވާ ކަމަށް އިލެކެޝަންސް ކޮމިޝަނުން މިއަދު ނިންމި ނިންމުން ސްޕްރީމް ކޯޓުން ބާތިލްކޮށްފިއެވެ.\nރައްޔިތުން މަޖިލީހުގެ މެންބަރެއްގެ ގޮނޑި ހުސްވެއްޖެ ކަމާމެދު ހިލާފު އުފެދިގެން ކަމާބެހޭ ފަރާތަކުން އެމައްސަލަ ދިވެހިރާއްޖޭގެ ސުޕްރީމް ކޯޓަށް ހުށަހެޅުމުން އެމައްސަލައަކާ މެދު ދުސްތޫރީ ނަޒަރަކުން ބަލައި އެމައްސަލައަކާ މެދު ފައިސަލާކޮށް ގޮތެއް ކަނޑައެޅުމަކީ ދިވެހިރާއްޖޭގެ ޤާނޫނު އަސާސީ އިން އެއްވެސް އިސްތިސްނާއެއް ނެތި ހަމައެކަނި ދިވެހިރާއްޖޭގެ ސުޕްރީމް ކޯޓަށް ލިބިފައިވާ އަސްލީ އިހްތިސާސެއް ކަމަށް ވެސް ސުޕްރީމް ކޯޓުގެ އަމުރުގައި ވެއެވެ.\nސުޕްރީމް ކޯޓުގެ އަމުރުގައި ވިދާޅުވީ 12 މެންބަރުންނާއި މެދު އިލެކްޝަންސް ކޮމިޝަނުން 2017 ވަނަ އަހަރު ނިންމާފައިވާ ނިންމުންތަކެއްގެ ސަބަބުން އެމެންބަރުން ރައްޔިތުންގެ މަޖިލީހުގެ ތަމްސީލް ކުރަމުން ދިޔަ ދާއިރާތަކުގެ ގޮނޑިތައް ހުސްވެއްޖެ ކަމާއި މެދު ހިލާފު އުފެދިފައިވާ ކަމަށް ބުނެ އެފަރާތްތަކުން ސުޕްރީމް ކޯޓަށް ހުށަހަޅާފައިވާ ދުސްތޫރީ މައްސަލަތައް ސުޕްރީމް ކޯޓަށް ބަލައި ގަނެ އެމައްސަލަތައް ސުޕްރީމް ކޯޓުން ބަލައި ފައިސަލާކޮށް ގޮތެއް ނިންމުމުގެ ކުރިން އެ ދާއިރާތަކުގެ ގޮނޑިތަކާއި މެދު ބަހުސްކޮށް ވަކިގޮތެއް ނިންމުމަކީ އިލެކްޝަންސް ކޮމިޝަނަށް ނުވަރަ ދައުލަތުގެ އެހެން އެއްވެސް އިދާރާއަކަށް ވިޔަސް ޤާނޫނު އަސާސީ އިން ލިބިފައިވާ ބާރަކާއި އިހްތިޞާޞެއް ނޫންކަން ސާފުކޮށް އެނގޭ ކަމަށެވެ.\nސުޕްރީމް ކޯޓުން ވިދާޅުވީ ރައްޔިތުން މަޖިލީހުގެ ބަޔާންވެ ދިޔަ ދާއިރާތަކުގެ ގޮނޑިތައް ހުސްވެއްޖެކަމާއި މެދު ހިލާފު އުފެދިގެން އެމައްސަލަތައް ބަލައި ގޮތެއް ކަނޑައެޅުމަށް ބަޔާން ކުރެވުނު ފަރާތްތަކުން ސުޕްރީމް ކޯޓަށް މައްސަލަ ހުށަހެޅުމުން އެމައްސަލަތައް ސުޕްރީމް ކޯޓުން ބަލައި ފައިޞަލާކޮށް ގޮތެއް ނިންމުމުގެ ކުރިން އެހެން އެއްވެސް ފަރާތަކުން އެމައްސަލަތަކުގެ މައުޟޫޢާމެދު ބަހުސްކޮށް ގޮތެއް ނިންމުމަކީ ފަނޑިޔާރުންގެ މަސައްކަތާ ބެހި ނުފޫޒު ފޯރުވުމުގެ އަމަލެއް ކަމަށް ބެލެވޭ ހިނދު ޝަރީޢަތަށް ހުށަހެޅިފައިވާ އެއްވެސް މައްސަލައަކަށް ޝަރުޢީ އަދި ޤާނޫނީ އިންތަކުގެ ބޭރުން ނުފޫޒު ފޯރާފަދަ އެއްވެސް ކަމެއް ކުރުމަކީ ދިވެހިރާއްޖޭގެ ޤާނޫނު އަސާސީގެ 141 ވަނަ މާއްދާގެ (ނ) ގެ ދަށުން ކަނޑައެޅިގެން މަނާ ކުރެވިފައިވާ ކަމެއް ކަން އެނގެން އޮންނާތީ ބަޔާންވެ ދިޔަ ދުސްތޫރީ އުސޫލުތަކާއި ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީ އާއި ޤާނޫނުތަކުގެ ދަށުން އަދުލް އިންސާފު ގާއިމް ކުރުމުގެ ބާރުގެ ހައިސިއްޔަތުން ސުޕްރީމް ކޯޓަށް ލިބިދީފައިވާ ޤާނޫނީ ބެލެނިވެރިކަމުގެ މައްޗަށް ރިޢާޔަތްކޮށް 03 އޮކްޓޯބަރ 2018 ވަނަ ދުވަހު އިލެކްޝަންސް ކޮމިޝަންގެ 442 ވަަނަ ޖަލްސާގައި ބަޔާން ކުރެވުނު 12 މެންބަރުންނާއި މެދު ނިންމަވާފައިވާ ނިންމުންތަކަކީ ބާތިލް ނިންމުންތަކެއް ކަމަށް ކަނޑައަޅާ ކަމަށެވެ.\n12 މެންބަރުންގެ ގޮނޑި ހުސްނުވާ ކަމަށް އިލެކެޝަންސް ކޮމިޝަނުން މިއަދު ނިންމިއިރު އޭގެ ތެރެއިން ހަތަރު މެންބަރުންގެ ގޮނޑީގެ މައްސަލައިގެ އަޑުއެހުންތައް ސުޕްރީމް ކޯޓުން މިހަފްތާގައި ވަނީ ނިންމަވާލައްވާފައެވެ. އަދި އެމައްސަލައިގައި ވަރަށް އަވަހަށް ޙުކުމް ކުރައްވާނެ ކަން ވެސް އޮތީ އިއުލާން ކުރައްވާފައެވެ.\nއޮކްޓޯބަރ 3, 2018 21:45\nއެއްކަލަ ރޭގަޑު ނެރޭ އަމުރުތައް ފެށުނީ. މިއީ މި ގައުމުގެ ހަލާކު.\nބާރަ މެންބަރުންގެ ގޮނޑި ނުގެއްލޭ ކަމަށް އީސީއިން ނިންމި ނިންމުން ބާތިލް ކަމަށް ސްޕްރީމް ކޯޓުން ކުރި ހުކުމް އަކީ އެއީ ރާއްޖެ ގޮސް އަނގުރު އަލިފާނުގެ ތެރެއަށް ވައްޓާލަން ވެގެން ކޮރަޕްޓް 12 މީހުން ފައިސާ ފީންނެއް ޚަރަދުކޮށްގެން ޕީޕީއެމް ގެ މެމްބަރުންނަށް އޮޅުވާލައިގެން އެމެން އަތުން ވޯޓް ހޯދައިގެން ޕާރޓީގެ ޓިކެޓް ހޯދައިގެން ޕާރޓީގެ ނަމުގައި މަޖްލީހަށް ވަދެ ބެލީ އެމެންގެ އަމިއްލަ ވިޔަފާރި ކުރެވޭނީ ނާޖާއިޒު ގޮތެއްގައި ކިހިނެއްތޭ ތިޔާ ތިނަދޫ ދާއިރާގެ މެމްބަރު އާއި އަދި ވެސް ދެމެމްބަރަކު އެދުނީ އެމްޑަބްލިޔު އެސްސީ އަށް ކޮންޓްރެކްޓް ނުދީ އެމެން ބުނާ ކުންފުންނަކަށް 10 ރަށުގެ ނަރުދަަމާ ޕްރޮޖެކްޓް ދޭން އެވެސް ލަންކާ ކުންފުންނެއް އެއިރަށް ތާ ކަޓް ކާލެވޭނީ އެގޮތަށް ސަރުކާރުން އެއްބަސް ނުވުމުން އެމެން ބޮޑު ސޭޓް އަތުން 12 މިލިއަން ރުފިޔާގެ ކަޓެއް ޖައްސާލައިގެން އެމެން ވޯޓް ވިއްކާލީ ސީދާ މަޖްލީހުގެ ރައީސްގެ މަގާމް އިން މަޖްލީހުގެ ރައީސް ވަކި ކޮށް ރައްޔިތުން ހޮވާފައިވާ ރައީސް އަކު ނަގާ އެއްލާލަން...\nއޮކްޓޯބަރ 3, 2018 21:55\nޙެހެ ރިޔާޒު ދެންދޭ މަހަށް\nއޮކްޓޯބަރ 3, 2018 22:05\nއޮކްޓޯބަރ 3, 2018 22:11\nބޮޑުއެއްޗެއް އީސީގެ މެމްބަރުން ނަގައިފި\nއޮކްޓޯބަރ 4, 2018 03:29\nއަޑުތަށް އިވޭ ގޮތުގައި 40 މިލިޔަން ޑޮލަރު.\nއޮކްޓޯބަރ 3, 2018 22:17\nފަނޑިޔާރުންގެ ކަނކަމަށް އެލެކް ކޮމިސަންގެ ރައީން ވަކިވެފައިވާކަމަސް ނިންމަވައިދެއްވުން އެދެން،\nއޮކްޓޯބަރ 3, 2018 22:18\nދެން އަތްޖަހާ!! އަތްޖަހާ!!\nއޮކްޓޯބަރ 3, 2018 22:22\nއެލެކުސަންސް ކޮމިސަން ގެޔަށްދޭ!\nމިހަރު ތިޔަތިބީ އަތައްވުރެ ފައިދިގުވެ ނުފޫޒުވަދެ، ދަޒުވެފައި، މިހާރު ތިމީހުންނަކަށް އިތުބަރެއްނެތް.\nއޮކްޓޯބަރ 3, 2018 22:25\nސްޕްރީމް ކޯޓްގެ ތިޔަ ނިންމެވުމަކީ ގައުމީ\nމަސްލަހަތު ހިމާޔަތްކުރުމަށް އިންތިހާއަށް ބޭނުން\nވެފައިވާ ނިންމެވުމެކެވެ ތިޔަ ނިންމެވުމުގެ\nސބަބުން ރާއްޖޭގައި ހަރުދަނާ އަދުލު އިންސާފްގެ ނިޒާމެއް އެބައޮތްކަމުގެ އިހްސާސް\nއޮކްޓޯބަރ 3, 2018 22:27\nމެންބަރުންގެ ގޮނޑި އާއި މެދު އީސީގެ ނިންމުން ސްޕްރީމް ކޯޓުން ބާތިލްކޮށްފި ނަމަ އެއިން އެގިގެން ދާ އެއްޗަކީ އިންޑިއާ ބޭނުންވާ މީހަކު އިންޑިއާ އިން ވަގު ފައިސާ ތަކެއް ގެނެސް ގެން އިލެކްޝަންސް ކަމިޝަންގެ މެމްބަރުންނަށް ދީގެން އަދި ރާއްޖޭގެ ކްރިމިނަލް ކޯޓުގެ ފަނޑިޔާރުންނަށް ރިޝްވަތު ދީގެން އަދި ރާއްޖޭގެ ހައިކޯޓްގެ ފަނޑިޔާރުންނަށް ރިޝްވަތު ދީގެން ކަފާލާތުގެ ދަށުން ސިޔާސީ ބަޔަކު ދޫކުރުވާ އެމެންނަށް މަރުހަބާ ވިދާޅުވެ އެމެން ބޭނުންވާ ރައީސް އަކު ރާއްޖޭގެ ރައީސް ކަމަށް ގެނެސް އެމީހަކީ އެއީ ރައްޔިތުންގެ މެދުގައި ލީ ވޯޓް އޮޅުވާލާ ވޯޓް ގައި ވައްކަން ކޮށްގެން މަކަރާއި ހީލަތުން ރާއްޖޭގެ ވެރިކަން ވަގު ވޯޓް ލައިގެން ހޮވާ ވަގު ވޯޓް ރައީސް އަކު ރާއްޖޭގެ ރައްޔިތުންގެ ވެރިއަކަށް ލާން އިންޑިއާ އިން އެއުޅެނީ އެއީ ރާއްޖެ އިންޑިއާގެ އަޅުވެތި ކަމަށް ގެންގޮސް ދިވެހިންގެ އަތުން އިގްތިސާދީ މިނިވަން ކަން ނިގުޅުވައިގަނެ އެއަށް ފަހު ދިވެހިން ގައުމު ގެ މިނިވަން ކަން ނިގުޅުވައިގަތުމަށެވެ. އިގްތިސާދީ މިނިވަން ކަން ގެއްލޭ އިރު އޮންނާނީ ގައުމުގެ މިނިވަން ކަން ގެއްލިފައެވެ. މިހާރު ލީބިޔާ ގައި އޮތް މިނިވަން ކަމެއް ބުނެބަލަ މިހާރު ޔަމަން ގައި އޮތް މިނިވަން ކަމެއް ބުނެބަލަ މިހާރު ސީރިއާގައި އޮތް މިނިވަން ކަމެއް ބުނެބަލަ މިހާރު އިރާގުގައި އޮތް މިނިވަން ކަމެއް ބުނެބަލަ މިހާރު އަފްއާނިސްތާނުގައި އޮތް މިނިވަން ކަމެއް ބުނެބަލަ..\nއޮކްޓޯބަރ 3, 2018 22:56\nވިސްނާ ފިކުރުކުރާ ބަޔަކަށް މިކަން އެނގޭނީ!!\nފެބްރުއަރީ 1 ގެ ރިޝްވަތުގައި ޢަލީ ޙަމީދާއި ޢަބްދުﷲ ސަޢީދު ހުކުމްތައް ނެރުނު ގޮތެކޭ އީސީގެ އެންގުންތަކެކޭ ތަފާތެއް ނެތް. ލައްކަ ބައިވަރު ލިބެގެން އެ އުޅެނީ. އެހެންނޫނީ ދެން ކޮންކަމެއް!\nއޮކްޓޯބަރ 4, 2018 00:17\nއޮކްޓޯބަރ 3, 2018 22:53\nރަގަނޅު ނިންމުން!! ސްޕްރީމް ކޯޓުން ނެރުނު އަމުރު ކިޔާލީމަ އެނގޭ ރަގަނޅަށް ގާނޫނީ އިމުގެތެރެއިން ނެރެފައިވާ އަމުރެއްކަން!! އީސީ އެއޮތީ ހަމައިން ނެއްޓިފަ!! އެހެންވެގެން އެއުޅެނީ ރިޔާސީ އިންތިޚާބުގެ ވޯޓާ ކުޅެފައިވާކަން ދޭހަވާފަދަ އެތައްކަމެއް ފެންމަތިވުމުން!! އެރުޅި ގަނޑު މިބޭލީ!! އެކަމަކު އެކުރެވުނީވެސް ގޯސްކަމެއްކަން ސްޕްރީމް ކޯޓުގެ އަމުރުގައި އެވަނީ ފާހަގަ ކޮށްފަ!! އެއީ ފަނޑިޔާރުންނަށް ނުފޫޒު ފޯރުވުމުގެ ޢަމަލެއްކަމަށް ސްޕްރީމް ކޯޓުން ސިފަކޮށްފަ އެވަނީ އަމުރުގައި!! ޝަރީފްމެން މިއުޅޭގޮތުން ގޯސްތަކެއް ހަދާފައިވާކަމަށް ވަރަށްބޮޑަށް ތުހުމަތުކުރެވޭ!!!\nއޮކްޓޯބަރ 3, 2018 23:19\nއީސީއާމެދު ކުރެވުނު ތުހުމަތު ޔަގީންވެ ކަށަވަރުވެސް ވެއްޖެ.\nއޮކްޓޯބަރ 3, 2018 23:35\nކޮބާ ރަންރީނދޫ ޓްވިޓަރޭ ދަ ބަތާހަރާމީ ދަހަރާމްކޯރޭ ދަ ބަނޑު ދޮންނައޭ ދަ ކަސްބިއަނޭ ދަ މާގެށޭ ދަ ކޫޑިއަނޭ ދަ ސޮމާލިއަނޭ ދަ ލާދީނިއަން ފިކުރޭ ދަ ކަޓް ކާނޭ ދަ ވޯޓް ވަގޭ ތަމެންނަށް ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ގެޓް ދަ ޕޮއިންޓް. ގުޑް ގުޑް..\nއޮކްޓޯބަރ 3, 2018 23:51\nކޮންމެ އެއްޗެކޭ ކިޔަސް ދެން ވެރިކަމެއް ނުލިބޭނެ.. ދެން އަތް ޖަހަންޏާ އަތް ޖަހަންވީ..\nއޮކްޓޯބަރ 3, 2018 23:50\nއީސީ މިހާރު ހަމައިން ނައްޓައިފި.\nތިމަރަފުށީ މީހުން ގޯސްވަންޏާ ގޯސްވާ މިންވަރު އެބަފެނޭ.\nޤައުމަށް ޣައްދާރުވާންވެސް ފަސްނުޖެހޭނެބާ؟؟؟\nއޮކްޓޯބަރ 4, 2018 07:28\n12 މެންބރުންގެ ގޮނޑި ގެއްލިއްޖެކަމަށް ނިންމާ އެ 12 މެންބަރުން މަޖިލީހަށް ވަނަނުދިނީ އިލެކްޝަން ކޮމިޝަނުން. ރާއްޖޭގެ އެއްވެސް ޝަރުއީ ކޯޓަކުންނެއް ނޫން. ކީއްވެބާ އެދުވަހު ސުޕްރީމް ކޯޓުން ނުބުނީ ގޮނޑި ގެއްލިއްޖެކަމާއެދު ޚިލާފު އުފެދިއްޖެނަމަ އެކަމާ ގޮތް ނިންމާނީ ސުޕްރީމް ކޯޓުންނޭ؟ އިލެކްޝަން ކޮމިޝަނުން ނިންމި ނިންމުމަކީ ބާތިލް ނިންމުމެކޭ އެދުވަހު ނުބުނި. މަސްލަހަތު ގެއްލި ހައްގުތައް ގެއްލިގެންދާއިރު ހުކުމެއް ނީއްވިގެން އުޅެނީ ކީއްވެތޯ؟\nއީސީ އިން މިކުރި ކަމަކީ 12 މެމްބަރުންގެ ގޮނޑި ގެއްލިއްޖެ ކަމަށް އީސީ އިންް ކުރިން ނިންމާފައިވާ ނިންމުމަމީ އެއީ ގާނޫނީ ހަމައިން ބޭރުން ނިންމާފައިވާ ނިންމުމެއް ކަމުގައިވާތީ އެނުހަމަ ނިންމުން އެފަރާތުން ބާތިލުކުރީ، ވީމާ 12 މެމްބަރުންނަށް ސްޕރީމް ކޯޓުން ގޮތެއްނިންމަންދެން އެފަރާތްތަކުން ޣައިރުގާނޫނީ ގޮތުން ނިގުޅައިގަތް ހުރިހާ އިމްތިޔާޒަކާއި ޙައްޤުތަކެއް އެމީހުންނަށްދޭންޖެހޭ އަދި ސްޕްރީކޯޓުން މިކަން ފައިސާލާކޮށް ގޮތެއް ނިންމެން އެމީހުން ބަންދުގައި ނުވަތަ މަޖިލީހަށް ނުދަވޭގޮތަށް އޮތް އޮތުން މައްސަލަ ފެށުނީއްސުރެންވެސް ވީއްލިފައި އޮތް ކަމުގައި ދެކެން. މިކަން ރާއްޖޭގެ ސަލާމަތީ ބާރުތަކުން އަދި އީސީ އިން މެމްބަރުންގެ ހުރިހާ ޙައްޤުތަކެއް ކަށަވަރުކޮށްދެއްވާ މިގައުމުގެ ނާތަހުޒީބީ ގަމާރު ގާޒީންގެ އަތްދަށުން މި ގައުމު ސަލާމަތްކޮށްދެއްވާ.\nއޮކްޓޯބަރ 4, 2018 08:03\nކެވުނު އެތިކޮޅުވެސް ހަރުނުލާގޮތް މިވަނީ. ފުއާދުބެއަށް ޖެހުނު ހާލަށްވުރެ ބޮޑު ހާލެއް އައިސް މިސޮރުމެން ގަޔަށް ޕުއްޕުލާނެ. ޤައްދާރަކަށް ދެކޮޅުންކުރެ އެއްކޮޅަކުންވެސް އަމާންކަމެއް ނުލިބޭނެ\nއޮކްޓޯބަރ 4, 2018 08:16\nހިތުަން ޝަރީފުމެން ވަރަށް ސްމާޓް ކަން ދައްކަން އުޅުނީމަ އެއޮތީ ސައިޒް ކޮށްފައި. އަތަށް ގޮވީ.\nއޮކްޓޯބަރ 4, 2018 08:47\nރޭގަނޑެއް ދުވާލެއް ނޯންނާނެ ޤާނޫނާ ޚިލާފު އަމަލުތައް ހުއްޓުވުމަށް. ވޯޓު އޮޅުވާލައިގެން ވެރިކަން ފުރޮޅާލީމަ ހިތަށް ނާރުވާތި ހާހެކޭ. އަދިއޮތީ. ކޮބާ ފާއިޒު. ކީކޭބާ ބުނާނީ. އުއްތަމަ ފަނޑިޔާރަކަށް ވާހިތުންއުޅޭ އުސް ސުއޫދު އެއްޗެކޭ ބުނެބަލަ.


Fuluhunge Bill Ge Massaikkai July 15 Gai Nihmmanee - Vaguthu\nފުލުހުންގެ ބިލުގެ މަސައްކަތް ޖުލައި 15ގައި ނިންމަނީ\nސަލާމަތީ ހިދުމަތްތަކާއި ބެހޭ ކޮމެޓީން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން: ފޮޓޯ / މަޖިލިސް\nރައްޔިތުންގެ މަޖިލީހަށް ސަރުކާރުން ހުށަހަޅާފައިވާ "ދިވެހި ފުލުހުންގެ ހިދުމަތު ބިލު"ގެ މަސައްކަތް އަންނަ މަހުގެ 15ވަނަ ދުވަހަށް ނިންމުމަށް ސަލާމަތީ ހިދުމަތްތަކާއި ބެހޭ މަޖިލީހުގެ ކޮމެޓީން ބުނެފިއެވެ.\nއެ ކޮމެޓީން މިއަދު ނޫސްވެރިންނާއި ބައްދަލުކުރައްވާ ވާހަކަދައްކަވަމުން ކޮމެޓީގެ މުގައްރިރު އައްޑޫ ސިޓީ ހިތަދޫ އުތުރު ދާއިރާގެ މެންބަރު މުހައްމަދު އަސްލަމް ވިދާޅުވީ މިހާރު އެ ކޮމެޓީ އިން އެންމެ އިސްކަމެއް ދީގެން ކުރަމުން އަންނަ އެއް މަސައްކަތަކީ ދިވެހި ފުލުހުންގެ ހިދުމަތުގެ ބިލުގެ މަސައްކަތް ކަމަށެވެ. އަދި މިހާރު އެ މަސައްކަތް ނިންމާނެ ސުންގަނޑިއެއް ކަނޑައަޅާފައިވާއިރު އަންނަ މަހުގެ 15 އަކީ ބިލުގެ މަސައްކަތް ނިންމުމަށް ކަނޑައަޅާފައިވާ ސުންގަނޑި ކަމަށް އަސްލަމް ވިދާޅުވިއެވެ.\nސަރުކާރުގެ ފަރާތުން ހެންވޭރު ހުޅަނގު ދާއިރާގެ މެންބަރު ހަސަން ލަތީފު ހުށަހަޅާފައިވާ އެ ބިލު ބަޔާން ކުރާ ގޮތުގައި ކޮމިޝަނަރު އޮފް ޕޮލިސް އަކީ ފުލުހުންގެ ހިދުމަތް ހިންގާ ބަލަހައްޓާ އަމުރުކޮށް އެންގުންތައް އަންގާ ފުލުހުންގެ ހިދުމަތް ހިންގުމުގެ ޒިންމާ އުފުއްލަވާ ބޭފުޅާއެވެ. ކޮމިޝަނަރު އޮފް ޕޮލިސްގެ މަސްއޫލިއްޔަތުގެ ތެރޭގައި ފުލުހުންގެ ހަރަކާތްތައް ހިންގާ ފުލުހުންގެ މަސައްކަތްތަކަށް ލިބެންހުރި ވަސީލަތްތައް އޭގެ އެންމެ ފުރިހަމަ ގޮތުގައި ހެޔޮގޮތުގައި ބޭނުންކޮށް ފުލުހުންގެ ވާޖިބު އެންމެ ނަތީޖަ ނެރެދޭ ގޮތެއްގައި އަދާކުރުން ހިމެނެއެވެ.\nބިލުގައި ބުނެފައިވަނީ ފުލުހުންގެ ވަކިވަކި މަގާމުތަކުން އަދާކުރާނެ މަސްއޫލިއްޔަތަކީ ކޮބައިކަން ކަނޑައެޅުމާއި ވަކިވަކި ފުލުހުން އަދާކުރަންޖެހޭ މަސްއޫލިއްޔަތަކީ ކޮބައިކަން ކަނޑައެޅުމުގެ ބާރުވެސް ކޮމިޝަނަރު އޮފް ޕޮލިސްއަށް ލިބިގެންވާ ކަމަށެވެ. އަދި ފުލުހުންގެ ހިދުމަތާއި ގުޅޭ ގޮތުން ވަކިވަކި ފުލުހުންނަށް އަމުރު ކުރުމާއި ފުލުހުންގެ ހިދުމަތުގައި ހިމެނޭ މެންބަރުންނަށް ނުވަތަ އާއްމުކޮށް ނުވަތަ ވަކި މަގާމުތަކުގައި ތިބޭ ބަޔަކަށް އަމާޒުކޮށް އެކިއެކި އަމުރުތައް ކުރުމާއި އެ އަމުރުތަކަށް ބަދަލު ގެނައުމުގެ ބާރުވެސް ކޮމިޝަނަރު އޮފް ޕޮލިސްއަށް މި ބިލުން ވަނީ ދީފައެވެ.\nކޮމިޝަނަރު އޮފް ޕޮލިސް އައްޔަން ކުރާނީ މި ބިލުގައި ބަޔާންކޮށްފައިވާ ޕްރޮމޯޝަން ބޯޑުން ވަޒަންކޮށް ހޯމް މިނިސްޓަރަށް ހުށަހަޅާ ނަންތަކުގެ ތެރެއިން ރައީސުލްޖުމްހޫރިއްޔާއެވެ. ކޮމިޝަނަރު އޮފް ޕޮލިސް އަކަށް އައްޔަން ކުރެވޭ މީހަކީ ފުލުހުންގެ ހިދުމަތުގެ ވަޒީފާގައި އެސިސްޓެންޓް ކޮމިޝަނަރު އޮފް ޕޮލިސްއަށްވުރެ މަތީ ރޭންކެއްގައި ހުރި ބޭފުޅަކަށް ވާންޖެހެއެވެ. އަދި މި ބިލު ފާސްވެ ގާނޫނަކަށްވާއިރު ކޮމިޝަނަރު އޮފް ޕޮލިސް އަކަށް މީހަކު އައްޔަންކޮށްފައިވާ ނަމަ އެ މަގާމަށް އިތުރު މީހަކު އައްޔަން ކޮށްގެން ނުވާނެ ކަމަށްވެސް ބިލުގައި ބަޔާންކޮށްފައިވެއެވެ. އެހެންނަމަވެސް ބިލުގައި ބަޔާންކޮށްފައިވާ މާއްދާތައް ކޮމިޝަނަރު އޮފް ޕޮލިސްގެ މަގާމުގައި ހުންނަވާ ބޭފުޅަކަށް ހިނގާނެ ކަމަށް ބިލުގައިވެއެވެ.\nމި މަގާމަށް ކުރިމަތިލާން ހުޅުވާލާނީ މި ބިލުގައި ބަޔާންކޮށްފައިވާ ޕްރޮމޯޝަން ބޯޑުންނެވެ. އަދި ކުރިމަތިލާ ފަރާތްތަކުގެ މެދުގައި އެ ބޯޑުން އިންޓަވިއު ކުރަންޖެހޭނެއެވެ. އަދި އެ ބޯޑުން ކަނޑައަޅާ އިމްތިހާނުތައް ހެދުމަކީ ލާޒިމް ކަމެއްގެ ގޮތުގައި ބިލުގައި ވަނީ ހިމަނާފައެވެ. ކޮމިޝަނަރު އޮފް ޕޮލިސްގެ މަގާމަށް ނަން ހުށަހަޅާ ފަރާތްތައް ޕްރޮމޯޝަން ބޯޑަށް ނަން ހުށަހެޅުމުން ނޭޝަނަލް އިންޓަގްރިޓީ ކޮމިޝަނާއި ފުލުހުންގެ ޕްރޮފެޝަނަލް ސްޓޭންޑާޑްސް ކޮމާންޑު މެދުވެރިކޮށް ކޮމިޝަނަރު ކަމަށް އެފަރާތްތައް ކަނޑައެޅުމުގެ ޝަރުތު ހަމަވޭތޯއާ އެ މަގާމަށް ކުރިމަތިލާފައި ތިބި ބޭފުޅުންނަކީ އަބުރުވެރި ބައެއްތޯއާ އެމަގާމަށް ކުރިމަތިލާފައިވާ ތިބި އެއްވެސް ބޭފުޅަކު އެ މަގާމަށް އައްޔަން ކުރަން ނުފެންނަ ކަމަށްވާ ނަމަ އެ ސަބަބުވެސް ހިމަނައިގެން އެ މަގާމަށް ކުރިމަތިލާފައިވާ ކޮންމެ ބޭފުޅަކާއި ގުޅޭ ރިޕޯޓެއް މި ދެތަނުން ޕްރޮމޯޝަން ބޯޑަށް ދޭންޖެހެއެވެ. އަދި އެ ރިޕޯޓު ހޯމް މިނިސްޓަރަށް ހުށަހަޅަންޖެހޭނެ ކަމަށްވެސް ބިލުގައި ބަޔާންކޮށްފައިވާނެއެވެ.\nކޮމިޝަނަރު އޮފް ޕޮލިސްއަކީ ފުލުހުންގެ ހިދުމަތުގައި މަދުވެގެން 15 އަހަރު ދުވަހު ހިދުމަތް ކޮށްފައިވާ މީހަކަށް ވާންޖެހޭނެއެވެ. އަދި އެމީހަކީ މަދުވެގެން ތިން އަހަރު އެގްޒެކްޓިވް އޮފިސަރެއްގެ މަގާމު އަދާކުރެއްވި ބޭފުޅަކަށްވެސް ވާންޖެހޭނެއެވެ. އަދި އެ މަގާމަށް ކުރިމަތިލާ ބޭފުޅެއްގެ ތައުލީމާއި ތަޖުރިބާއާ ތަމްރީނުގެ އިތުރު ސިއްހަތަކީވެސް ޕްރޮމޯޝަން ބޯޑުން ކަނޑައަޅާ މިންގަނޑެއްގައި ހުންނަންޖެހޭނެ ބޭފުޅެއްކަން ބިލުގައި ބަޔާންކޮށްފައިވެއެވެ. އަދި އެ މަގާމަށް ކުރިމަތިލާ ބޭފުޅަކީ އެބޭފުޅަކަށް ކޮރަޕްޝަންގެ އެއްވެސް އަމަލެއް ދައުލަތުގެ އެއްވެސް އިދާރާއަކުން ފާހަގަކޮށްފައިވާ ބޭފުޅަކަށްވެސް ވެގެން ނުވާނެއެވެ.\nއެ މަގާމުގައި ހުންނަވާ ބޭފުޅަކު މަގާމުން އިސްތިއުފާ ދެއްވަން ބޭނުންފުޅުވާ ނަމަ އެކަން އަންގަންޖެހޭނީ ފުލުހުންގެ އެންމެ މަތީވެރިޔާ އަދި ރައީސުލްޖުމްހޫރިއްޔާއަށެވެ. އަދި ރައީސުލްޖުމްހޫރިއްޔާ އެބޭފުޅެއްގެ އިސްތިއުފާ ގަބޫލުކުރަންދެން މަގާމުގެ މަސްއޫލިއްޔަތު އަދާ ކުރުމުގައި ދެމި ހުންނަންވާނެ ކަމަށް ބިލުގައި ބުނެފައިވެއެވެ. ކޮމިޝަނަރު އޮފް ޕޮލިސް މަގާމަށް ބޭފުޅަކު ކަނޑައެޅުމުގެ ބާރު ޕްރޮމޯޝަން ބޯޑަށް ލިބިދީފައިވީ ނަމަވެސް އެމަގާމުގައި ހުންނަވާ ބޭފުޅަކު މަގާމުން ވަކި ކުރުމަށް ހޯމް މިނިސްޓަރަށް ފެންނަ ހިނދެއްގައި އެކަން ރައީސުލްޖުމްހޫރިއްޔާއަށް އަންގަންވާނެއެވެ. އަދި އެ ހުށަހަޅާ ހުށަހެޅުމެއްގެ މައްޗަށް "ބިނާކޮށް" ކޮމިޝަނަރު އޮފް ޕޮލިސްގެ މަގާމުގައި ހުންނެވި ބޭފުޅަކު ރައީސުލްޖުމްހޫރިއްޔާއަށް ވަކި ކުރެވިދާނެއެވެ.\nނަމަވެސް އެފަދަ ހުށަހެޅުމެއް މިނިސްޓަރަށް ހުށަހެޅޭނީ ބިލުގައި ބަޔާންކޮށްފައިވާ އެއްވެސް ކަމެއް ކޮމިޝަނަރު އޮފް ޕޮލިސްގެ މަގާމުގައި ހުންނަވާ ބޭފުޅަކު ކުރައްވައިފި ނަމައެވެ. އެގޮތުން ޖިނާއީ ކުށެއް ސާބިތުވިކަން ޝަރުއީ އެއްވެސް ކޯޓަކުން އެންގުމާއި ޖިނާއީ ކުށެއް ނުވަތަ ކޮރަޕްޝަންގެ އެއްވެސް ދައުވާއެއް އެބޭފުޅެއްގެ މައްޗަށް އުފުލުމުގެ ސަބަބުން މަގާމުގައި ދެމިހުރުން ރަނގަޅު ނޫން ކަމަށް ޕްރޮމޯޝަން ބޯޑުގެ ހަތަރުބައިކުޅަ ތިންބައި މެންބަރުންގެ ސިއްރު ވޯޓަކުން ނިންމުމެވެ. ނުވަތަ މި ބިލު ފާސްވެ ގާނޫނަކަށްވާ ހިސާބުން ފެށިގެން ހެދޭ ގަވާއިދެއްގެ ދަށުން އެމަގާމުގައި ހުންނަވާ ބޭފުޅަކު މަގާމުން ސަސްޕެންޑު ކުރުމާއި ދިމާވާ ސިއްހީ ހާލަތާއި ހުރެ ވަޒީފާ އަދާކުރަން ނުކުޅެދުމާއި އެ މަގާމުގައި ހުންނެވި ބޭފުޅެއްގެ އަމިއްލަ ރުހުމުގައި ދައުލަތުގެ އެހެން މަގާމަކަށް ބަދަލުވުމާއި ނުވަތަ އައްޔަންކުމާއި ފުލުހުންގެ ތައުދީބީ ކުށެއް އެމަގާމުގައި ހުންނަވާ ބޭފުޅެއްގެ މައްޗަށް ސާބިތުވެއްޖެ ނަމަވެސް ކޮމިޝަނަރު އޮފް ޕޮލިސްގެ މަގާމުގައި ހުންނަވާ ބޭފުޅަކު މަގާމުން ވަކި ކުރަން ރައީސުލްޖުމްހޫރިއްޔާއަށް ހޯމް މިނިސްޓަރަށް ހުށަހެޅިދާނެއެވެ.


ހޮނިހިރު ،5 އޯގަސްޓް 2017 / 9:43\nالحمد لله رب العالمين والصلاة والسلام على أشرف الأنبياء والمرسلين، نبينا محمد وعلى آله وصحبه أجمعين\n5 އޮގަސްޓު 2017 ވީ ހޮނިހިރު ވިލުނުރޭ މެންދަމު 1:30 އެހައިކަންހައި އިރު، ތޫނު ހަތިޔާރެއް ބޭނުންކޮށްގެން، ދިވެހި ފުލުހަކަށް މީހަކު ހަމަލާދިން މައްސަލައިގައި ދަންނަވަމެވެ. މިއީ ޤާނޫނާ ޚިލާފަށް މާފުށީ ޖަލަށް ބަޔަކު އެތެރެކުރަން އުޅުނު، ގިނަ އަދަދެއްގެ މަސްތުވާތަކެއްޗާއި މަނާކުރެވިފައިވާ އެ ނޫން ވެސް ތަފާތު ބައެއް ތަކެތި އަތުލުމަށް ފުލުހުން ހިންގި ޚާއްޞަ އޮޕަރޭޝަނެއްގައި ޕޮލިސް ކޮންސްޓަބްލް ޢަލީ ރައްޒާން (19އ) އަށް މީހަކު ގަސްތުގައި ދިން އަނިޔާވެރި ލާއިންސާނީ ޙަމަލާއެކެވެ. މި ޙަމަލާގެ ސަބަބުން ޢަލީ ރައްޒާނު ވަނީ ފުރާނައަށް ނުރައްކާވާ ފަދަ ބޮޑެތި ޒަޚަމްތަކެއް ލިބި ފަރުވާ ދިނުމަށްޓަކައި ހޮސްޕިޓަލުގައި އެޑްމިޓްކުރެވިފައެވެ.\nމި ހިތާމަވެރި ދަނޑިވަޅުގައި މައިގަނޑު ދެ ކަމެއް ފާހަގަކޮށްލަން އަޅުގަނޑު ބޭނުމެވެ. އެއްކަމަކީ ކޮންމެ ފުލުހަކީ ދިވެއްސަކު ކަމުގައި ވެފައި، ދިވެހި ކޮންމެ ފުލުހެއްގެ ހަކަތައާއި ޚިދުމަތާއި ޢަޒުމު އޭނާ ހޭދަ ކުރަނީ މި ދިވެހި ޤައުމަށެވެ. މުޖުތަމަޢަށެވެ. ރައްޔިތުންގެ ސަލާމަތާއި ރައްކާތެރިކަމާއި ދިފާޢަށެވެ. މަސްތުވާތަކެއްޗާއި މާރާމާރީއާއި އެ ނޫންވެސް ޤާނޫނާ ޚިލާފު ހުރިހައި ކަމަކުން މުޖުތަމަޢު ސަލާމަތްކުރުމަށެވެ. ރާއްޖޭގެ އެކި ކަންކޮޅުގައި ރެއާއި ދުވާލު ފުލުހުން އަދާކުރާ ޤައުމީ ވާޖިބަކީ މިއެވެ. އޭގެ ސަބަބުން އަމާންކަމާއި ރައްކާތެރިކަން ލިބެނީ ހަމަ ދިވެހި ރައްޔިތުންނަށެވެ. ދިވެހި ފުލުހުންނަކީ އެ ރައްޔިތުންގެ ދަރީންނެވެ. ވީމާ މިއީ އެއް އާއިލާއެކެވެ.\nއަޅުގަނޑުގެ ދެވަނަ ނުކުތާއަކީ ދިވެހިފުލުހުންނަށް ގަސްތުގައި ޙަމަލާދީނުމަކީ ތާރީޚެއް އޮތް ކަމެއް ކަމުގައި ދެންނެވުމެވެ. އެހެނީ ސިޔާސީ ގޮތުން ޤައުމު ހަލަބޮލިވެ، ފުލުހުންނަށް ހަމަލާދޭން ގޮވައިލަން ފެށުމުން މީގެ ކުރިންވެސް މި ފަދަ ހިތާމަވެރި އެތައް ހާދިސާއެއް ހިނގައިފައި އެބަހުއްޓެވެ. މި ގޮތުން ކ. ކާށިދޫގައި ހުރި ކުށްވެރިޔަކު 2012ވަނަ އަހަރުގެ ޖުލައި މަހުގެ 23 ވަނަ ދުވަހު ޕޮލިސް ސަރޖެންޓް އާދަމް ޙަލީމަށް ހަމަލާދީ، ކާށިދޫގައި އޭނާ ޝަހީދުކޮށްލައިފައިވެއެވެ. އެއީ ވެސް މީޑިޔާގެ ތަފާތު ވަސީލަތްތައް މެދުވެރިކޮށް ފުލުހުންގެ މުއައްސަސާއަށާއި ވަކިވަކި ފުލުހުންނަށް ހަޖުލާއި ރުޅިޔާއި ނަފުރަތުގެ ބަސްތައް އޮއްސަމުންދިޔަ ދުވަސްވަރެކެވެ.\nމި ދުވަސްވަރަކީ އަނެއްކާ ވެސް ރާއްޖޭގައި މި ފަދަ އޮއިވަރެއް ހިންގަމުންދާ ދުވަސްވަރެކެވެ. ރައްޔިތުންގެ ގެދޮރާއި މުދަލާއި ފުރާނައިގެ ރައްކާތެރިކަމަށްޓަކައި ފުލުހުން ރެއާ ދުވާލު އަދާކުރާ ޤާނޫނީ ބިޔަ ވާޖިބުގެ ހަނދާންކޮށް ޝުކުރުވެރިވުމުގެ ބަދަލުގައި ސިޔާސީ މަޤުޞަދުތަކުގެ ބޭނުމުގައި ވަކި ވަކި ފުލުހުންނަށް އަމާޒުކޮށް އަނެއްކާ ވެސް މި ދަނީ ނުރައްކާތެރި ނޭއްގާނީ ޙަރަކާތްތަކެއް ހިންގެމުންނެވެ.\nޕޮލިސް ކޮންސްޓަބްލް ޢަލީ ރައްޒާނަށް މި ދެވުނު ޙަމަލާއާ ގުޅިގެން މިއީ ދިވެހި ކޮންމެ ދަރިޔަކު، ޤައުމާއި ރައްޔިތުން ދެކެ ލޯބިވާ ކޮންމެ ފަރުދަކު ވިސްނައިލުން މުހިންމުކަމެއްކަމުގައި އަޅުގަނޑު ދެކެމެވެ. އެހެނީ ކުށްކުރުން ހުއްޓުވުމުގެ ވާޖިބު އަދާކުރާން ދިއްކުރެވޭ އަތުގައި ކުށްވެރީންގެ އަތުން ހިފަހައްޓައި ހާނީއްކަކުރެވިގެން ނުވާނެއެވެ. ޤައުމުގެ ސަލާމަތް އޮތީ، ފުލުހުންގެ ޤުރުބާނީއާއި ޚިދުމަތަށް ފުރުޞަތު ދިނުމުގައެވެ. މަރުޙަބާކިޔުމުގައެވެ.\nފާއިތުވި ހަފުތާއަކީ ހަލަބޮލި ހަފުތާއެކެވެ. ހިނގައިދިޔަ ހިތާމަވެރި ކަންކަމާގުޅިގެން މީހުންގެ ޖާނަށާއި ފުރާނައަށް ގެއްލުންވެ، ހިނގައިދިޔަ ކަންކަމާގުޅިގެން އަޅަންޖެހޭ ފިޔަވަޅުތައް ފުލުހުން އަޅަމުން މިދަނީއެވެ. މައްސަލަތައް ތަޙްޤީޤުކުރަމުން މިދަނީއެވެ.\nފުލުހުން ފުލުހުންގެ ޤާނޫނީ ވާޖިބު އަދާކުރާނެއެވެ. ފަހެއް ނުޖެހޭނެއެވެ. ކުރިޔަށް ހިނގާނެއެވެ. ޢަޒުމާއި ހިތްވަރު ނެރޭނެއެވެ. އެއީ މާތްވެގެންވާ އިސްލާމްދީނުގެ ނޫރުން ނޫރު ލިބިގެންނެވެ. ދިވެހި ޤައުމުދެކެ ލޯބިވި ކާބަފައި ބަޠަލުންގެ ރޫޙުން ރޫޙު ދިރިގެންނެވެ. ޤާނޫނަށް ތަބާވުމާއި ޤާނޫނު ނެގެހެއްޓުމަކީ އުފަލެއްކަމުގައި ދެކިގެންނެވެ.\nއެހެންކަމުން ދިވެހި ކޮންމެ ރައްޔިތަކު ދިވެހި ކޮންމެ ފުލުހަކަށް ވާގިވެރިވެ މަދަދުވެރިވުމަކީ ޝައްކެއް ނެތް ގޮތުގައި އެންމެ މަޞްލަޙަތު ހުރިގޮތެވެ. އެންމެ މަންފާހުރި ގޮތެވެ.\nރޭގެ ހާދިސާގައި އަނިޔާ ލިބުނު ޕޮލިސް ކޮންސްޓަބްލް ޢަލީ ރައްޒާނު އެ ދައްކައިދިނީ ދިވެހި ފުލުހެއްގެ ފުރިހަމަ ޢަޒުމާއި ހިތްވަރާއި ހިންމަތެވެ. ހަރުދަނާ ޝަޚްޞިއްޔަތެވެ. ފުލުހުންގެ ޚިދުމަތަކީ ނުރައްކާތެރި، ނަމަވެސް މި ޚިދުމަތުގެ ސަބަބުން އެތައް ރައްޔިތުންނަކަށް ރައްކާތެރިކަން ދެވޭ އަގުހުރި ޚިދުމަތެކެވެ. ފުރާނަޔާއި ހަށިގަނޑުގެ ޤުރްބާނީއެކެވެ. އަބަދުވެސް ދިވެހި ކޮންމެ ފުލުހެއް މެ ފިޔަވަޅުތައް ސީދާކޮށް ވާޖިބު އަދާކުރުމުގައި ސާބިތުކަމާއެކު ކުރިޔަށް ދާނީ، ފިސާރި ކެރުމާއި ހިތްވަރާއި ނުގުޑާ ޢަޒުމަކާއެކީގައެވެ.\nހަތިޔާރުގެ ކުރިމައްޗަށް ފުން ވިލުދޮޅިއެއްގެ އަނގަމައްޗަށް ރޭގަނޑު ދަންވަރު ފުންމާލައި ތިޔަ ދެއްކި ސާބިތުކަމަށްޓަކައި ޕޮލިސް ކޮންސްޓަބްލް ޢަލީ ރައްޒާނަށް އައްސަރިބަހާއި ސާބަސް ރައްދުކުރަމެވެ. އަދި ޢުމުރުން އެންމެ 19 އަހަރުގައި ދިވެހި ޒުވާނެއްގެ ހައިސިއްޔަތުން، ވަކިން ޚާއްޞަކޮށް ދިވެހި ފުލުހެއްގެ ހައިސިއްޔަތުން ތިޔަ ދެއްކި ނަމޫނާއަށްޓަކައި ފަޚްރުވެރިވަމެވެ. އޯގާވަންތަ ﷲ އަވަސް ޝިފާއެއް ދެއްވާށިއެވެ. އާއިލާއަށް ކެތްތެރިކަން ދެއްވާށިއެވެ.\nމި ލޮބުވެތި ދިވެހި ވަޠަން މިނިވަންކަންމަތީ އަބަދަށް ލަހައްޓަވާށިއެވެ!\n13 ޛުލްޤައިދާ 1438\n05 އޮގަސްޓް 2017


ފާދިރީ ރަވީ ސަންކަރުގެ ހަގީގަތް ދިވެހިބަހުން ދިވެހިންނަށް!! - MV Times\nފާދިރީ ރަވީ ސަންކަރުގެ ހަގީގަތް ދިވެހިބަހުން ދިވެހިންނަށް!!\n3 December 10th, 2012 - 1:37 PM\nރައީސް މުހަންމަދު ވަހީދު ހަސަން މަނިކު ދާދިފަހުން އެ މީހެއްގެ ޝަރަފުގައި ކުލަގަދަ ހަފްލާއެއް ބޭއްވި ރަވީ ޝަންކަރް ނުވަތަ އާންމުކޮށް ކިޔާނަމުންނަމަ ސިރި ސިރި ރަވީ ޝަންކަރަކީ ކާކުކަން ދިވެހިންނަށް އެނގުމަކީ މުހިންމު ކަމެކެވެ.\nމިހާރު އުމުރުން 56 އަހަރުގެ ރަވީ ސަންކަރު އުފަންވެފައިވަނީ 1956 ވަނަ އަހަރުގެ މޭމަހުގެ 13 ވަނަ ދުވަހު އެވެ.\nއިންޑިއާގެ ބެންގަލޫރުގައި ގާއިމްވެފައިވާ "އާޓް އޮފް ލިވިން" ފައުންޑޭޝަނުގެ ރޫހާނީ ލީޑަރު އަދި މަސްއޫލުވެރިއަކީވެސް ރަވީ ސަންކަރެވެ. "އާޓް އޮފް ލިވިން" ފައުންޑޭޝަނަކީ، ދިރިއުޅުމުގެ އެކި އެކި އުނދަގޫތަށް ދިމާވެފައިވާ މީހުންނަށް ހައްލު ހޯދައިދިނުމުގެ ނަމުގައި އެމީހުންނަށް އެހީތެރިކަން ފޯރުކޮށްދީ ނުސީދާގޮތުގައި މީހުން ބުދުދީނަށް އަހުލުވެރިވާފަދަ ގޮތްތަކަށް މެސެޖުތަށްދީ އެހެން ދީންތަކުގެ މީހުން ބުދު ދީނަށް ވެއްދުމަށް މަޝްހޫރު ބައެކެވެ.\nދުނިޔޭގެ 140 އަށް ވުރެ ގިނަ ގައުމުގައި ރަވީ ސަންކަރުގެ "އާޓް އޮފް ލިވިން" ފައުންޑޭޝަން އެކުލަވާލާފައިވާއިރު، އެތަންތަނަކީ އެ ގައުމުތަކުގައި ބުދުދީނަށް މީހުން ބަދަލުކުރުމުގައި އެންމެ މައިރޯލު އަދާކުރާ މަރުކަޒުތަކެވެ.\nރަވީ ސަންކަރަށް "ޕަންޑިތެއް" ގެ ޝަރަފް ދީފައިވަނީ 1990 ވަނަ އަހަރުގެ ތެރޭގަ އެވެ. މި ޝަރަފަކީ ބުދު ދީނުގެ މީހަކަށް ލިބޭ އެންމެ މަތީ ޝަރަފުގެ ތެރެއިން ހިމެނޭ ޝަރަފެކެވެ. 1990 ގެ އަހަރުތަކުގެ ތެރޭގައި އޭނާއަށް "ޕަންޑިތު ރަވީ ޝަންކަރު" މިނަމުން ގޮވާ އުޅުނުކަމުގައިވިއަސް ފަހުން އޭނާ ވަނީ އޭނާގެ ނަން "ސިރި ސިރި ރަވީ ސަންކަރު" މިނަމަށް ބަދަލުކޮށްފަ އެވެ. ބުދުދީނުގެ މީހުންގެ އެންމެ މާތް ބަސްކަމުގައިވާ ސަންސްކްރިޓް ބަހުން "ސިރި" މި ބަހުގެ މާނަ އަކީ މާތްކަމެވެ. މިހެންކަމުން ސިރި ސިރި ދެފަހަރު ތަކުރާރުވެއްޖެ ނަމަ އެންމެ މާތް ކަމަށް ދޭހަވެ އެވެ.\nރަވީ ސަންކަރު އެންމެ ފުރަތަމަ ދުނިޔޭގެ ސަމާލުކަން ހޯދާފައިވަނީ 1980 ވަނަ އަހަރު ތެރޭގައި އޭނާ އާންމުކޮށް ހުޅުވާލައިގެން ކުރިއަށް ގެންދިއަ ރޫހާނީ އަދި މާއްދީ ކަސްރަތުތަކެއް އެކުލެވޭ ކޯހެއްކަމަށްބުނެ ކުރިއަށް ގެންދިއަ ކޯސްތަކެއްގެ ސަބަބުންނެވެ. ސަންކަރު ބުނާގޮތުން ވަކި މިއުޒިކަކާއި އެއްވަރަށް ނޭވާލުން ފަދަ ކަންތައްތައް ހިމެނޭ މި ކޯސް އޭނާއަށް ދަސްވެފައިވަނީ އެއްވެސް މީހެއްގެ އެހީއަކާއި ނުލައި ރޫހާނީ ގޮތުންކަމަށެވެ. އިންޑިއާގެ ބައެއް ޕްރައިވެޓް ސްކޫލުތަކުގައި ރަވީ ސަންކަރުގެ ކޯސް ފުރިހަމަކުރުމަށް މަޖުބޫރު ކޮށްފައިވާއިރު، އާންމުގޮތެއްގައި މިފަދަ ކޯހެއްގެ އަގު އުޅެނީ 200 އެމެރިކާ ޑޮލަރާއި 700 އެމެރިކާ ޑޮލަރާއި ދެމެދުގަ އެވެ. މިހެންކަމުން އޭނާ މި ކޯސްތައް ހިންގަނީ ފައިސާގެ ދަހިވެތިކަމުގައި ކަމަށްބުނެ އިންޑިއާގެ ބައެއް ދަރިވަރުން މައްސަލަ ޖައްސާފައިވާކަންވެސް ފާހަގަކޮށްލެވެ އެވެ.\nޕްރައިވެޓް ސްކޫލްތަކުގައި ރަވީސަންކަރުގެ ކޯސް ހިންގުމަށް މަޖުބޫރު ކުރަމުންދާއިރު، ސަރުކާރުގެ ހުރިހާ ސްކޫލެއް ޕްރައިވަޓައިޒް ކުރަން ޖެހޭކަމަށް ބުނެ ރަވީ ސަންކަރު ވާހަކަ ދެއްކުމާއި ގުޅިގެން އިންޑިއާގެ އެތައްލައްކަ ބަޔަކުވަނީ 2012 ވަނަ އަހަރުގެ މޭ މަހުގެ ތެރޭގައި ރަވީ ސަންކަރާއި ދެކޮޅަށް ވަރުގަދަ މުޒާހަރާތަކެއްވެސް ކޮށްފައިވެ އެވެ.\nދުނިޔޭގައި ބުދުދީން ފެތުރުމަށް ބޭނުންކުރާ "އާޓް އޮފް ލިވިން" ފައުންޑޭޝަން ހިނގުމަށް ފައިސާ ހޯދައި އުޅެނީ އިސްވެ ދެންނެވުނު ފަދަ ގޮތްގޮތުންނެވެ.\nދިވެހި ބައެއް ނޫސްތަކުގައި ދިވެހިންނަށް އޮޅުވާލުމުގެ ނިޔަތުގައި ރަވީ ސަންކަރަކީ އިންސާނީ ހައްގުތަކަށް މަސައްކަތްކުރާ މީހެއް ކަމުގައި ލިޔެފައި އޮތްކަމުގައިވިއަސް ހަގީގަތުގައި މުސްލިމުންނަށް ޒާކިރު ނައިކަށް ދެވިފައިވާ ޝަރަފު ބުދު ދީނުގެ މީހުންގެ ހިތްތަކުގައި ރަވީ ޝަންކަރަށް ވަނީ ދީފަ އެވެ. މަޝްހޫރު ވިކިޕީޑިއާގައިވެސް ރަވީ ޝަންކަރު ސިފަ ކޮށްފައިވަނީ "spiritual leader" ނުވަތަ "ރޫހާނީ ލީޑަރު" ގެ ގޮތުގަ އެވެ.\nރަވީ ސަންކަރަކީ އިންޑިއާގައި ފާލުބެލުމާއި ސިހުރު ހެދުމަށްވެސް މަޝްހޫރު މީހެކެވެ. މީގެ އިތުރުން މީނާ އަކީ އޭނާ އަޅުކަން ކުރާ ކަލާންގެއާއި ވައްތަރުކަށްވެސް ދައުވާކުރާ މީހެކެެވެ.\n2006 ވަނަ އަހަރު ޖެނުއަރީ މަހުގެ 21 ވަނަ ދުވަހު ރަވީ ސަންކަރާއި ޒާކިރު ނައިކު ކުރި ބަހުސްގައި ވަރަށް ފުރިހަމަ ގޮތަކަށް ރަވީ ސަންކަރު ބަލިވުމުންވެސް އޭނާ ވަނީ އޭނާގެ ބަލި ގަބޫލުނުކޮށް ޒާކިރު ނައިކަށް ތަފާތު ފޯރަމްތަކުގައި މަލާމާތްކޮށްފަ އެވެ. ތިރީގައި މިވަނީ ޒާކިރު ނައިކާއި ރަވީ ސަންކަރާއި ކުރި ބަހުސާއި ބެހޭގޮތުން ރަވީ ސަންކަރު ދީފައިވާ އިންޓަވިއު އެކެވެ. މި އިންޓަވިއުގައިވެސް ޒާކިރު ނައިކަށް ފާޑުކިޔާފައިވެ އެވެ.\nރަވީ ސަންކަރު ކުލާހެއް ހިންގަނީ\nދީނީ ފޯރަމެއްގައި ރަވީ ސަންކަރު ވާހަކަ ދައްކަނީ\nވަހީދުގެ ލާދީނީކިން ޝޭހު އިމްރާން މެންނަށް ހަމަ ނުފެން ނަނީބާ!!!\nމިފާދިރީ ގެނެސް ޝަންގްރިލާ ރިސޯޓުގައި ބައިތިއްބާފައި ދެން ގެނައީ މާލެޔަށް ރަޢީސުގެ ޖާފަތަކަށް. ރައީސްގެ ދަޢުވަތަކަށް އައިއްޔާ ޚަރަދުވެސް ކުރާނީ ސަރުކާރުންތާ! ސާބަސް ވަހީދު، އިމްރާނު، އިލްޔާސް. ޕިސް ޕިސް. ދީން ފަތުރާ. ބުދު ދީން. ދީން ހިމާޔަށް ކުރަނީޔޯޔޯ\nމިހާރު ދެން ސައކެއް ކުރާނެ ތަނެއް ނެތް ބީއެމްޑަބުލިއު އަކީ އިސްލާމް ދީނުގަ ހުރި މީހެއް ނޫންކަން ޔަގީން ވީ މި ހުރިހާ ދަރިން ނާ އަބިގޮއްޔެވެސް މިވީ ރަގަލު ކާފަރުން ނައް ކަން ޔަގީން އިމް ރާން އާ ސޭކު ސަހީމް ކޮބާ ކަންނެލި އޮޑިލިބުނު އިލްޔާސް ކޮބާ ކީވެފަ ތިތިބެނީ ލޯ އަދިރި ވެ ކަންފަތް ބީރުވެފަ ތަ


“ޕާރަސްއާއި އަހަރެންނާ ދެމެދު އޮތީ ހަމައެކަނި އެކުވެރިކަމުގެ ގުޅުން” – Dhen.mv\nވޭމަންޑޫ އިންޖީނު ގޭގައި އަލިފާން ރޯވެ އަނދަނީ!\n"ޕާރަސްއާއި އަހަރެންނާ ދެމެދު އޮތީ ހަމައެކަނި އެކުވެރިކަމުގެ ގުޅުން"\nFebruary 16, 2020 - 9:20 pm\nކަލާސް ޓީވީއިން ގެނެސްދޭ ރިއަލިޓީ ޝޯ ބިގްބޮސްގެ ތޭރަވަނަ ސީޒަން ވެގެން ގޮސްފައިވަނީ މިހާތަނަށް އެންމެ ބޮޑު ކާމިޔާބީއެއް ހޯދި އެެއް ޝޯއަށެވެ. ބިގް ބޮސް 13 ގެ ބައިވެރިން ކަމަށްވާ ޓީވީ އެކްޓްރެސް މާހިރާ ޝަރްމާ އަދި އެކްޓަރ ޕާރަސް ޗާބްރާ ވެފައިވަނީ ގިނަ ހަބަރުތަކުގެ ފަލަ ސުރުހީ ތަކުން ޖާގަ ހޯދި ދެބައިވެރިންނަށެވެ.\nބިގްބޮސްގެ 13 ވަނަ ސީޒަން ފެށިގެން މާހިރާ ޝޯ އިން ވަކިވުމާއި ހަމައަށް އެދެމީހުންގެ މެދުގައި އޮތީ ކޮން ގުޅުމެއްތޯ އޮޅުންފިލުވުމަށް ބެލުންތެރިން ތިބީ ކެތްމަދުވެފައެވެ. ސަޕޯޓަރުންގެ ސުވާލުތަކަށް މާހިރާ މިވަނީ ހޮނިހިރު ދުވަހު ކުރިއަށްދިޔަ ބިގްބޮސް 13ގެ ގްރޭންޑް ފިނާލޭގެ ތެރެއިން "ޕިންކު ވިލާ" އަށް ދިން އިންޓަވިއުއެއްގައި ޖަވާބު ދީފައެވެ.\nޕާރަސް އަދި މާހިރާގެ ގުޅުމާއި ބެހޭ ގޮތުން ސުވާލުކުރުމުން މާހިރާ ބުނީ، އެދެމީހުންގެ މެދުގައި އޮތީ ހަމައެކަނި އެކުވެރިކަމުގެ ގުޅުން ކަމަށެވެ. އަދި ޕާރަސް އަށް އިންނާނެ ކުއްޖެއް ހޯދާނީ ކަަލާރސް ޓީވީއިން ރޭ ފެށި "މުޖްސޭ ޝާދީ ކަރޯންގީ" ކިޔާ ޝޯގެ ތެރެއިން ކަމަށްވެސް މާހިރާ ބުންޏެވެ.\nމާހިރާ އެދެމީހުންގެ މެދުގައި އޮންނަނީ ހަމައެކަނި އެކުވެރިކަމުގެ ގުޅުން ކަމަށް ބުނި ނަމަވެސް، ޕާރަސް ބިގްބޮސްގެ ޝޯ ތެރެއިން މާހިރާ އަށް ހިތްކިޔާ ކަމަށް ބުނެފައެވެ. އަދި ޕާރަސް ބިގްބޮސްގައި ބައިވެރިވިއިރު، ގެންގުޅުނު ލޯބިވެރިޔާ އަކަންޝާ ޕޫރީ އާއިވެސް ވަނީ ރުޅިވެފައެވެ.\nޓެކްސީ ޑްރައިވަރު އައިންތުގެ ކާރަށް ގެއްލުންދިން މީހާ 21،000 ރުފިޔާއިން ޖޫރިމަނާ ކޮށްފި\n"ކޮވިޑާ ގުޅިގެން މޫސުމީ މައްސަލަތަކަށް ހޭދަ ނުކުރެވި، ހުރަސްތަކެއް ކުރިމަތިވޭ"\n"އިންސާނީ ހައްގުތައް ރައްކާތެރިކުރުމުގެ މުހިންމުކަން އަންގައިދިނުމުގައި ރާއްޖެއިން އަދާކޮށްފައިވަނީ މުހިންމު ދައުރެއް"\nކޮވިޑް-19 ޖެހޭ މީހުންގެ ބޮލުން އިސްތަށި ފައިބަން ފަށާނެ ކަމަށް ދިރާސާއަކުން ދައްކައިފި


Suzain aa dhekolha Kokko Nazeeh! Molhuvaani kaaku?\nސުޒޭނާ ދެކޮޅަށް ކޮއްކޮ ނަޒީހު! މޮޅުވާނީ ކާކު؟\nނަޒީހު (ކ) އާއި ސުޒޭން ވިކްޓަރީގެ ފަރިތަކުރުންތަކުގައި: ދެމީހުން މިރޭ ނުކުންނާނީ އެކަކު އަނެކަކާ ދެކޮޅަށް\nރާއްޖޭގެ ފުޓްބޯޅައިގައި އަލީ ސުޒޭނަކީ ވަރުގަދަ ލެޖެންޑެކެވެ. އިތުބާރު ކުރެވޭ ކާމިޔާބު ކޯޗެކެވެ. ބަސްވިކޭ ނުފޫޒު ގަދަ ޝަހުސިއްޔަތެކެވެ. މިހެންވެ އޭނާގެ މަގާމު ކުރިމަގުގައި ފުރާނެ މީހަކު ދެއްކުމަކީ ސުޒޭންގެ އުއްމީދެކެވެ. އަޅުގަނޑާ ވާހަކަ ދައްކާ ވަރަށް ގިނަ ފަހަރުތަކުގައި މިވާހަކަ ތަކުރާރުކުރެ އެވެ.\n"އަހަންނަށް ހީވަނީ އަހަރެން ނެތަސް އަހަރެން ހުސްކުރާ ގޮނޑި ފުރާނެ މީހަކު އެބަދެއްކޭހެން. އެގޮތުން ބަލާއިރު ވެސް ފުޓްބޯޅަ އަށް މިކޮށްދެވެނީ ވަރަށް ބޮޑު ހިދުމަތަކަށްވާނެ،" މިއީ ވޯލްޑް ކަޕާއި ޔޫރޯ އަދި އެނޫން ވެސް ކުޅިވަރުގެ ޝޯތަކުން އަޅުގަނޑާ ބައްދަލުވެގެން ދަނޑު ބޭރުގައި ސުޒޭން ވަރަށް ގިނައިން ބުނާ ވާހަކައެކެވެ.\nއޭނާ އެއިޝާރާތް ކުރާ މީހަކީ ކޮއްކޮ މުހައްމަދު ނަޒީހު އެވެ. ސުޒޭނުގެ ފަހަތުން އޭނާ ކުރި ވަރަށް ގިނަ ކަންކަމުގައި ނަޒީހު މިހާރު އަންނަނީ ބައިވެރިވެ، ކުރިއަރަމުންނެވެ.\nނަޒީހު (ކ) އާއި ސުޒޭން 2000 ވަނަ އަހަރުގެ އެފްއޭކަޕް ތައްޓާއެކު: ދެމީހުން އެކުގައި ކުޅުނު ހަމައެކަނި ކުލަބަކީ ވެސް ވިކްޓަރީ.\nއުރީދޫ ދިވެހި ޕްރެމިއާ ލީގުގައި މިރޭ ވިކްޓަރީ އާއި މާޒިޔާ ކުޅޭ މެޗަކީ މި ދެބެއިންނަށް ދުވަހަކު ހާއްސަ ނުވާހާ ބޮޑަށް ހާއްސަ މެޗެކެެވެ. ދެބެންގެ އިތުރުން މުޅި އާއިލާ އަށް ވެސް މިއީ ހާއްސަ މެޗެކެވެ. މިއީ ދެ ޓީމެއްގެ ކޯޗުންގެ ގޮތުގައި އެއްބަނޑު އެއްބަފާ ދެބެއިން ތިބެގެން ރާއްޖޭގައި ކުޅޭ ފުރަތަމަ ރަސްމީ ފުޓްބޯޅަ މެޗެވެ.\nގަލޮޅު ދަނޑުގައި މިރޭ 10 ޖަހާއިރު ކުޅޭ މެޗަށް ސުޒޭނާއި ނަޒީހު އެކަކު އަނެކަކާ ދެކޮޅަށް ނުކުންނައިރު ދެ ކޯޗުންނަށް އުނދަގޫވާނެ ވަރަށް ގިނަ ކަންތައްތައް އެބަހުއްޓެވެ. މާޒިޔާގެ ކޯޗަކަށް ހުއްޓަސް ސުޒޭން ނުކުންނަން މިޖެހެނީ އޭނާ ކޮއްކޮ ބަލިކުރާށެވެ. އަދި އަބަދުވެސް އެންމެ ލޯބިވާ ކުލަބު ވިކްޓަރީއާ ދެކޮޅަށެވެ.\nމި މެޗުގެ ވާހަކަ ވަރަށް ކުރިން ސުޒޭނު ގާތުގައި ދައްކަން ފެށީމެވެ. އެކަމަކު އޭނާ އެހާ ބޮަޑަށް މިވާހަކަ ނުދެއްކީ ވެސް "އުނދަގޫ"ވާތީކަން ޔަގީންވި އެވެ. އެކަމަކު ނަޒީހު މެޗާ ބެހޭ ގޮތުން ވަރަށް ތަފްސީލުކޮށް ވާހަކަ ދެއްކި އެވެ.\n"ކޮންމެ ގޮތެއް ވިޔަސް މިއީ ވަރަށް އިމޯޝަނަލް މެޗެއް. ދެމީހުން އެބަހުރި އިދިކޮޅަށް ކުޅެން ނުކުމެފައި. އެކަމަކު ކުޅުމާ ކޯޗުކަން ކުރުމާ ވަރަށް ތަފާތުވާނެ. ކުޅޭއިރު މާބޮޑަކަށް އެކަން ނުވިސްނިދާނެ. އެކަމަކު ބެންޗުގައި ކޮޅަށް ހުންނައިރު އެންމެ ފަސޭހައިން މަށަށް ވެސް ފެންނާނެ މީހަކަށްވާނީ ބޭބެ. ނުބުންޏަސް ފެންނަ ކޮންމެ ފަަހަރަކު އޭނާ އަށް ވެސް ވަރަށް އުނދަގޫވާނެ،" ނަޒީހު ބުންޏެވެ.\nމި ކޯޗުންނަކީ ވެސް ރާއްޖޭގެ އެންމެ މަތީ ފެންވަރުގައި ކުޅުނު ދެ ކުޅުންތެރިންނެވެ. ސުޒޭން ކުޅުނީ ވިކްޓަރީ އާއި ވެލެންސިއާ އަދި ލެގޫންސަށެވެ. ނަޒީހު ފެނިގެންދިޔައީ ވިކްޓަރީ އާއި ނިއުރޭޑިއަންޓުންނެވެ. ކުޅުންތެރިއެއްގެ ޖާޒީގައި ސުޒޭނަށް ވުރެ ކުރީ ހޯދީ ނަޒީހު އެވެ. ގައުމީ ޓީމުގައި ވެސް މުހިންމު ދައުރެއް އަދާކުރި އިރު އޭނާ ވެގެންދިޔައީ ރާއްޖޭގައި އެއިރު ހުރި އެންމެ ސްޓައިލިޝް އަދި އިތުބާރު މިޑްފީލްޑަރަށެވެ. ވިކްޓަރީގެ އެންމެ ބޮޑު ވާދަވެރިޔާ ނިއުރޭޑިއަންޓުން ދެ ސީޒަނެއްގައި ނަޒީހު އޮބިއަޅައިގެން ވެސް އެކުލަބުގައި ބެހެއްޓީ އޭނާގެ މުހިންމުކަން ބޮޑުވުމުންނެވެ.\nމާޒިޔާ އަށް ޗެރިޓީ ޝީލްޑް ކާމިޔާބުކޮށްދިނުމަށްފަހު ސުޒޭން (ކަނާތުން ދެ ވަނަ އަށް) ކޯޗިން ސްޓާފުންނާއެކު.\nއެކަމަކު ކޯޗިންގައި ކުރި ހޯދާފައިވަނީ ސުޒޭނެވެ. އަބުދުލްޖަލީލް (އަބުޖީ) އާއި މައުރޫފް އަހުމަދު (މާއްޓޭ) އަށް ފަހު ވިކްޓަރީއާ ހަވާލުވެ މިހާރު ސުޒޭނަކީ ރާއްޖޭގެ އެންމެ ކާމިޔާބު ކޯޗެވެ. މިފަހަރުގެ ލީގުގައި ދިވެެއްސަކަށް އޭނާ ނޫނީ ފުރަތަމަ ޑިވިޝަނުގެ ތައްޓެއް ހޯދި ކޯޗަކު ވެސް ނެތެވެ. މާޒިޔާގެ ކާމިޔާބު ކުލަބަކަށް ހަދައިދިނީ ވެސް އޭނާ އެވެ.\nމިރޭގެ މެޗަށް ކޮއްކޮއާ ދެކޮޅަށް ނުކުންނައިރު ސުޒޭނުގެ ޓީމު އޮތީ ކުޅުނު ތިން މެޗުން ވެސް މޮޅުވެ، ޓޭބަލުގެ އެއްވަނާގަ އެވެ. މިއާ ހިލާފަށް ކޮއްކޮ ނަޒީހަށް މިއީ މޮޅުވުން މަޖުބޫރު މެޗެކެވެ. ކުރިން ކުޅުނު ތިން މެޗުން ވެސް ބަލިވެފައިވުމުން އަށް ޓީމު ވާދަކުރާ ލީގުގެ ޓޭބަލުގެ ފުލުގައި މިވަގުތު އޮތީ ވިކްޓަރީ އެވެ. ހަގީގަތަށް ބުނާނަމަ މިއީ ސުޒޭނާއި ނަޒީހުގެ ހިތަށް ވެސް ކުޅަދާނަ ވާނެ ކަމެއްނޫނެވެ. އެކަމަކު ސުޒޭން އަބަދުވެސް ބުނާ ވާހަކައެއްއޮވެ އެވެ.\n"އަހަރެން ބޮލަށް ފައިން އަރަން އުޅޭ ގަޑީގައި ނޫން ކޮންމެ ވަގުތަކު އަހަރެންގެ ހެޔޮއެދުންތައް އަބަދުވެސް ވިކްޓަރީއާއެކުގައި ވާނެ." އެވެ.\nމެޗާ ބެހޭ ގޮތުން ނަޒީހު ބުނީ ބޭބެ އަށް އަބަދުވެސް ކާމިޔާބު ލިބުމަށް އެދޭ ކަމަށާއި ނަމަވެސް މާޒިޔާ ބަލިކުރަން އޭނާ އަށް ކުރެވެން ހުރި ކޮންމެ މަސައްކަތެއް ވެސް ކުރާނެ ކަމަށެވެ.\nމާޒިޔާ އަށް ގައުމީ މުބާރާތް ކާމިޔާބުކޮށްދިނުމަށްފަހު ސުޒޭން (ކަނާތުން ދެ ވަނަ އަށް) ކޯޗިން ސްޓާފުންނާއެކު.\nމި ދެ ޓީމަށް ބަލާއިރު މާޒިޔާ އަކީ މިވަގުތު ރާއްޖޭގައި އޮތް އެންމެ ވަރުގަދަ ޓީމެވެ. ގައުމީ ޓީމުގެ 12 ކުޅުންތެރިންނާއި ބިދޭސީ ތިން ކުޅުންތެރިން އެބަތިއްބެވެ. މިއާ ހިލާފަށް އިހުގައި މޮޅަސް މިހާރު ވިކްޓަރީއަކީ އާދައިގެ ޓީމެކެވެ. މިހެންވެ މާޒިޔާ ބަލިކުރުމަކީ ރާއްޖޭގެ ކޮންމެ ޓީމަކަށް ވެސް އޮތް އެންމެ ބޮޑު ޗެލެންޖެވެ. މިފަހަރު ނަޒީހަށް ނާޒުކު ދަނޑިވަޅެއްގައި މާޒިޔާއާ ދެކޮޅަށް ނުކުންނަން ޖެހުނުއިރު އޭނާގެ ރޭވުންތައް ހާވިއާ ކޮށްލަން އިސްވެ އިދިކޮޅަށް ނުކުންނަނީ ބޭބެ އެވެ.\n"މާޒިޔާ އަކީ އެންމެ ވަރުގަދަ ޓީމު. އެމީހުން ބަލިކުރުމަކީ މިފަހަރު ޓީމަކަށް ކުރިމަތިވާނެ އެންމެ އުނދަގޫ ކަންތައް. އެހާވެސް ވަރުގަދަ ޓީމެއް އެއީ. ދެން އެހުރީ ސުޒޭން ކޯޗަކަށް. އޭނާ އަކީ ރާއްޖޭގެ އެންމެ މޮޅު ކޯޗު. ވިކްޓަރީގެ މެންޓަލިޓީއާ ވެސް އެންމެ ރަނގަޅަށް ކުޅެން ދަންނަ ކޯޗު އެއީ. އެހެންވީމަ މިއީ ފަސޭހަ މެޗެއް ވެސްނޫން. އެކަމަކު ވިކްޓަރީ އަށް މިއީ ވަރަށް މުހިންމު މެޗެއް. މާޒިޔާ ވެސް ބަލިކުރެވިދާނެ. ފުޓްބޯޅައިގައި ނުވާނެ ކަމެއް ނޯންނާނެ،" ނަޒީހު ބުންޏެވެ.\nނަޒީހް (ކ) ގައުމީ ޓީމަށް ކުޅެނީ: އޭނާ އަކީ ރާއްޖޭގައި އުފެދުނު އެންމެ މޮޅު އެއް މިޑްފީލްޑަރު.\nތާރީހީ މެޗަަކށް ދެބެއިން ނުކުންނައިރު އެންމެ ދޮށީ ބޭބެ އިބްރާހީމް ރިޔާޒް (ގާނާ) ވެސް އިންނާނީ ވިކްޓަރީގެ ބެންޗުގަ އެވެ. ކޮއްކޮ އިބްރާހީމް ސިނާޒަަކީ ވިކްޓަރީގެ ބޯޑުގެ މެމްބަރެކެވެ. މެޗާ ބެހޭ ގޮތުން ގާނާ ބުނީ މިއީ ވަރަށް އުފާވެރި އިހުސާސެއް ކުރެވޭނެ މެޗެއް ކަމަށެވެ.\n"ވަރަށް އުފާވޭ މި ގޮތަށް ދިމާވީމަ ވެސް. ދެން ސުޒޭނަށް ވެސް ކާމިޔާބީ ލިބުން އެންމެވެސް އެދެނީ. ނަޒީހަށް ވެސް ކާމިޔާބު ލިބުން އެދުމަކީ. އެކަމަކު މާޒިޔާ ބަލިކުރުމަކީ އެއްގޮތަކަށް ވެސް ފަސޭހަ ކަމެއްނޫން. އެއީ އެންމެ ގަދަ ޓީމު. ވިކްޓަރީ މިއޮތީ އެހާ ރަނގަޅަކަށްނޫން. އެކަމަކު ވެސް ކާމިޔާބު ހޯދަން މަސައްކަތް ކުރާނެ،" ގާނާ ބުންޏެވެ.\nނަޒީހާއި ސުޒޭނަކީ އަބަދުވެސް އެކަކު އަނެކަކަށް އެހީތެރިވެދީ އެކެއްގެ ވާނުވާ އަނެކަކު ބަލައި ހަދާ ދެމީހުންނެވެ. 2007 ވަނަ އަހަރުގެ ދިވެހި ލީގު ޕްލޭއޯފް މެޗެއް ބަލަން އަޅުގަނޑު ދަނޑަށް ދިޔައީ އެއިރު އަރައިގެން އައި އޭވައިލް ކުޅުނު މެޗަކަށެވެ. ފުރަތަމަ ޑިވިޝަނަށް އަރަން އެޓީމު ފަހުފިޔަވަޅު އަޅަމުން ދިޔައިރު ކޯޗު ނަޒީހު އެދުވަހު މުހިންމު ކަމެއް ދިމާވެގެން ރަށުގައި ނެތެވެ. އެދުވަހު ގޮނޑިބަރީގައި އިނދެގެން ޓީމަށް އިރުޝާދުދިނީ ސުޒޭނެވެ.\n"އަހަރެންގެ ޓީމަކާ ހަވާލުވެ ހުންނަންޏާ ބޭބެ އަބަދުވެސް ބަލާނެ ކަންތައްތަދާގޮތް. އެހީތެރިވާނެ. މިސާލަކަށް ބުނަންޏާ މިތާ ތިން ވަނަ ޑިވިޝަނުގައި އަހަރެން ކޯޗުކޮށްދިނަސް ހަވީރު ގަލޮޅު ދަނޑުގައި އޭނާގެ މެޗެއް އޮތަސް މެޗު ނިންމާފައި ގެއަށް ދިއުމުގެ ކުރިން ކޮންމެ ވެސް މީހަކަށް ފޯނުކޮށްފައި ނަމަވެސް ސްކޯ ނަމަވެސް އޮޅުން ފިލުވާނެ. އެހާވެސް ބޮޑަށް ބޭބެގެ އެއްބާރުލުން އަހަންނަށް ލިބޭ،" ނަޒީހު ބުންޏެވެ.\nފުޓްބޯޅައިގައި ސުޒޭން އެންމެ ހިތްދަތިވީ 2012 ވަނަ އަހަރު އެވެ. ތިން މަސް ދުވަހަށް އެފްއޭއެމުން އޭނާ ސަސްޕެންޑްކުރީ އެތަނުގެ މެނޭޖްމަންޓަށް ފާޑުކިޔާތީވެ، ކޯޗުންނާއި ޓީމުތަކުގެ އޮފިޝަލުން އަމަލުކުރަންޖެހޭ ގަވާއިދާ ހިލާފުވީ ކަމަށްބުނެ އެވެ. މިހެންވެ އެނބުރި އަންނަންދެން އެދުވަސްވަރު ވަގުތީ ގޮތުން ވިކްޓަރީއާ ހަވާލުވީ ނަޒީހު އެވެ.\nމިއީ ދެބެއިންގެ އެކުވެރިކަމުގެ ދެ މިސާލެވެެ. މިހެންވެ ތާރީހީ މި މެޗަށް ނުކުންނައިރު އެއާއިލާގެ މީހުން ސަޕޯޓަކުރާނީ ކޮން ޓީމަކަށް ހެއްޔެވެ؟ މި ސުވާލަށް ވެސް ޖަވާބު ދިނީ ނަޒީހު އެވެ.\n"ސުޒޭނަށް ކާމިޔާބު ލިބުމަށް އެންމެވެސް އެދޭނެ. އެކަމަކު އޭނާ އަށް ކާމިޔާބު ލިބުމަށް އެދުމާއި ވިކްޓަރީއަށް ކުރާ ސަޕޯޓަކީ ދެކަމެއް. އެންމެވެސް އެދޭނީ ވިކްޓަރީ މޮޅުވާން. އެއީ ވިކްޓަރީއަކީ ގެ،" ނަޒީހު ބުންޏެވެ.\nމި ދެބެއިން އެކަކު އަނެކަކަށް ކާމިޔާބު އެދެމުން މިރޭގެ މެޗު ފެށުމުގެ ކުރިން ސަލާމް ކުރާނެ ވަގުތާއި ނަތީޖާއަށް ފަހު ބައްދަލުކުރާ ވަގުތަކީ މުހިންމު އަދި ތާރީހީ ވަގުތުކޮޅެކެވެ.\nވިކްޓަރީ މާޒިޔާ އަލީ ސުޒޭން + ދިވެހި ޕްރެމިއާ ލީގް\nވިކްޓަރީ އަށް ދިއުމަށްވުރެ މާޒިޔާގައި ހުރުން މާރަނގަޅު: ސުޒޭން\nބޮޑު މޮޅެއް ހޯދައި މާޒިޔާ އެއް ވަނަ އަށް!


Firihenun Ladhu Gahnuvaalumah Instagram Account Eh - Vaguthu\nފިރިހެނުން ލަދު ގަންނަވާލުމަށް އިންސްޓަގްރާމް އެކައުންޓްއެއް\nޒަަމާން ކިތަންމެ ތަރައްޤީވެގެން އައިކަމަކު އަދިވެސް ލޯބި ހޯދުމަކީ އުދަގޫ ކަމެކެވެ. ނަމަވެސް ސިޓީގެ ޒަމާން މާޒީވެ، ލޯބި ހޯދާ އުޅޭ ގޮތްވެސް މުޅިން ބަދަލު ވެއްޖެއެވެ. މިހާރު ދުނިޔޭގެ ގިނަ ބަޔަކު ލޯބިވެރިން ހޯދަނީ އޮންލައިންކޮށް ސައިޓްއެއް ނުވަތަ ފޯން އެޕްލިކޭޝަން އެއް މެދުވެރިކޮށެވެ.\nނަމަވެސް މިގޮތަށް އޮންލައިންކޮށް މީހުންނާއި ވާހަކަ ދައްކާ ހަދާއިރު، ބައެއް ފަހަރު މީހުންގެ ފުރައްސާރަ އާ ކުރިމަތިލާންޖެހި ނަފްސާނީ ބަލިކަށިކަމެއްގެ ތެރެއަށް މީހާ ވައްޓާލައެވެ. އެލެކްޒެންޑާ ޓްވިޓެން ނަމަކަށް ކިޔާ އަންހެނަކު މަސައްކަތް ފެށީ މިފަދަ މީހުން ހުއްޓުވާ އިންޓަރނެޓްއަކީ ހުރިހާ އެންމެންނަށްވެސް ބޭނުން ކުރެވޭ އެއްޗަކަށް ހެދުމެވެ.\nމިގޮތުން އޭނާ ބޭނުން ކުރި އުކުޅަކީ ލަދު ގަންނަވާލުމެވެ. މިގޮތަށް ޖިންސީ ގޯނާ ކުރާ ނުވަތަ ޖެއްސުން ކުރާ މީހުން ލަދު ގަންނަވާލުމެވެ. މިކަމަށް އޭނާ ބޭނުން ކުރަން ފެށީ މީސްމީޑިޔާއެއް ކަމުގައިވާ އިންސްޓަގްރާމެވެ.\nބައިފިލީޕްގެ ނަމުން ނަންދެވިފައިވާ އައިޑީއަކުން މިފަދަ މީހުންގެ ވާހަކަތައް ފޮޓޯއާއިއެކު އާއްމު ކުރަމުން ދާއިރު، މިކަން ފަށާފައިވަނީ 2014 ވަނަ އަހަރުގެ ތެރޭގައި ކަމަށް އޭނާ މައުލޫމާތުދެއެވެ. އެލެކްޒެންޑާ ބުނެފައިވަނީ މިކަމަށް ގިނަ ބަޔެއްގެ ތަރުޙީބު ލިބެމުން އަންނަ ކަމަށާއި މިހާތަނަށް 4،000 ފަރާތަކުން މިގޮތަށް ސްކްރީންޝޮޓްތައް ހިއްސާކޮށްފައިވާ ކަމަށެވެ.\nއެލެކްޒެންޑާގެ މިމަސައްކަތަށް ގިނަ ބަޔަކު ތަޢުރީފް ކުރަމުންދާއިރު، ގިނަ މީހުން ބުަނަމުންދަނީ މިގޮތަށް ކަންކުރުމުގެ ސަބަބުން މީހުންގެ އަސްލު ސިފަ ބޭޒާރުވެ، ދެވަނަ ފަހަރަށް އެފަދަ ކަމެއް ކުރުމުން އެމީހަކާއި އެހެން މީހުންވެސް ދުރުކޮށްދޭ ކަމަށެވެ. އަދި ފުރައްސާރަ ކުރެވޭ މީހާއަށް އަޑު އުފުލުމުގެ ބާރު މި އެކައުންޓްގެ ސަބަބުން ލިބޭ ކަމަށް ގިނަ ބަޔަކު ޤަބޫލު ކުރެއެވެ.\nފޭސްބުކް، އިންސްޓަގްރާމް، ވަޓްސްއެޕް ޑައުންވެއްޖެ


Skin Care | Mihaaru\nސްކިން ކެންޑީގެ ޓްރީޓްމަންޓުތަކުން ބޮޑެތި ޑިސްކައުންޓް\nހަންގަނޑު ރީތިކުރަން ޓޮމާޓޯ ޕެކްތަކެއް\nޓޮމާޓޯއިން ހަމަށް ލިބޭ ފައިދާތައްތައް ގިނަ އެވެ. އަވިން އަދާފައި ހުންނަ ހަމަށް ފަރުވާ ޓޮމާޓޯ އިން ފަރުވާކުރެވެ އެވެ. ހަމުގައި ހުންނަ ވަޅުތައް ފޮރުވާލަ އެވެ. އަނދާފައި ހުންނަ ހަންގަނޑު އަލިކޮށްދޭނެ އެވެ. ކެއުމުގައި ޓޮމާޓޯ ބޭނުންކުރާ ނަމަ އޮށާޅަ ނެގުން ވެސް މަދުކޮށްދެ އެވެ. ޓޮމާޓޯގައި ހުންނަ އެންޓިބެކްޓީރިއަލް މާއްދާތަކުގެ...\nމޫނު ދޮވުމުގައި ހެދޭ ބައެއް ގޯސްތައް\nރަނގަޅަށް މޫނު ދޮންނަ ނަމަ އިތުރު އޮށާޅަތައް ނެގުމުން ދުރުކޮށްދީ ހަންގަނޑު ސާފުކޮށްދީ ހަމުގެ ދުޅަކަން ވެސް ކުޑަވާނެ ކަމަށް ހަމުގެ ޑޮކްޓަރުން ބުނެ އެވެ. ދޮވުމުގައި ތަފާތު ދައްކައިދެނީ ހަމައެކަނި ދޮންނަ ގޮތަކުން ނޫނެވެ. ދޮންނަނީ ކިތައް ފަހަރު ކަމާއި، ބޭނުންކުރާ ބާވަތްތައް ވެސް އެއީ މުހިންމު ކަންކަމެވެ.\nކައިލީގެ ސްކިން ކެއާ އުފެއްދުންތައް ދައްކާލައިފި\nރިއަލިޓީ ޝޯ ތަރި އަދި އެންމެ ޒުވާން ބިލިއަނަރު ކައިލީ ޖެނާ މިދިޔަ މަހު އިއުލާނުކުރި އޭނާގެ ސްކިން ކެއާ އުފެއްދުންތައް ދައްކާލައިފި އެވެ.\nއަރާމުކޮށް ނިދާލަން ވިކްސް ބާމް ބޭނުންކުރެވިދާނެ\nގިނަ މީހުން ވިކްސް ބާމް ބޭނުން ކުރާނީ ރޯގާ ޖެހުމުން ނުވަތަ ގައިގެ ތަނެއްގައި ރިހުން ފަދަ ކަންކަމުގަ އެވެ. އެކަމަކު މިއީ އެހެން ބައެއް ކަަންކަމަށް ވެސް ބޭނުންކޮށްލެވިދާނެ އެއްޗެކެވެ.\nކޮފީން ހަންގަނޑު ވެސް ރީތިކޮށްދޭނެ\nބައެއް ކަހަލަ ކޮސްމެޓިކްގެ ބާވަތްތައް އުފައްދަން ކޮފީ ބޭނުންކުރާކަން ގިނަ ބަޔަކަށް އެނގޭނެ އެވެ.\nމޫނުގައި ބިހި ނެގުން ހުއްޓުވަން ވެކްސިނެއް އުފެއްދިދާނެ\nމޫނުގައި ބިހި ނަގާތީ ކަންބޮޑުވެގެން އުޅޭ މީހުންނަށް މިއީ އުފާވެރި ޚަބަރަކަށް ވެދާނެ އެވެ. ފަހުގެ ދިރާސާއަކުން ދައްކައިފައިވާ ގޮތުގައި ބިހި ނައްތައިލަން ވެކްސިނެއް އުފެއްދުން އޮތީ އެހާ ދުރަކު ނޫނެވެ.\nޖަޕާނު މީހުންގެ ހަންގަނޑު ރީތީ ކްރީމްތައް ނުހާކާތީ؟\nހަމުގެ ކުލަ އަލިކުރަން ނުވަތަ އޮމާންކުރަން ބައެއް މީހުން އަބަދުވެސް ކޮންމެވެސް އެއްޗެއްގެ އަޖުމަ ބަލަ އެވެ. މިކަން މިހެން ދިމާވާ ހަގީގީ ސަބަބަކީ ކޮބައިކަން ވިސްނާލިން ހެއްޔެވެ؟ މި ސުވާލުގެ ޖަވާބު ލިބެނީ ޖަޕާން މީހުންގެ ފަރާތުންނެވެ.\nOctober 30, 2017 61\nމި ޒުވާނާ އެންމެންގެ ސަމާލުކަމަށް އައީ މިދިޔަ މަހު އޭނާގެ ފޮޓޯތަކެއް ސޯޝަލް މީޑިއާގައި އާންމުވުމާ އެކުގަ އެވެ. ވަރަށް ބޮޑަށް ކުރަލާފައި ހުންނަ ކަހަލަ ގޮތަކަށް ހަންގަނޑު ހުރި ޒުވާނާ އޭރު އިންނަނީ އެސްޓީއޯ ސުޕަމާޓް ދޮރުމަތީ، އެހެން މީހުންގެ އެހީއަށް އެދި އާދޭސްކުރާށެވެ. އޭނާގެ އަތުގައި، އޭނާ ތަހަންމަލްކުރަމުންދާ ބައްޔާ ބެހޭ ގޮތުން...\nކަހާތަން ހިރުވައިވެސް ނުލައި ހައްލު ހޯދާނެ ގޮތް\nގައި ކެހުމަކީ އާންމު ކަމެކެވެ. މާބޮޑަށް ކަހަންޏާ ހަންގަނޑު ހަލާކުވާ ވަރަށް ހިރުވައިގަތުމަކީ ވެސް ކުރެވޭ ކަމެކެވެ. މިއީ އެންމެ ރަނގަޅު ގޮތެއް ނޫނެވެ.\nޗުއްޓީއަށް ދާއިރު ކިޔާލަން: ސަން ސްކްރީންގެ ހަގީގަތް!\nބޮޑު ޗުއްޓީގައި ރާއްޖޭގައި ތިބި ބަޔަކު އެންމެ ބޮޑަށް މަޖާ ނަގާނީ މޫދަށް އެރުމާއި ދަތުރު ދިއުން ފަދަ ކަންކަމުގަ އެވެ. ޗުއްޓީ ނިންމާފައި އަންނައިރު ގައިގެ ހަންގަނޑު އަނދައި، ހަން ފިލައިގެންދާ ވަރު ވެދާނެތީ ކަންބޮޑުވާނެ އެވެ. އެހެންވެ އެކަމުން ސަލާމަތްވާން އުފައްދާފައި ހުންނަ އެކި ފާޑުގެ ލޯޝަންތަކާއި ކްރީމްތައް އުނގުޅަ އެވެ....


Oadioa enalisis hadhan ithuru 10 dhuvas\nއޯޑިއޯ އެނަލިިސިސް ހަދަން އިތުރު 10 ދުވަސް\nޕީޕީއެމް އާއި ޕީއެންސީގެ އިސް ބޭފުޅުން ފުލުހުންގެ އިދާރާގައި: ޔާމީންއަށް ހުކުމް ކުރި ފަނޑިޔާރުންގެ އޯޑިއާ އެނަލިސްގެ ތަހުގީގު ލަސްވާތީ މިއަދު ފުލުހުންނާ ބައްދަލު ކޮށްފައިވޭ\nކުރީގެ ރައީސް އަބްދުﷲ ޔާމީނަށް ހުކުމް ކުރި ފަނޑިޔާރުންގެ ތެރޭގައި ހިމެނޭ ފަނޑިޔާރުންތަކެއް ވާހަކަ ދައްކާ ކަމަށް ބުނާ އޯޑިއޯ ތަކުގެ ހަގީގަތް ހޯދަން ހިންގާ ތަހުގީގު ނިންމަން އަދި އިތުރު 10 ދުވަސް ބޭނުންވާ ކަމަށް ފުލުހުން ބުނެފައިވާ ކަމަށް އިދިކޮޅު ޕީޕީއެމް/ޕީއެންސީން ބުނެފި އެވެ.\nފަޑިޔާރުންގެ އަޑުކަމަށް ބުނާ އޯޑިއޯ ތަކުގެ ތަހުގީގު ލަސްވަމުންދާތީ މިއަދު އިދިކޮޅުގެ އިސް ބޭފުޅުން މިއަދު ވަނީ ފުލުހުންނާ ބައްދަލުކޮށް ކަންބޮޑުވުން ފާޅުކުރައްވައިފަ އެވެ.\nއެ ބައްދަލުވުމުގައި ބައިވެރިވެވަޑައިގެންނެވި ޕީއެންސީގެ ނާއިބު ރައީސް އަބްދުއް ރަހީމް އަބްދުﷲ މިއަދު އަވަސްއަށް ވިދާޅުވީ އޯޑިއޯ އެނަލިސިސްގެ ތަހުގީގު ނުނިމޭ ކަމަށާއި އަދި އެ ތަހުގީގު ނިންމަން އަދި އިތުރު 10 ދުވަސް ބޭނުންވާކަމަށް ފުލުހުން މައުލޫމާތު ދިން ކަމަށެވެ.\nއަދުރޭ ވިދާޅުވީ އެ އޯޑިއޯތައް ބޭރަށް ފޮނުވައިގެން ތަހުލީލު ކުރަން މިހާރު ފައިސާ ވެސް ހަމަޖެހިފައިވާ ކަމަށް ފުލުހުން ބުނި ކަމަށެވެ.\n"ދެން 10 ދުވަސްވީމަ އަނެއްކާވެސް އަޅުގަނޑުމެން ދާނަން ފުލުހުންގެ އިދާރާއަށް. މައްސަލަ ވަރަށް ގާތުން ބަލާނަން،" އަދުރޭ ވިދާޅުވި އެވެ.\nއޯޑިއޯތަކުގެ މައްސަލައިގައި މިދިޔަ މަހު 23 ވަނަ ދުވަހުވެސް އިދިކޮޅުގެ އިސްބޭފުޅުން ފުލުހުންގެ އިސްކަންދަރު ކޮށީގައި ކޮމިޝަނާ އޮފް ޕޮލިސް މުހައްމަދު ހަމީދާއި އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒު ހިމެނޭ ގޮތަށް ފުލުހުންގެ އިސްވެރިންނާ ބައްދަލުކުރެއްވި އެވެ.\nއޯޑިއޯ ތަކުގައި އިވެނީ ރައީސް ޔާމީނަށް ހުކުމް ކުރި ބެންޗުގައި ތިއްބެވި ފަނޑިޔާރުން ކަމަށްވާ ހުސައިން ފާއިޒު ރަޝާދު އާއި އަލީ އާދަމް އަދި މުހައްމަދު ސަމީރުގެ އަޑު ކަމަށް ކޯޓުތަކުގައި ވަކާލާތު ކުރައްވާ ބައެއް ގާނޫނީ ވަކީލުންނާއި އެ ބޭފުޅުންނާއެކުގައި މަސައްކަތް ކުރެއްވި ކުރީގެ ބައެއް ފަނޑިޔާރުން ގެންދަވަނީ ވިދާޅުވަމުންނެވެ. ނަމަވެސް އޯޑިއޯ ތަކުގެ ހަގީގަތް ދެނެގަތުމަށް ތިން ފަނޑިޔާރުން ޖޭއެސްސީ އަށް ހާޒިރުކުރުމުން އެއީ އެ ބޭފުޅުންގެ އަޑު ނޫން ކަމަށް ފަނޑިޔާރުން ޖޭއެސްސީގައި ވިދާޅުވެފައިވާ ކަމަށް އެ ކޮމިޝަނުން ބުނެ އެވެ.\nރައީސް އަބްދުﷲ ޔާމީން މޯލްޑިވްސް ޕޮލިސް ސާވިސް ކްރިމިނަލް ކޯޓް + ރައީސް ޔާމީންގެ ޝަރީއަތް


ރަސޫލުﷲ ޞައްލަﷲ ޢަލައިހި ވަސައްލަމްގެ ކައިވެނިފުޅުތަކާމެދު ދެކެވޭ ދޮގުވާހަކަ ތަކުގެ ޙަޤީޤަތަކީ ކޮބާ…؟ – DhiSalafiyyah\n18/09/2011 محمد ﷺ ގެ ސިޔަރަތު, ސިޔަރަތާއި ތާރީޚްއަލް އަޚް ބިލާލް ޢަބްދުއްސައްތާރު\nއިސްލާމްދީން ފެށުނީއްސުރެ އަބަދުވެސް ދީނުގެ ޢަދުއްވުން އުޅެމުންދެއެވެ. އެކިދުވަސްވަރު އެކި ހިސާބު ތަކުގައެވެ. އިސްލާމްދީނުގެ ޤަދަރު ކުޑަކޮށް، ދީނާ މެދު މުސްލިމުންގެ ހިތުގައި ނުރުހުންތެރިކަން އުފެއްދުމަށް 18 ވަނަ ޤަރުނުގެ ކުރީކޮޅުގައި ކްރިސްޓިއަންދީނުގެ ލިޔުންތެރިން އާގޮތް ގޮތަށް މަސައްކަތް ކުރަން ފެއްޓިއެވެ. މިގޮތުން ރަސޫލުﷲ ޞައްލަﷲ ޢަލައިހި ވަޞައްލަމަ ގެ އަގުވައްޓާލައި، މުސްލިމުންގެ ހިތުގައި ﷲ ގެ ދީނަށް ދެވިފައިވާ ލޯތްބާއި ޢިޙްތިރާމު، ނަފްރަތަށް ބަދަލު ކޮށްލުމަށްޓަކައި ތަފާތު ދޮގުވާހަކަތަށް އެކިމީޑިޔާތަކުގައި ޝާއިޢު ކުރަންފެށިއެވެ.\nހުވަފަތް އަންހެން ކަނބަލުންނާއި، އެކަނބަލުންގެ ޔަތީމުދަރިންނަށް އެހީތެރިވެދެއްވުމާއި އަޅާލެއްވުން.\nދީން ފެތުރުމުގައި އެކަލޭގެފާނު ޙިކުމަތް ބޭނުން ކުރެއްވިއެވެ. އެގޮތުން ޤުރައިޝުންގެ ތަފާތު ޤަބީލާތަކާ ގުޅުން ބަދަހި ކުރުން ވެސް އޭގެ ތެރޭގައި ހިމެނިގެން ދިޔައެވެ. އަދި މިނޫނަސް ތަފާތު ދީނީ ސަބަބުތަކަށްޓަކައި އެކަލޭގެފާނު ކައިވެނިފުޅު ބައްލަވައިގެންފައިވަނީ ﷲ ތަޢާލާގެ އަމުރުފުޅަށެވެ.